Tharukaaree Aai Meyvaa Etherekoh Faisaa Nudhakka Massalathakeh - Vaguthu\nތަރުކާރީ އާއި މޭވާ އެތެރެކޮށް ފައިސާ ނުދައްކާ މައްސަލަތަކެއް\nމާރުކޭޓްގައި ވިއްކަން ހުރި ކަރާތަކެއް - ވަގުތު އިމޭޖަސް : މުހައްމަދު އަފްޒަލް\nމަކަރާއި ހީލަތުން ރާއްޖެއަށް ތަރުކާރީއާއި މޭވާ އެތެރެކޮށް، ރާއްޖެއިން ބޭރުގެ އެކި ކުންފުނިތަކަށް ދަންކަންޖެހޭ ފައިސާ ނުދައްކާ މައްސަލަތަކެއް ފުލުހުންނަށް ހުށަހަޅައިފިއެވެ.\nފުލުހުން ވިދާޅުވީ، އެ މައްސަލަތައް ފުލުހުންނަށް ހުށަހަޅަމުން ދާތީ މިފަދަ ކަންކަން ކުރަމުންދާ ފަރާތްތައް ހޯދުމަށް މޯލްޑިވްސް ޕޮލިސް ސަރވިސްގެ އިކޮނޮމިކް ކްރައިމް ޑިޕާރޓްމަންޓާއި އިންޓެލިޖެންސް ގުޅިގެން ޚާއްސަ މަސައްކަތްތަކެއް ކުރަން ފަށާފައިވާ ކަމަށެވެ.\nފުލުހުން ވިދާޅުވީ، އެ މަސައްކަތުގެ ތެރެއިން ޖަނަވަރީ މަހުގެ 16 ވަނަ ދުވަހު ފުލުހުން ވަނީ އޮޕަރޭޝަނެއް ހިންގައި، މާލޭގެ ދެ ގެއަކާއި ތިން އެޕާޓްމަންޓަކާއި އޮފީހެއް ބަލައިފާސްކޮށްފައިވާ ކަމަށާއި، މި އޮޕަރޭޝަނުގައި ބަލައިފާސްކުރި ތަންތަނުން، ފުލުހުންނަށް ހުށަހެޅިފައިވާ މައްސަލަތަކާ ގުޅުންހުރި ގިނަ ހެކިތަކެއް ހޯދާފައިވާ ކަމަށެވެ.\nއިކޮނޮމިކް ކްރައިމް ޑިޕާޓްމަންޓުން މައުލޫމާތު ދޭގޮތުގައި މަކަރާއި ހީލަތުން ރާއްޖެއަށް ތަކުރާރުކޮށް ތަރުކާރީއާއި މޭވާ އެތެރެކޮށް، ރާއްޖެއިން ބޭރުގެ ކުންފުނިތަކަށް ދައްކަންޖެހޭ ފައިސާ ނުދައްކާ 10 މައްސަލައެއް ފާއިތުވި އަހަރު ހުށަހެޅިފައިވެއެވެ. އަދި ޖަނަވަރީ މަހު މިފަދަ އެއް މައްސަލަ ހުށަހެޅިފައިވެއެވެ.\nފުލުހުން ވިދާޅުވީ، މިގޮތަށް އެތެރެކުރާ ތަރުކާރީއާއި މޭވާ ރާއްޖޭގެ ބާޒާރުގެ އަގަށްވުރެ އާދަޔާ ޚިލާފަށް ހެޔޮއަގަށް ވިއްކަމުންދާކަން ތަހްގީގަށް ފާހަގަކުރެވިފައިވާ ކަމަށެވެ.\n"އެހެންކަމުން މިކަމަކީ ދިވެހި ވިޔަފާރަވެރިންގެ އިތުރުން ގައުމުގެ އިގުތިޞާދަށް އޭގެ ސަބަބުން ނޭދެވޭ އަސަރުތަކެއް ކުރަމުންދާނެ ކަމަކަށްވީހިނދު، ވިޔަފާރި ކުރާ ފަރާތްތަކުން މިފަދަ ކަންކަމަށް މިހާރަށްވުރެ ބޮޑު ސަމާލުކަމެއް ދިނުމަށްވެސް އެޑިޕާޓްމަންޓުން އިލްތިމާސްކުރެއެވެ". ފުލުހުން ވިދާޅުވިއެވެ.\nފުލުހުން ވަނީ އެފަދަ އަމަލުތައް ހިންގާ ފަރާތްތަކުގެ އަތުން ނުއަގުގައި މުދާ ނުގަތުމަށާއި މިކަންކަމަށް ހިތްވަރު ނުދިނުމަށް ނަސޭހަތްތެރިވެފައެވެ.\nޖެނުއަރީ 28, 2021 16:05\nހެޔޮވެރިކަމުގަ ފިޔަވަޚުއަޅާޖށެއް ނުޖެރޭނެ. އުޅޭނެގޮތަކަށްއުޅެންވީ.\nޖެނުއަރީ 28, 2021 19:25\nތިވާނީ އިންޑިޔާ ބަޔަަކު ދިވެހި ބަޔަކަށް ލަނޑު ދިނީމަ ލާ ރި ނުދައްކަ އޮވެގެން އިނަޑިޔާބަޔަކު ޖައްސާއިގެން އުޅޭ މައްސަލަޔަކަށް ވާނީ\nއަނެއްކާވެސް އިންޑިޔާ ބަޔަކަށް ލާރިގަނޑެއް ދޭންޖެހެނީ. މި ގައުމުގެ ތަރުކާރީ މާރކެޓް ކޮންޓްރޯލްކުރަނީ އިންޑިޔާގެ ވިޔަފާރިވެރިންކަން ހަމަ ކޮންމެ މީހަކަށްވެސް އެނގޭނެ. ތަރުކާރީ ވިއްކަން ބާޒާރު ފިހާރަތަކުގައި ތިބީ އިންޑިޔާމީހުނެވެ.


Nazim ge pistol: Hageegathaa dhuru reyvumehtha?!\nނާޒިމްގެ ފިސްތޯލަ: ހަގީގަތާ ދުރު ރޭވުމެއްތަ؟!\nނާޒިމްގެ ފިސްތޯލައެއް ކަމަށް ބުނެވޭނެ ވަރަށް ހެއްކެއް ނެތް\nނާޒިމްގެ ވަކީލުން ފާހަގަ ކުރި ގިނަ ކަންކަމަށް ހެކި އެބަހުރި\nފްރޭމް ކުރި ކަމަށް ބުނާ ވާހަކައަށް ބާރު ލިބޭ\n"ފްރޭމްކުރުން" މި ބަސް ދިވެހިންގެ ހިތުގައި ފްރޭމަކަށް ލެވި، ހަރުވެގެން އައީ، ކުރީގެ ޑިފެންސް މިނިސްޓަރު މުހައްމަދު ނާޒިމް ދިރިއުޅުއްވި އެޕާޓްމަންޓްގައި އޮތް ދަބަހަކުން ފިސްތޯލެއް ފެނި 11 އަހަރުގެ ޖަލު ހުކުމެއްގައި ބަދެވުމުންނެވެ. ރޭގަނޑު ފުރަ މެންދަމުގައި ފުލުހުންގެ ސްވޮޓް ޓީމެއް ނާޒިމްގެ އެޕާޓްމަންޓަށް ވަދެ، ހޯދި ފިސްތޯލަ އާއި އެއަށް ފަހު ފެށިގެން އައި ޝަރީއަތާ މެދު އެތައް ބައެއްގެ ޝައްކުތައް އޮތެވެ. ކުރީގެ ރައީސް މުހައްމަދު ނަޝީދުގެ މައްސަލަ އެއްފަރާތްކުރާ އިރު، ނާޒިމްގެ ޝަރީއަތަކީ އެންމެ ބޮޑު ފާޑުކިޔުން އަމާޒުވި މައްސަލަ އެވެ. އެ މައްސަލައިގެ ކުރިފަޅައިގެން އައުމާ އެކުހެން ފުލުހުންގެ މައްޗަށް ވެސް ސީރިއަސް ތުހުމަތުތަކެއް ހުދު ނާޒިމް އާއި ނާޒިމްގެ އާއިލާ އިން ތަކުރާރުކޮށް ގެންދެވީ ކުރައްވަމުންނެވެ.\nގިނަ ދުވަސްތަކަކަށް ފަހު ހައިކޯޓްގައި އޮތް އެ މައްސަލައިގެ އިސްތިއުނާފުގެ ޝަރީއަތް ވެސް ފަށައި އިއްޔެ ވަނީ ހުރިހާ އަޑުއެހުންތަކެއް ނިންމާލައިފަ އެވެ. މިހާރު ތައްޔާރުވެފައި މި ވަނީ މދިިޔަ އަހަރުގެ ހާޖާނު ބޮޑު އެއް މައްސަލައިގެ ހުކުމަށެވެ. އެ މައްސަލައިގެ އިސްތިއުނާފުގެ އަޑު އެހުމާއި އޭގެ ތެރެއިން ފާހަގަވީ ކޮންކޮން ކަންތައްތަކެއް ހެއްޔެވެ؟ ހައިކޯޓްގައި ހުކުމް ނި ކުންނާނީ ކޮން ގޮތަކަށް ހެއްޔެވެ؟ މިއީ މިހާރު ޖަވާބަކަކަށް އިންތިޒާރު ކުރެވޭ ސުވާލުތަކެކެވެ.\nފިސްތޯލަ ފެނުމާއި ހައްޔަރު ކުރުން\nހައިކޯޓްގެ ޝަރީއަތަށް ފީނުމުގެ ކުރިން ނާޒިމްގެ މައްސަލައިގެ ފެށުމަށް ދަމާ ހިނގާށެވެ. މިދިޔަ އަހަރުގެ ފެބުރުއަރީ ނުވަ ވަނަ ދުވަހުގެ ރޭ ނާޒިމް ހައްޔަރު ކުރީ ފިސްތޯލަ ފެނުނުތާދެ ހަފްތާއެއްހާ ދުވަސް ފަހުންނެވެ. ހައްޔަރު ކުރީ ދައުލަތާ އިދިކޮޅު އަމަލެއް ހިންގަން އުޅުނު ކަމުގެ ތުހުމަތުގަ އެވެ. ފިސްތޯލައިގެ ތަހުގީގުކޮށް ނިންމާލައި ދައުވާ ކުރި އިރުވެސް ކޯޓު އަމުރަކާ އެކު ނާޒިމް ހުރީ ހައްޔަރު ކޮށްފަ އެވެ.\nފުލުހުންގެ ސްވޮޓް ޓީމަކުން ނާޒިމްގެ އެޕާޓްމަންޓަށް ވަދެ ފާސްކުރި ކުރުމުގެ ތެރޭގައި ކަޅު ކުލައިގެ ދަބަހެއްގެ ތެރޭގައި އޮތް9އެމްއެމް ފިސްތޯލަ އަކާއި ތިން ވަޒަނާއި ޕެންޑްރައިވް އަކާއި އައިއީޑީ ހަދަން ބޭނުން ކުރާ ޒާތުގެ އެއްޗިހިތަކެއް އެ ދަބަހުގެ ތެރެއިން ފެނުނުކަމަށް ފުލުހުން ހާމަކުރި އެވެ. ނަމަވެސް ފަހުން ބުނީ ގޮވާ ޒާތުގެ އެއްޗެއް ނުފެންނަ ކަމަށެވެ. ދައުވާ ކުރީ ވެސް، އެ ދަބަހުން ފެނުނު ފިސްތޯލަ އާއި ވަޒަނުގެ މައްސަލައިގައި، މަނާ ހަތިޔާރު އެތެރެކޮށް ގެންގުޅުނު ކަމުގެ ކުށުގެ ދައުވާ އެވެ.\nނާޒިމްގެ ފިސްތޯލައެއް ކަމާމެދު ޝައްކުތަކެއް\nނާޒިމްގެ މައްޗަށް ކްރިމިނަލް ކޯޓުން އިއްވި ހުކުމުގައި ހުލާސާ ރިޕޯޓްގައިވާ ގޮތުގައި ނާޒިމްގެ މައްޗަށް މައްސަލަ ދައުވާ ސާތުވީ، އޭނާގެ "ނިދާ ކޮޓަރީގެ އެނދު ކައިރީގައި ހުރި ކަބަޑެއްގެ ވަތްގަނޑުގެ ތެރެއިން ފެނުނު ކަޅު ކުލައިގެ ދަބަހުގެ ތެރެއިން ޕިސްޓަލަކާއި ތިން ވަޒަން ފެނިފައިވާ ކަން، ދައުލަތުން ހުށަހެޅި ހެކިތަކާއި ގަރީނާތަކުން އެނގެން އޮންނާތީ އާއި، އެ ތަކެތި ލިބުނު ގޮތް މުހައްމަދު ނާޡިމްގެ ފަރާތުން ސާބިތުކޮށްދެވިފައި ނުވާތީ، އެ ހެކިތަކާއި ގަރީނާތަކުގެ މައްޗަށް ބިނާކޮށް،" ކަމަށެވެ.\nއެ މައްސަލަ ސާބިތުވުމާ ގުޅިގެން ނާޒިމްގެ ވަކީލެއްގެ ގޮތުގައި އޭރު މަސައްކަތް ކުރެއްވި މައުމޫން ހަމީދު އެ ހުކުމަށް ފާޑު ވިދާޅުވަމުން، މައިގަނޑު ދެ ނުގުތާއެއް ފާހަގަ ކުރެއްވި އެވެ.\nފުރަތަމަ ކަމަކީ ޖިނާއީ މައްސަލައެއް މީހެއްގެ މައްޗަށް ސާބިތު ކުރެވޭނީ ދައުވާ ރައްދުވާ މީހާ ކުށްވެރިވާ ކަމަށް، ދައުވާ ކުރާ ފަރާތުން، އެކަށީގެންވާ ޝައްކެއް ނެތް މިންވަރަށް، -- ބިޔޯންޑް ރީޒަނަބްލް ޑައުޓް-- އަށް ޝަރީއަތުގައި ސާބިތުކޮށް ދީގެން ކަމަށް ވީ ނަމަވެސް، އެ ހަތިޔާރަކީ ނާޒިމްގެ އެއްޗެއްކަން ޝައްކެއް ނެތް މިންވަރަށް ދައުލަތަށް ސާބިތުކޮށް ނުދެވުމެވެ. ޝައްކެއް ނެތް މިންވަރަށް ޖިނާއީ މައްސަލައެއް ދައުވާ ކުރާ ފަރާތަށް ސާބިތުކޮށް ނުދެވިއްޖެ ނަމަ، ދައުވާ ރައްދުވާ މީހާ އަކީ ކުށްވެރިއެއް ނޫން ކަމަށް ބެލުމަކީ ޖިނާއީ މައްސަލަތަކުގައި އަމަލު ކުރާ އުސޫލެއް ކަމަށް ނާޒިމްގެ ވަކީލުން ފާހަގަ ކުރައްވާފައިވެ އެވެ. އަދި ނާޒިމް ހުށަހެޅި ހެކިން ވެސް ކްރިމިނަލް ކޯޓަށް ހާޒިރުކޮށްފައި ނުވާތީ ދައުވާގެ ދޮގުކަން ސާބިތު ކުރުމަށް އެކަށީގެންވާ ފުރުސަތު ނާޒިމަށް ލިބިފައި ނުވުމަކީ ވެސް ބޮޑު މައްސަލައެކެވެ.\nހަތިޔާރު ހުއްޓާ ނާޒިމްގެ ކޮޓަރިން ފެނުނު އެ ދަބަހަކީ ނާޒިމްގެ އެއްޗެއް ކަމަށް ބެލެވެން ނެތް ވަރަށް ބޮޑު ދެ ޝައްކެއް ނާޒިމްގެ ފަރާތުން ޝަރިއަތުގައި އުފައްދާފައިވެ އެވެ. އެއީ ނާޒިމްގެ ކޮޓަރިން ފެނުނު ހަތިޔާރުގައި ހުރި އިނގިލީގެ ނިޝާން، ނާޒިމުގެ ނުވަތަ އޭނާގެ އާއިލާގެ އެއްވެސް މީހެއްގެ އިނގިލީގެ ނިޝާނާ ދިމާ ނުވާ ކަމަށް ފުލުހުންގެ ފޮރެންސިކް ތަހުލީލީ ރިޕޯޓްތަކުންނާއި ފުލުހުންގެ ހެކިބަހުން އެނގެން އޮތުމެވެ. އަދި ހަތިޔާރު ފެނުނު ކަމަށް ފުލުހުން ބުނީ އޭނާގެ ޣައިރު ހާޒިރުގައި އެ ކޮޓަރީގައި ފުލުހުން ވަގުތުތަކެއް ހޭދަކުރުމަށް ފަހު ކަމަށް ތަކުރާރުކޮށް ނާޒިމްގެ ފަރާތުން ބުނުމުން ވެސް، ދައުލަތުން އެކަން ނަފީކޮށްފައެއް ނުވެ އެވެ. މި ހުރިހާ ސަބަބުތަކެއް އެކުވެ އެ ހަތިޔާރަކީ ނާޒިމްގެ އެއްޗެއްކަން ޝައްކެތް ނެތް މިންވަރަށް ސާވިތު ވެއެކޭ ބުނެވޭކަށް ނެތެވެ.\nޕެންޑްރައިވް ވެސް އަރަތަކަށް\nދަބަހުން ފެނުނު ޕެންޑްރައިވް ވީ ޝަރީއަތުގައި މުހިންމު ކުރިތަކެއް ފެޅި ކަމަކަށެވެ. އެއްގޮތަކަށް ބުނާ ނަމަ މުޅި ޝަރީއަތުގެ އަސްލު އެހެން ދިމާލަކަށް އަނބުރާލި ކަމަކަށެވެ. އަސްލު މައްސަލައިން ސަމާލުކަން ދޫކޮށްލުމަށް ކުޅުނު ގޭމަކަށެވެ. ޕެންޑްރައިވުން ގިނަ ވާހަކަތަކެއް އައީ "ވިހަމުން"ނެވެ. ނާޒިމްގެ މައްޗަށް ސިޔާސީ ގޮތުން ކުރެވުނު ތުހުމަތުތަކާއި އެ ޕެންޑްރައިވްގައި ހުރި މައުލޫމާތުތަކާ އޮތީ ގުޅުވައިފަ އެވެ.\nރައީސް އަވަހާރަކޮށްލުމަށް ރާވާފައި އޮތް ގޮތުގެ ޕްލޭނެއް އެ ޕްންޑްރައިވްގެ ތެރެއިން އާންމުވެގެން އައި އިރު، ބޮޑެތި މައުލޫމާތުގެ ކުށްތަކެއް ވެސް ހުއްޓެވެ. އެއީ އަދި މުޅިން ގޯސް އެއްޗެކޭ ނާޒިމް ނުރާވާ ކަމެކޭ ބުނަނީ އެއް ނޫނެވެ.\nފުލުހުންގެ ފަރާތުން ޕެންޑްރައިވެ އެލަނައިޒްކޮށް އޭގެ ރިޕޯޓް ތައްޔާރުކުރި ޕޮލިސް، އަމީން ޢަބްދުލް ޤައްޔޫމްވެސް ހެކި ބަސް ބަސްދީ ބުނެފައި ވަނީ އެ ޕެންޑްރައިވްއާ ނާޒިމްއާ ގުޅުމެއް ނެތް ކަމަށެވެ. އެހެން ކަމަށްވާ ނަމަ ޝަރީއަތުގެ މަޖިލީހުގައި އޭގެ ބާރެއް ނެތެވެ. އަދި އެ ޕެންޑްރައިވް އާ ނާޒިމްއާ ގުޅުވަން ބަޔަކު މަސައްކަތް ކުރީ ފްރޭމް ކުރުމުގެ ރޭވުންގަނޑުގެ ތެރެއިން ކަމަށް ނާޒިމް ތުހުމަތު ކުރާ ކަންކަމަށް މި އޮތީ ޖާގަ ވެސް ހުޅުވިފަ އެވެ.\nނާޒިމްގެ އެޕާޓްމެންޓުން ފެނުނު ދަބަހާމެދު ވެސް ވަނީ ގިނަ ސުވާލުތަކެއް އުފައްދާފައެވެ. އެގޮތުން އެ ދަބަހަކީ ނާޒިމްގެ ދަބަހެއް ނޫން ކަމަށް ވަކީލުން ދިޔައީ ބުނަމުންނެވެ. އެންމެ ފަހުން ހައިކޯޓުގައި ކުރިއަށް ގެންދިޔަ އިސްތިއުނާފުގެ އަޑުއެހުމުގައި ނާޒިމްގެ ދެ ޑްރައިވަރުންނާއި ދެ ސެކިއުރިޓީން ވެސް ވަނީ އެފަދަ ދަބަހެއް ނާޒިމް ގެންގުޅޭތަން ނުފެންނަ ކަމަށް ބުނެ ހެކި ބަސް ދީފައެވެ. އަދި ފިސްތޯލައެއް ނޫނީ ވަޒަނެއް ގެންގުޅޭތަން ވެސް ނުފެންނަ ކަމަށް ބުނެ އެ ހަތަރު މީހުން ހެކި ބަސް ދީފައިވެއެވެ.\nސުވަޓް ފުލުހުން ނާޒިމްގެ އެޕާޓްމެންޓް ބަލައި ފާސްކޮށްފައިވަނީ، ނާޒިމް އާއި އޭނާގެ އަންހެނުން ކޮޓަރިން ނެރެ ސިޓިންރޫމްގައި ފްރީޒްކޮށް ބައިތިއްބައިގެންނެވެ. ނާޒިމްގެ ގާނޫނީ ވަކީލުން ވިދާޅުވާ ގޮތުގައި ފުލުހުން އެންމެ ފުރަތަމަ ވެސް ހުޅުވާފައިވަނީ ކަޅު ދަބަސް އޮތް ވަތްގަނޑެވެ. އެ ވަތްގަނޑަކީ ތަޅުލެވޭ ވަތްގަނޑެއް ނޫނެވެ. ނާޒިމްގެ ކޮޓަރީގައި ތަޅުލެވޭ ތިޖޫރީއެއް ހުންނަކަން ފާހަގަކޮށްލެވެއެވެ. ފުލުހުން އެހެން ތަނެއް ނުބަލައި ފުރަތަމަ ވެސް ކަޅު ދަބަސް އޮތް ވަތްގަނޑު ބެލުމުން އެއީ ފުލުހުން ރާވާއިގެން ހިންގާފައިވާ ޖަރީމާއެއް ކަމަށް ވަނީ ތުހުމަތުކޮށްފައެވެ.\nނާޒިމްގެ އެޕާޓްމެންޓްގެ ތަޅުދަނޑިއަކީ ކާރުކޮޅުގައި ބާއްވާ ތަޅުދަނޑިއެއް ކަމަށް ޑްރައިވަރުންނާއި ސެކިއުރިޓީން ބުނެއެވެ. އެ ތަޅުދަނޑި ކާރުކޮޅުގައި އޮންނަކަން ގިނަ ބަޔަކަށް އެނގެ އެވެ. އަދި އެޕާޓްމެންޓްގެ ތަޅުދަނޑި ކާރުކޮޅުގައި އޮންނައިރު ކާރުކޮޅުގެ ތަޅުދަނޑި އޮންނަނީ، ތަޅުނުލައި ވަތްގަނޑެއްގައި މިނިސްޓްރީގެ ބިއުރޯގައެވެ. އެ ތަޅުދަނޑި އެތާ އޮންނަކަން ވެސް ގިނަ ބަޔަކަށް އެނގެއެވެ. ކާރުކޮޅުގެ ޑަބަލް ތަޅުދަނޑި އޮންނަނީ ކަޅުތުއްކަލާ ކޮށީގެ ޓްރާންސްޕޯޓްގަ އެވެ.\nހަތިޔާރު ގުދަނުން ހަތިޔާރު ގެއްލުން\nނާޒިމްގެ މައްޗަށް ހަނގުރާމަވެރި ހަތިޔާރު އެތެރެކުރި ކަމުގެ ކުށް ސާބިތުވެ 11 އަހަރަށް ޖަލަށްލާފައިވަނިކޮށް ރާއްޖެ ގުޑުވާލި ކަމެއްގެ ގޮތުގައި އިވިގެން ދިޔައީ ރައްޔިތުންގެ ރައްކާތެރިކަމަށް ސިފައިންގޭގެ ފުރިހަމަ ހިމާޔަތުގައި ހުރި ރާއްޖޭގެ ބަޑި ގުދަނުން ބަޑިތަކެއް މަދުވި ހަބަރެކެވެ. މި ޚަބަރާ ގުޅިގެން ސިފައިންގޭގެ އިސް މަގާމުތަކުގައި ތިބި ފަރާތްތައް ޒިންމާތަކަށް ހިޔާނަތްތެރިވެފައިވާކަން އެނގިގެންދެ އެވެ. އެނގިފައިވާ ގޮތުގައި ނާޒިމްގެ އެޕާޓްމެންޓުން ފެނިފައިވަނީ ބަޑި ގުދަނުން ގެއްލިފައިވާ ވައްތަރުގެ ފިސްތޯލައެކެވެ. މިއީ ނާޒިމް ފްރޭމްކޮށްފައިވާ ކަމަށް ބާރު އިތުރަށް ވަރުގަދަވެގެންދާ ކަމެކެވެ.\nނާޒިމްގެ އިސްތިއުނާފުގެ މައްސަލައިގައި ހުލާސާ ބަޔާން އިއްވަމުން ގާނޫނީ ވަކީލް ހުސްނުއް ސުއޫދު ވިދާޅުވީ، އެމްއެންޑީއެފްގެ ހަތިޔާރު ގުދަނުން ހަތިޔާރު ވަގަށް ނެގުނުއިރު ކުރީގެ ޑިފެންސް މިނިސްޓަރު މުހައްމަދު ނާޒިމްގެ ގެއަށް ހަތިޔާރު ވައްދައި އޭނާ ފްރޭމް ކުރުމުގެ ފުރުސަތު ވެސް އޮންނާނެ ކަމަށެވެ. އަދި ބަޑި ގުދަނުން ހަތިޔާރު ނެގޭ ބަޔަކަށް ޓްރާންސްޕޯޓްގައިވާ ނާޒިމްގެ ކާރުކޮޅުގެ ތަޅުދަނޑި ނަގައި ކާރުކޮޅު ހުޅުވައި އެޕާޓްމެންޓްގެ ތަޅުދަނޑި ނެގުމުގެ ފުރުސަތު ވެސް އެބަ އޮތް ކަމަށް ސުއޫދު ވިދާޅުވިއެވެ.\nއަދީބުގެ ރިޝްވަތާއި ތުހުމަތުތައް\nރައީސް އަބްދުﷲ ޔާމީން ވަނީ ކުރީގެ ނައިބު ރައީސް އަހުމަދު އަދީބު، ތަހުގީގަށް ނުފޫޒު ފޯރުވާ ކަމަށް ތުހުމަތު ކުރައްވާފައެވެ. އަދި ފުލުހުންގެ އިދާރާ އާއި ސިފައިންގެ ތެރޭގައިވެސް ނައިބު ރައީސް އަދީބްގެ ނުފޫޒު ފެތިރިފައިވާ ކަމަށް ރައީސް ވިދާޅުވެފައިވެއެވެ.\nނާޒިމްގެ މައްސަލައިގައި ނާޒިމް ފްރޭމްކުރި ކަމަށް އެންމެ ބޮޑަށް ތުހުމަތު ކޮށްފައިވަނީ އަދީބަށެވެ. އެކަމަށް ކުރިން މާބޮޑު ހެއްކެއް ނެތް ނަމަވެސް މިހާރު އަދީބު އެކަން ކޮށްފާނެކަމަށް ގިނަ ބަޔަކަށް ބެލެވެއެވެ. އެއީ އަދީބުގެ ރިޝްވަތުގެ މައްސަލަތަކެއް ފެންމަތިވެ ފުލުހުންނަށް ވެސް ރިސްވަތު ދީފައިވާކަން އެނގިފައިވުމުންނެވެ. އޭނާގެ އެޕާޓްމެންޓުން ފުލުހުންގެ އިންޓެލް ރިޕޯޓްތަކެއް ފެނިފައިވުމުން ވެސް އަދީބުގެ މައްޗަށް ޝައްކުތައް އިތުރުވެއެވެ.\nވަކީލް ސުއޫދު ވިދާޅުވެފައިވަނީ ނާޒިމްގެ އެޕާޓްމެންޓުން ފެނުނު ފިސްތޯލަކީ އަދީބާއި ކުރީގެ ސީޕީ ހުސެއިން ވަހީދު ޕްލާންޓްކޮށްފައިވާ އެއްޗެއް ކަމަށް ތުހުމަތުކުރެވޭ ކަމަށެވެ. ނާޒިމްގެ ފްރޭމްކުރުމުގައި އަދީބާއި ސިފައިންގެ ބައެއް ޝާމިލުވާ ކަމަށް ވެސް ވިދާޅުވިއެވެ.\nނާޒިމްގެ ހުށަހެޅި ނުކުތާތައް ވަރުގަދަ\nނާޒިމް ކޯޓު ބޭރުގައި\nހުލާސާ ބަޔާން އިއްވަމުން ނާޒިމްގެ ފަރާތުން ޝަރީއަތަށް، ނާޒިމް ފްރޭމްކޮށްފައިވާކަން ސާބިތުކުރުމަށް ހުށަހެޅި ނުކުތާތަކަކީ ވެސް ވަރުގަދަ ނުކުތާތަކެއްކަން ފާހަގަކުރެވެއެވެ. އެގޮތުން ނާޒިމްގެ ގާނޫނީ ވަކީލުން ވަނީ، ނާޒިމް ރަށުން ބޭރުގައިވީ ދުވަސްވަރު ކުރީގެ ނައިބު ރައީސް އަހުމަދު އަދީބު ޑިފެންސް މިނިސްޓަރުކަމާ ވަގުތީ ގޮތުން ހަވާލުވިކަން ފާހަގަކޮށްފައެވެ. އަދި ނާޒިމްގެ އެޕާޓްމެންޓް ފާސްކުރިއިރު ސުވަޓް ފުލުހުންގެ ކޮމާންޑަރު ނިދާފައި އޮތްކަން ވެސް ނާޒިމްގެ ފަރާތުން ފާހަގަކޮށްފައިވެއެވެ.\nއެސްއޯ ފުލުހުންގެ ޑިޕާޓްމެންޓްގެ ހެޑް ޗީފް އިންސްޕެކްޓަރު އޮފް ޕޮލިސް އަހުމަދު މުސްލިމް ޝަރީއަތުގައި ހެކި ބަސް ދެމުން ވިދާޅުވީ، ނާޒިމްގެ ގެ ބަލައި ފާސްކުރަން ފުލުހުން އެކްޓިވޭޓްކުރީ އޭނާއަށް ނޭނގިކަމަށާއި އެކަން ކޮށްފައިވަނީ ސީޕީ ވަހީދު ކަމަށެވެ.\nހުލާސާ ބަޔާން އިއްވުމަށްފަހު ދައުލަތުގެ ވަކީލާ އައިޝަތު މުހައްމަދު ވިދާޅުވީ މި މައްސަލަ ރަނގަޅަށް ބެއްލެވުމަށް ފަހު ވާހަކަތަކަށް ރިއާޔަތްކޮށް މައްސަލައިގައި "ފައިސަލާކުރަނިވި" ހުކުމެއް ކޮށްދޭނެ ކަމަށް އުންމީދު ކުރައްވާ ކަމަށެވެ. އަދި ނާޒިމްގެ ވަކީލް ހުސްނުއްސުއޫދު ވިދާޅުވީ ނާޒިމްގެ މައްސަލައިގައި ތަހުގީގު މުޅިން ނުނިމޭ ކަމަށާއި އެފަދަ މައްސަލައިގައި ކްރިމިނަލް ކޯޓުން ހުކުމް ކޮށްފައި ވާތީ އެ ހުކުމް ބާތިލްކޮށް ދިނުމަށް އެދޭ ކަމަށެވެ.\nނާޒިމްގެ މައްސަލައިގެ ޝަރީއަތުގައި ނާޒިމްގެ ވަކީލް، މައުމޫން ހަމީދު ދެއްކެވި ވާހަކަތަކާއި ސާބިތުކޮށްދެއްވަން މަސައްކަތް ކުރެއްވި ގިނަ ކަންތައްތަކެއް މިހާރު ވަނީ އެނިގިފައެވެ. އޭގެތެރޭގައި އަދީބު ފުލުހުންނަށް ނުފޫޒު ފޯރުވައިގެން ކަންތައްތައްކުރާ މައްސަލަ ހިމެނެއެވެ. ހުދު ރައީސް ޔާމީން ވެސް ވަނީ އަދީބުގެ ރިސްވަތުތަކާއި ނުފޫޒު ފުލުހުންގެ އިދާރާއަށް ވަދެފައިވާކަމަށް ވިދާޅުވެފައެވެ. އަދި ފުލުހުންގެ އިދާރާގައި އަދީބުގެ ނުފޫޒު އޮތް މިންވަރު ފެނުމުން ހައިރާންފުޅުވާ ކަމަށް ވެސް ރައީސް ވިދާޅުވެފައިވެ އެވެ.


މަޖިލީސް ޗުއްޓީއަށް ދިޔަޔަސް، 241 ކޮމިޓީ ގެ މަސައްކަތްތައް ކުރިއަށް! | | Sangu News\nމަޖިލީސް ޗުއްޓީއަށް ދިޔަޔަސް، 241 ކޮމިޓީ ގެ މަސައްކަތްތައް ކުރިއަށް!\n5 ސެޕްޓެމްބަރ 2019 - 11:38\nރައްޔިތުންގެ މަޖިލީހުގެ ރިޔާސަތުގައި، ރައީސް ނަޝީދު ވާހަކަދައްކަވަނީ . (ފޮޓޯ..ސަންގު)\nރައްޔިތުންގެ މަޖިލީހުގެ ސަލާމަތީ ހިދުމަތްތަކާބެހޭ ކޮމިޓީ (241 ކޮމިޓީ) ގެ މަސައްކަތްތައް ކުރިއަށް ގެންދަން ޖެހޭނެ ކަމަށް މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައްޔިންގެ މަޖިލީހުގައި ވާހަކަދައްކަވަމުން ރައީސް ނަޝީދު ވިދާޅުވީ، ރައްޔިތުންގެ މަޖިލީހުގެ ބުރާސްފަތި ދުވަހުގެ ޖަލްސާއަށްފަހު، މަޖިލީހުގެ މެންބަރުން ޗުއްޓީއަށް ވަޑައިގެންނެވި ނަމަވެސް ޗުއްޓީގެ ތެރޭގައި އެ ކޮމިޓީގެ މަސައްކަތްތައް ކުރިއަށް ދާނެ ކަމަށެވެ.\nމަޖިލީހުގެ ޖަލްސާގައި ވާހަކަ ދައްކަވަމުން ރައީސް ނަޝީދު ވިދާޅުވީ މަޖިލީހުގެ މެންބަރުން ނިންމެވި ގޮތުގެ މަތިން ބުރާސްފަތި ދުވަހުގެ ޖަލްސާއަށް ފަހު މި ހިނގާ ދައުރު ނިމިގެން މަޖިލީހުގެ މެންބަރުން ޗުއްޓީއަށް ވަޑައިގަންނަވާނެ ކަމަށް އެމަނިކުފާނު ވިދާޅުވިއެވެ.\nއެހެން ނަމަވެސް 241 ކޮމިޓީގެ މަސައްކަތްތައް ކުރިއަށް ގެންދާނެ ކަމަށް އެމަނިކުފާނު ވަނީ ވިދާޅުވެފައެވެ.\nރައީސް ނަޝީދު ވިދާޅުވީ، ސަލާމަތީ ހިދުމަތްތަކާ ބެހޭ ކޮމިޓީން ޗުއްޓީ ދުވަސްވަރު ކުރިއަށް ދާނީ މިނިވަން ނޫހުގެ ނޫސްވެރިޔާ އަހުމަދު ރިލްވާން މަރާލި މައްސަލާގައި، މަރުތައް ތަހުގީގު ކުރާ ރިޔާސީ ކޮމިޝަނުން ތަހުގީގުކޮށް އެކުލަވައިލި ރިޕޯޓް ދިރާސާ ކުރުމުގެމަސައްކަތް ކަމަށެވެ.\nއޭގެ އިތުރުން ގައުމުގައި ކުއްލި ހާލަތެއް ދިމާވެއްޖެނަމަ މަޖިލީހުގެ ޖަލްސާ ބާއްވާނެ ކަމަށާއި އެފަދަ ހަލާތެއް ދިމާވެދާނެތީ ވެސް ސަލާމަތީ ހިދުމަތްތަކާ ބެހޭ ކޮމިޓީގެ މަސައްކަތްތައް ކުރިއަށް ދާން ޖެހޭ ކަމަށް ރައީސް ނަޝީދު ވަނީ ވިދާޅުވެފައެވެ.


PHOTO GALLERY: Male' in Hulhumale ah dhahtureh | Mihaaru\nމާލެއިން ހުޅުމާލެއަށް ދަތުރެއް\nސެޕްޓެމްބަރު 9، 2018- ރައީސް އަބްދުﷲ ޔާމީންގެ ސަރުކާރުން، ޗައިނާގެ އެހީތެރިކަމާ އެކު ހަދާފައިވާ ސިނަމާލެ ބްރިޖުގެ ސަބަބުން މާލެ އާއި ހުޅުލެ އަދި ހުޅުމާލެ އެއް މަގަކުން ގުޅުވައިލުމުގެ ފަސޭހަތައް މާލެ ސަރަހައްދުގައި ދިރިއުޅޭ އެތައް ބަޔަކަށް މިހާރު އަންނަނީ ލިބެމުން. ބްރިޖުގެ އެންމެ ބޮޑު އެއް ފަސޭހައަކީ ބޭނުން ވަގުތަކު، މާލެ އާއި ހުޅުލެ އަދި ހުޅުމާލެ އަށް ދިއުމުގެ ފުރުސަތު ލިބުމާއި ވިޔަފާރިތަކަށް އަންނަމުންދާ ކުރިއެރުން ކަން ފާހަގަކުރެވޭ. ބްރިޖާ އެކު، ހުޅުމާލޭގެ ކެފޭ/ރެސްޓޯރަންޓުތަކުގެ ވިޔަފާރި ކުރިއަށް ވުރެ އެތައް ގުނައެއް ރަނގަޅުވެފައިވާ ކަމަށް ވިޔަވާރިވެރިން ވެސް ބުނޭ.----ފޮޓޯތައް: ހުސައިން ވަހީދު/މިހާރު\n10 ސެޕްޓެމްބަރ 2018 - 14:41\nސެޕްޓެމްބަރު 9، 2018- ސިނަމާލެ ބްރިޖު މަތިން ދުއްވާފައި ބަޔަކު ހުޅުމާލެއަށް ދާއިރު ބްރިޖް މަތިން ހުރަސްކޮށް، ސައޫދީ އެއާލައިންސްގެ މަތިންދާބޯޓެއް މިއަދުގެ އިރުއޮއްސުނު ވަގުތު، ވެލާނާ އިންޓަނޭޝަނަލް އެއާޕޯޓަށް ޖައްސަން ތައްޔާރުވެފައި: މިއީ ބްރިޖުމަތިން ވެހިކަލްތައް ދުއްވާފައި ދާއިރު ފެންނަ ހިތްގައިމު މަންޒަރެއް.---ފޮޓޯ: ހުސައިން ވަހީދު/މިހާރު\nސިނަމާލެ ބްރިޖު މަތިން ދުއްވާފައި ބަޔަކު ދަނީ: މި ބްރިޖާ އެކު، ހުޅުމާލެ އަށް ދާ މީހުންގެ އަދަދު ވަނީ ވަރަށް ބޮޑަށް އިތުރުވެފައި.---ފޮޓޯ: ހުސައިން ވަހީދު/މިހާރު\nސިނަމާލެ ބްރިޖު މަތިން ދުއްވާފައި ބަޔަކު ހުޅުމާލެއަށް ދާއިރު ބްރިޖް މަތިން ހުރަސްކޮށް، ވެލާނާ އިންޓަނޭޝަނަލް އެއާޕޯޓަށް މޯލްޑިވިއަންގެ މަތިންދާބޯޓެއް ޖައްސަން ތައްޔާރުވެފައި: މިއީ ބްރިޖުމަތިން ދުއްވާފައި ދާއިރު ފެންނަ ހިތްގައިމު މަންޒަރެއް.---ފޮޓޯ: ހުސައިން ވަހީދު/މިހާރު\nސިނަމާލެ ބްރިޖް މާލެއިން ފެށޭ ހިސާބުގެ ޓްރެފިކް ބެލުމަށް ފުލުހަކު ހަރަކާތްތެރިވަނީ: މިއީ މާލެ އާއި ހުޅުމާލެ އަދި ހުޅުލޭގެ ދަތުރުފަތުރުގެ ނިޒާމަށް ސަރުކާރުން ގެނައި އިންގިލާބީ ބަދަލެއް ކަމަށް ގިނަ ބަޔަކު ގަބޫލުކުރޭ.---ފޮޓޯ: ހުސައިން ވަހީދު/މިހާރު\nސިނަމާލެ ބްރިޖާ ގުޅޭ ރިންގް ރޯޑުގައި ސައިކަލްގައި ބްރިޖަށް އެރުމަށް ދެ މީހަކު ދަނީ: ބްރިޖާ އެކު، ހެންވޭރު ލޮނުޒިޔާރަތްކޮޅާއި ދަރުބާރުގެ ފުރަގަހުން ބޮޑުތަކުރުފާނު މަގު ހިމެނޭ ސަރަހައްދުގެ މަލަމަތި ވަނީ ވަރަށް ބޮޑަށް ބަދަލުވެފައި.---ފޮޓޯ: ހުސައިން ވަހީދު/މިހާރު


ވެކްސިން ޖަހަމުން އައިނަމަވެސް ޔޫރަޕްގައި ކޮވިޑް...\nކޮވިޑް-19 ޔޫރަޕްގެ ހާލަތު\nވެކްސިން ޖަހަމުން އައިނަމަވެސް ޔޫރަޕްގައި ކޮވިޑް ކޮންޓްރޯލްނުވެގެން މިއުޅެނީ ކީއްވެ؟\nއައު ވޭރިއަންޓްތައް ފެނުމާއި ކޭސްތައް ކޮންޓްރޯލްކުރުމަށް އެކަށީގެންވާ ފިޔަވަޅު ނޭޅުމުގެ ސަބަބުންވެސް ކޭސްތައް އަންނަނީ އިތުރުވަމުން\nމިދިޔަ ހަފްތާ ނިމުނުއިރު ވައިރަސް ޖެހޭ މީހުންގެ އަދަދު ވަނީ ކޮންމެ އެއް މިލިއަން މީހަކުން 270 މީހުންނަށް މައްޗަށްގޮސްފައި\nފެބްރުއަރީ މަހުގެ މެދު ތެރޭގައި ޔޫރަޕްގެ ކޮންމެ އެއް މިލިއަން މީހަކުން 200 މީހަކަށް ކޮވިޑް ޖެހިގެން ރިޕޯޓް ކުރަމުންދިޔަ\n19 މާރޗް 2021 | ހުކުރު 01:31\nލޯރާ ރިޗެވޫތީ: އިޓަލީގައި އެންމެ ފުރަތަމަ ކޮވިޑްގެ ބަލި މީހާއަށް ފަރުވާކުރި ޑޮކްޓަރު\nޔޫރަޕިއަން ޔޫނިއަން (އީޔޫ)ގެ ގައުމުތަކަށް ބަލާއިރު ކޮވިޑްގެ ކޭސްތައް އަނެއްކާވެސް މިވަނީ މަޑުމަޑުން އިތުރުވާން ފަށާފައެވެ. ފެބްރުއަރީ މަހުގެ މެދު ތެރޭގައި ޔޫރަޕްގެ ކޮންމެ އެއް މިލިއަން މީހަކުން 200 މީހަކަށް ކޮވިޑް ޖެހިގެން ރިޕޯޓް ކުރަމުންދިޔައިރު މިދިޔަ ހަފްތާ ނިމުނުއިރު އެއަދަދު ވަނީ ކޮންމެ އެއް މިލިއަން މީހަކުން 270 މީހުންނަށް މައްޗަށްގޮސްފައެވެ.\nއަލްޖަޒީރާ އާ ވާހަކަދައްކަމުން އިޓަލީގެ ހޮސްޕިޓަލެއްގައި މަސައްކަތްކުރާ ޑޮކްޓަރަކު ވިދާޅުވީ ޕެންޑަމިކްގެ މިހާހިސަބަށް އައިއިރު މިހާރު ވަރުބަލި ވެއްޖެކަމަށާއި ނަމަވެސް ކުރަންތިބި މަސައްކަތުގައި ދެމިތިބޭނެކަމަށެވެ. އިޓަލީއަށް ބަލާއިރު ރޯމް އާއި މިލާން ހިމެނޭގޮތަށް ގިނަ ސަރަހައްދުތަކަކީ މިހާރު ކޮވިޑްގެ ހައި ރިސްކް ސަރަހައްދުތަކެވެ. އަދި އީސްޓަރ އާ ދިމާކޮށް މުޅި އިޓަލީ ތިން ދުވަހުގެ މުއްދަތަށް ލޮކްޑައުންއަކަށްދާނެއެވެ.\n"ޑިސެމްބަރާއި ޖެނުއަރީ މަހު އަދަދުތައް ހުރީ ހިންދެމިލެވޭ ހާލަތުގައި. ނަމަވެސް އަނެއްކާވެސް ވަރަށް ހަލުވިކަމާއެކު ނަންބަރުތައް އަންނަނީ މަތިވަމުން." ޑޮކްޓަރު ވިދާޅުވިއެވެ.\nއިޓަލީގެ މެދު ތެރޭގައި ހުންނަ ހޮސްޕަޓަލެއްގައި މަސައްކަތްކުރާ ޑޮކްޓަރު އިތުރަށް ވިދާޅުވީ ފާއިތުވި ދުވަސްތަކުގައި ކޮވިޑް ޖެހިގެން ރިކޯޑް ކުރަމުން އަންނަ މީހުންގެ އުމުރާއި ވައިރަސްގެ ސަބަބުން އެމީހުންގެ ހާލަތަށް އަންނަ ބަދަލުތަކަކީ ކަންބޮޑުވާކަމެއްކަމަށެވެ. އެގޮތުން މިހާރު ހޮސްޕިޓަލުގައި ހާލުބޮޑުވެގެން ފަރުވާދެމުން އަންނަނީ އުމުރުން ދުވަސްވީ މީހުންނަށް ކަމަށާއި ސިއްހަތު ރަނގަޅަށް ތިބޭ އުމުރުން 50ގެ އަހަރުތައް ގުނަމުންދާ މީހުންކަމަށް ޑޮކްޓަރު ވިދާޅުވިއެވެ.\n"ހާލަތު ބަދަލުވެގެންދަނީ ވަރަށް އަވަހަށް" ޑޮކްޓަރު ވިދާޅުވިއެވެ.\nއިރުމަތީ ޔޫރަޕްގެ ގައުމުތަށް ކަމުގައިވާ ހަންގޭރީ، ސޮލަވާކިއާ، ޕޮލެންޑް އަދި ޗެކްރިޕަބްލިކްގައި ކޮވިޑްގެ ކޭސްތައް އަންނަނީ ކަންބޮޑުވާ މިންވަރަށް އިތުރުވަމުންނެވެ.\nއައު ވޭރިއަންޓްތައް ފެނުން، ވެކްސިން ސަޕްލައި ކުރުމުގައި ލަސްތަކެއް\nމިދިޔަ އަހަރު އެންމެ ފުރަތަމަ ކޮވިޑްގެ ޕެންޑަމިކް ފެށުނުއިރު އިޓަލީއަކީ ޔޫރަޕްގައި އެންމެ ހާލަތު ގޯސް ގައުމެވެ. ކޮވިޑް ޖެހިގެން މަރުވަމުންދިޔަ މީހުންގެ ހަށިތައް އުފުލާނެ އުޅަނދު ނެތިގެން އަސްކަރިއްޔާގެ އުޅަނދުތަކުގައި އެހަށިތައް އުފުލި މަންޒަރު އަދިވެސް ގިނަ ބަޔެއްގެ ހަނދާނުގައި ހުންނާނެއެވެ. އެކަން ފިލައިގެން ދާހާ ދުވަހެއްވެސް އަދި ނުވެއެވެ. ނަމަވެސް އެހާލަތުން އަރައިގަނެވުނެވެ.\nއެއަށްފަހު މިއަހަރުގެ ކުރީކޮޅުން ފެށިގެން ޔޫރަޕްގެ ގައުމުތަކުގައި ކޭސްތަކުގެ އަދަދު އިތުރުވެ ސަރޖެއް އައިސްފައިވާއިރު ކަމާބެހޭ މާހިރުން ފާހަގަކުރާ ގޮތުގައި މިއީ މުޅި ޔޫރަޕަށް އަރާފައިވާ ކޮވިޑްގެ ތިން ވަނަ ރާޅެވެ.\nމިކަމާ ގުޅޭގޮތުން ވާހަކަދައްކަވަމުން ސްޕެއިންގެ ޔުނިވަރސިޓީއެއްގައި މައިކްރޯބައޮލޮޖީ އަދި ޕެރެސައިޓްލޮޖީ އާ ގުޅޭގޮތުން މަސައްކަތްކުރައްވާ ޕްރޮފެސަރ އެއްކަމުގައިވާ ގިޔަރމޯ މަރޓިނެޒް ވިދާޅުވީ މިކަމުގައި ކޮންމެ ގައުމެއް ވަކިވަކިން ބަލަންޖެހޭ ކަމަށެވެ.\nމިސާލަކަށް އިޓަލީ އާއި ސްޕެއިން އަކީ 2020 ވަނަ އަހަރު އައި ކޮވިޑްގެ ފުރަތަމަ ރާޅުގައި އެންމެ ބޮޑަށް އަސަރުކުރި ދެ ގައުމެވެ.\nނަމަވެސް މިހާރު ފެންނަ އަދަދުތަކަށް ބަލާއިރު ހާލަތު ގޯސްވެފައިވަނީ އޭރުގައި ހާލަތު ގޯސްވި ގައުމުތަކުގެ ތެރެއިން ބައެއް ގައުމުތަކުގެއެވެ.\nބައެއް ގައުމުތަކުގެ ހާލަތު އޮތީ ވަރަށް ގޯސްކޮށް. ނަމަވެސް އަނެއް ބައި ގައުމުތައް މިސާލަކަށް ޕޯރޗުގަލް، ސްޕެއިން ފަދަ ގައުމުތަކުގެ އަދަދުތަކަށް ބަލާއިރު އެގައުމުތަކުގައި ކޮވިޑް ޖެހޭ މީހުންގެ އަދަދުތައް ހުރީ އެހާ މަތީގައެއް ނޫން. މީގެއިތުރުން ޓެސްޓް ކުރެވޭ ވަރަށް ބަލާއިރުވެސް އެކި ހިސާބުތަކުގައި ޓެސްޓްކުރެވޭ މިންވަރު ތަފާތު. ގިނައިން ޓެސްޓްކޮށްގެން ކޭސްތައް ހޯދިވަރަކަށް ފެންނާނެ\nޕްރޮފެސަރ ގިޔަރމޯ މަރޓިނެޒް\nއަނެއްކޮޅުން ކޮވިޑްގެ އައު ވޭރިއަންޓްތަކާއެކުވެސް ކޭސްތައް ފެންނަ މިންވަރު ވަނީ އިތުރުވެފައެވެ. ވަކިން ޚާއްސަކޮށް އިނގިރޭސިވިލާތުން ފެނިފައިވާ ކޮވިޑްގެ ވޭރިއަންޓާއެކު ކޮވިޑް ފެތުރޭ މިންވަރު ވަނީ 70 އިންސައްތަ އިތުރުވެފައެވެ. އެހެންކަމުން މިއީ ކޭސްތަކުގެ އަދަދު އިތުރުވާ ސަބަބެއްކަމަށް ޕްރޮފެސަރ ވިދާޅުވިއެވެ.\nއަނެއްކޮޅުން ޔޫރަޕްގައި ވެކްސިން ދިނުމުގެ ކަންކަން ކުރިޔަށްދާލެއް ލަސްވުމަކީވެސް ސަރޖެއް އައުމުގެ ސަބަބެއްކަމަށް ޕްރޮފެސަރ ވިދާޅުވިއެވެ.\nކޮވިޑް-19 އަށް ވެކްސިން ޖެހުމަށްފަހު ވެކްސިން ކާޑު ދައްކާލަނީ\nބްލޫމްބަރގްސްގެ ކޮރޯނާވައިރަސް ވެކްސިން ޓްރެކަރ އިން އެނގޭގޮތުގައި ފާއިތުވި ހަފްތާ އާ ހަމައަށް އީޔޫގައި ފުރަތަމަ ޑޯޒް ދީފައިވަނީ ކޮންމެ ސަތޭކަ މީހަކުން 8 މީހަކަށެވެ. އިނގިރޭސިވިލާތުގައި ކޮންމެ ސަތޭކަ މީހަކުން 33 މީހުންނަށް ވެކްސިންގެ ފުރަތަމަ ޑޯޒް ދީފައިވާއިރު އެމެރިކާގައި އެއަދަދު އުޅެނީ ކޮންމެ ސަތޭކަ މީހަކުން 25 މީހެކެވެ.\nޖެނުއަރީ މަހުން ފެށިގެން ވެކްސިން ސަޕްލައިކުރުމުގައި ވަނީ ލަސްތަކެއް ކުރިމަތިވެފައެވެ. އިޓަލީއަށް ފޯރުކޮށްދޭންޖެހޭ ފައިޒަރ ވެކްސިންގެ ޝިޕްމަންޓްތަކުގެ އަދަދު މަދުވުމާއި ގުޅިގެން އެގައުމުގައި ވެކްސިންގެ ޕްރޮގްރާމް ބޭނުންވާ މިނުގައި ނުގެންދެވެއެވެ.\nއަނެއްކޮޅުން މޮޑާނާގެ ވެކްސިން ފްރާންސް އާއި އިޓަލީއަށް ލިބުމުގައި ދިމާވި ލަސްތަކާއި އެސްޓްރަޒެނިކާ ވެކްސިން ލިބޭނެކަމަށް ކުރިން ބުނި އަދަދަށް ނުލިބުމަކީވެސް ވެކްސިން ޖަހަން ބޭނުންވާ ސްޕީޑްގައި އެކަން ކުރިޔަށްނުދާ ސަބަބެކެވެ. އަދި އެންމެ ފަހުން އީޔޫއިން ބޭނުންކުރުމުގެ ހުއްދަދިން ޖޯންސަން އެންޑް ޖޯންސަންގެ ވެކްސިން ގައުމުތަކަށް ލިބުމުގައިވެސް ލަސްތަކެއް އުޅެދާނެކަމަށް ރިޕޯޓްތައް ބުނެއެވެ.\nއެސްޓްރަޒެނިކާ ވެކްސިންގައި ދިމާވި މައްސަލަތަކާއި ގުޅިގެން އީޔޫގެ ބައެއް ގައުމުތަކުގައި އެވެކްސިން ޖެހުން މެދުކަނޑާލާފައިވާއިރު ކޭސްތަކުގެ އަދަދު އަންނަނީ އިތުރުވަމުންނެވެ.\nޕްރޮފެސަރ ވިދާޅުވީ ކުރީ ބައިގައި ވެކްސިން ޖެހުމުގެ ކަންކަން ހަލުވި މިނުގައި ކުރިޔަށް ގެންދިޔުމަށް ފެށިނަމަ މިހާރު ދިމާވެފައިވާ ހާލަތު ދިމާނުވީހެވެ.\nޔޫރަޕްގައި އެންމެ ގިނަ އަދަދެއްގެ މީހުންނަށް ވެކްސިން ދީފައިވާ ގައުމަކީ ސައިޕްރަސްއެވެ. ނަމަވެސް އެގައުމުގައިވެސް ހަރޑް އިމިޔުނިޓީއާ ހިސާބަށް އަދި ދެވޭކަށްނެތެވެ. އެހިސާބަށް ދިޔުމަށްޓަކައި އާބާދީގެ 60 އިންސައްތަ މީހުންނަށް ވެކްސިން ދޭންޖެހޭކަމަށް ޕްރޮފެސަރ ވިދާޅުވިއެވެ.\nއެކިގައުމުތަކުގައި ވެކްސިން ޖަހަމުން އަންނަ ސްޕީޑްގައި ތަފާތުތަކެއް ހުރިއިރު ހޫނު މޫސުން ނިމެންވާއިރުވެސް އެހިސާބަށް ދެވޭނެކަމާމެދު ޝައްކުކަމަށް ޕްރޮފެސަރ ވިދާޅުވިއެވެ.\nލޮކްޑައުންގެ ފިޔަވަޅުތަކާއި އިގްތިސާދަށް ކުރަމުންދާ އަސަރުތަކުގެ ކަންބޮޑުވުން\nބައެއް މާހިރުން ގަބޫލުކުރައްވާ ގޮތުގައި ޔޫރަޕްގެ ބައެއް ގައުމުތަކުގައި ވައިރަސް ފެތުރުން ކޮންޓްރޯލްކުރުމަށް އަޅަމުންދާ ފިޔަވަޅުތަކުގެ ސަބަބުންވެސް ކޭސްތައް އަންނަނީ އިތުރުވަމުންނެވެ.\nބަރސެލޯނާގެ ޔުނިވަރސިޓީއެއްގައި ޕަބްލިކް އެންޑް އޮކިޔުޕޭޝަނަލް ހެލްތު ޕްރޮފެސަރ އެއްގެ ގޮތުގައި މަސައްކަތްކުރައްވާ ޖޯން ބެނަކް ވިދާޅުވީ މުޅި ދުނިޔެއަށް ބަލާއިރު ވައިރަސް އާ ކުރިމަތިލަމުންދަނީ ތިން ގޮތަކަށް ކަމަށެވެ.\nޕްރޮފެސަރ ވިދާޅުވީ އެއްގޮތަކީ އެމެރިކާ އާއި ބްރެޒިލްގައި ކޭސްތައް ކޮންޓްރޯލްކުރުމަށް ފިޔަވަޅުތައް އަޅަމުންދާ ގޮތްކަމަށެވެ. އެއީ މުޖުތަމަޢު އާއި އާންމު ފަރުދުންނާއި އިގްތިޞާދީ މަސައްކަތްތަކުގެ ތެރެއަށް ސަރުކާރުން ނުވަދުމެވެ. ވަނަސް އެކަންކަމުގެ ތެރެއަށް ވަދެވެން އޮތް މަދު މިންވަރަކަށް ވަދެގެން ކޭސްތައް ކޮންޓްރޯލްކުރުމަށް ފިޔަވަޅުތައް އެޅުމެވެ.\nދެވަނަ ގޮތަކީ އިރުމަތީ އޭޝިއާގެ ގައުމުތަކުގައި ފިޔަވަޅުތައް އަޅަމުންދާ ގޮތްކަމަށް ޕްރޮފެސަރ ވިދާޅުވިއެވެ. އެގޮތަކީ ވައިރަސް ފެތުރުން ކޮންޓްރޯލްކުރުމަށް ހަރުކަށި ފިޔަވަޅުތައް އެޅުމެވެ. އެގޮތުން ވައިރަސް ނައްތާލުމަށް ބޭނުންވާ ހުރިހާ ފިޔަވަޅުތަކެއްވެސް އަޅަމުންދިޔުމެވެ.\nތިން ވަނަ ގޮތަކީ ޔޫރަޕްގެ ގިނަ ގައުމުތަކުގައި ފިޔަވަޅުތައް އަޅަމުން އަންނަ ގޮތެވެ. އެއީ ކޭސްތައް އިތުރުވުމުން ފިޔަވަޅުތައް އިތުރުކުރުމާއި ވިޔަފާރިވެރިންގެ ނުފޫޒާ ބާރާއި އެއްގޮތަށް ފިޔަވަޅުތައް އަޅަމުން ދިޔުންކަމަށް ޕްރޮފެސަރ ވިދާޅުވިއެވެ.\nވައިރަސް އެއްކޮށް ނައްތާލުމަށް މަސައްކަތްކުރުމުގެ ބަދަލުގައި ވައިރަސް އާއެކު އުޅެން ދަސްކޮށް އަދަދުތައް މައްޗަށް ދިޔުމުން ފިޔަވަޅުތައް ވަރުގަދަ ކުރުމަށްފަހު ހާލަތު ރަނގަޅުވާން ފެށުމުން ފިޔަވަޅުތަކަށް ލުއިތައް ދިނުމެވެ.\nމިއީ އުމުރު ދުވަހަށް ކުޅެންޖެހޭނެ ގޭމެއް، އާބާދީގެ ބޮޑުބަޔަކަށް ވެކްސިން ނުޖެހޭހާ ހިނދަކު. އެކަން ކުރުމަށް އެތައް މަސްތަކެއް ނަގާނެ. ފަހަރުގައި މުޅި އަހަރުވެސް ނަގާފާނެ.\nޕްރޮފެސަރ ޖޯން ބެނަކް\nފްރާންސްގެ ހޮސްޕިޓަލެއްގައި ކޮވިޑްގެ ބަލި މީހަކަށް ފަރުވާދެނީ\nވެކްސިން ލިބުމުގައި ހުރި ދަތިތަކާއި، ވައިރަސް ފެތުރުން ކޮންޓްރޯލްކުރުމަށް އަޅާ ފިޔަވަޅުތަކުގެ ސަބަބުން ވިޔަފާރިއަށް ވެދާނެ ގެއްލުމަކަށް ބެލުމާއި ކޮވިޑްގެ އައު ވޭރިއަންޓްތަކާއެކު މިހާރު ފެންނަ ފެނުމަށް އަދިވެސް ދާނީ ހާލަތު ގޯސްވަމުންނެވެ.\nމީގެކުރިން ވާހަކަދެއްކި ނަން ހާމަކުރަން ބޭނުންނުވާ ޑޮކްޓަރު ވިދާޅުވީ އިޖުތިމާއީ ގައިދުރުކަން ގެންގުޅުމާ މީހުން ދުރުވާ ދުރުވުމަކީ ވެކްސިންގެ ސަބަބުން ކުރިޔަށް އެޅޭ ފިޔަވަޅު އަނެއްކާވެސް ފަހަތަށް ހިނގައިދާނެކަމެއް ކަމަށެވެ.\nފަހަރެއްގައި 80 އިންސައްތަ މީހުން އަޅާފައިވާ ފިޔަވަޅުތަކަށް އިހުތިރާމްކޮށް އެގޮތަށް އަމަލުކުރިނަމަވެސް ވައިރަސް ނުޖެހޭނެކަމަށް ހީކޮށްގެން އުޅޭ ޒުވާނުންނާއި އެއްވެސް ކަމެކޭ ހީނުކޮށް ގައިޑްލައިންތައް މުގުރާލަމުން އަންނަ މީހުންގެ ސަބަބުން ޕެންޑަމިކް އަވަހަށް ނިމޭތަން ނުފެންނަކަމަށް ޑޮކްޓަރ ވިދާޅުވިއެވެ.\n"މިކަންކަމާހެދި މިޕެންޑަމިކުން އަރައިގަތުމަށް ކެނޑިނޭޅި މަސައްކަތްކުރާ މީހުން ވަމުންދާ ގުރުބާނީތައް ފެނަށް ވަމުންދަނީ. އެހެންނަމަވެސް އަހަރުމެން ހިތްވަރު އެލުވައެއްނުލާނަން. " ޑޮކްޓަރ ވިދާޅުވިއެވެ.\nކޮވިޑް-19 ޔޫރަޕިއަން ޔޫނިއަން


އަގަކާ ނުލައި ފޯމު ފުރުމުގެ އެހީތެރިކަން ރީރަޖިސްޓްރޭޝަންގެ މަސައްކަތް ކުރިއަށް ގެންދާ ދަރުބާރުގެއިން ލިބެން ހުންނާނެ\nމި އެޖެންސީ އިން މިހާރު ކުރިއަށް ގެންދާ ކަރަންޓު ސަބްސިޑީގެ ރީރަޖިސްޓްރޭޝަން ފޯމު ބައެއް ފަރާތްތަކުން އަގު ނަގައިގެން ފުރައިދެމުންގެންދާ ކަމަށްވަނީ މިއެޖެންސީއަށް މަޢުލޫމާތު ލިބިފައެވެ. މިގޮތުން މި ފޯމު ފުރުމުގައި ދަތިވާ ފަރާތްތަކަށް އެއްވެސް އަގަކާ ނުލައި ފޯމު ފުރުމުގެ އެހީތެރިކަން ރީރަޖިސްޓްރޭޝަންގެ މަސައްކަތް ކުރިއަށް ގެންދާ ދަރުބާރުގެއިން ލިބެން ހުންނާނެ ވާހަކަ ދަންނަމަވެ.\nއަދި ހަމައެއާއެކު މިމަސައްކަތް ކުރިއަށް ގެންދިއުމުގައި ރައްޔިތުންނަށް ވީހާވެސް ލުއިފަސޭހަކޮށް ކުރިއަށް ގެންދިއުމަށް މިހާރު ރީރަޖިސްޓްރޭޝަންގެ މަސައްކަތް ކުރިއަށް ގެންދާ ދަރުބާރުގޭގެ އިތުރުން މާލޭގެ އިތުރު ސަރަހައްދުތަކުގައާއި ވިލިނގިލި އަދި ހުޅުމާލޭގައި މޭޒުތައް ބަހައްޓައި ކަރަންޓު ސަބްސިޑީފޯމާ ބެހޭ މަޢުލޫމާތު ދިނުމާއި އެފޯމު ފުރައިދިނުން ކުރިއަށް ގެންދިއުމަށް ވަނީ ގަސްދުކުރެވިފައެވެ. އަދި މިމަސައްކަތް ކުރިއަށް ގެންދާނެ ސަރަހައްދުތަކާއި، ތާރީޚު އަދި ގަޑި މި އެޖެންސީއިން ފަހުން އިޢުލާންކުރާނެ ވާހަކަވެސް ދަންނަވަމެވެ.\nއަދި ހަމައެއާއެކު މިމަސައްކަތް ކުރިއަށް ގެންދިއުމުގައި ރައްޔިތުންނަށް ވީހާވެސް ލުއިފަސޭހަކޮށް ކުރިއަށް ގެންދިއުމަށް މިހާރު ރީރަޖިސްޓްރޭޝަންގެ މަސައްކަތް ކުރިއަށް ގެންދާ ދަރުބާރުގޭގެ އިތުރުން މާލޭގެ އިތުރު ސަރަހައްދުތަކުގައާއި ވިލިނގިލި އަދި ހުޅުމާލޭގައި މޭޒުތައް ބަހައްޓައި ކަރަންޓު ސަބްސިޑީފޯމާ ބެހޭ މަޢުލޫމާތު ދިނުމާއި އެފޯމު ފުރައިދިނުން ކުރިއަށް ގެންދިއުމަށް ވަނީ ގަސްދުކުރެވިފައެވެ. އަދި މިމަސައްކަތް ކުރިއަށް ގެންދާނެ ސަރަހައްދުތަކާއި، ތާރީޚު އަދި ގަޑި މި އެޖެންސީއިން ފަހުން އިޢުލާނުކުރާނެ ވާހަކަވެސް ދަންނަވަމެވެ.\nޕަބްލިޝްކުރި ގަޑި: 1855


MIFCO gai 20 aharahvure gina dhuvahu masakkaiykohfaivaa faraaiythakuge agu vazan koffi - vNews.mv\nމިފްކޯގައި 20 އަހަރަށްވުރެ ގިނަ ދުވަހު މަސައްކަތްކޮށްފައިވާ ފަރާތްތަކުގެ އަގު ވަޒަންކޮށްފި\nޠާހިރާ އަޒްހާރު k. farukolhufushi | 16 November 2019, 11:36\nމޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ (މިފްކޯ) ގައި 20 އަހަރަށްވުރެ ގިނަ ދުވަހު މަސައްކަތް ކޮށްފައިވާ މުވައްޒަފުންގެ މަސައްކަތްތައް ބަލައިގަނެ، އެވޯޑެއް ދީފިއެވެ.\nމި އެވޯޑް ދީފައިވަނީ މިފްކޯއަށް 26 އަހަރު ފުރުން ފާހަގަކުރުމަށް ބޭއްވި ރަސްމިއްޔާތުގައެވެ.\nމި ރަސްމިއްޔާތު ޝަރަފްވެރި ކޮށްދެއްވާފައިވަނީ މިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ޒަހާ ވަހީދެވެ.\nމިރަސްމއިްޔާތުގައި ވާހަކަފުޅު ދައްކަވަމުން މިނިސްޓަރ ޒަހާ ވަނީ މިފްކޯއަކީ ރައްޔިތުންގެ ހިދުމަތުގައި ގިނަ ދުވަސްތަކެއް ވަންދެން މަސައްކަތްކޮށްފައިވާ ކުންފުންޏެއްކަން ފާހަގަކުރައްވާފައެވެ.\nއަދި މަސް ޕްރޮސެސްކޮށް، މަހުގެ އެކި ބާވަތްތައް ރައްޔިތުންނާ ހަމައަށް ފޯރުކޮށްދިނުމުގައި އެންމެ ގިނަ ދުވަހު ދެމިއޮތް ކުންފުންޏަކީވެސް މިފްކޯކަމަށް ޒަހާ ވިދާޅުވިއެވެ. އަދި މިފްކޯގެ މ ދަތުރުގައި ދިމާވީ ދަތި އުނދަގޫތައް ކަޑައްތުކޮށް، މިފްކޯ މިހިސާބަށް އައިސްފައިވާތީ މިނިސްޓަރ ވަނީ އެކަން ވަރަށް ބޮޑަށް ފާހަގަކުރައްވާފައެވެ.\nމީގެ އިތުރުން މި ރަސްމިއްޔާޓުގައި މިފްކޯއިން ވަނީ މިފްކޯގެ އިތުރު4އުފެއްދުމެއް ތައާރަފުކޮށްފައެވެ.\nމި އުފެއްދުންތަކާ ގުޅޭގޮތުން ވާހަކަ ދައްކަވަމުން މިފްކޯގެ ސީއީއޯ އިސްމާއިލް ފައުޒީ ވިދާޅުވީ، މިފްކޯގެ އުންމިދަކީ އާންމުން ބަލައިގަންނާނެފަދަ ގިނަ އުފެއްދުންތަކެއް ތައާރަފުކުރުން ކަމުގައެވެ. މި އުފެއްދުންތަކަކީވެސް އާންމުން ބަލައިގަންނާނެ ފަދަ އުފެއްދުންތަކަކަށް ވާނެ ކަމަށް އުންމިދުކުރައްވާ ކަމަށްވެސް ވިދާޅުވިއެވެ.\nފައުޒީ ވިދާޅުވީ މިފްކޯއިން ދެވޭ ހިދުމަތްތައް އިތުރަށް ފުޅާކުރުމަށް ކުރަމުންގެންދާ މަސައްކަތުގެ ދަށުން އުތުރުގެ މަސްވެރިންނަށް ދިމާވެފައިވާ ދަތިތައް ހައްލު ކުރުމަށް މަސައްކަތް ކުރާނެ ކަމުގައެވެ. އަދި އައްޑޫ ފިޝަރީޒް ކޮމްޕްލެކްސްއަށް މަސްކިރަން އަންނަ އުޅަނދުތަކަށް ދައްޗަކާ ކުރިމަތިލާންނުޖެހި، މަސް ކިރޭނެ އިންތިޒާމްތައްވެސް ހަމަޖައްސައިދޭނެ ކަމަށްވެސް ފައުޒީ ވިދަޅުވިއެވެ.\nމީގެ އިތުރުން މިފްކޯއިން ގިނަ ކާމިޔާބީތަކެއް މިހާރުވެސް ހޯދަމުން އަންނަކަން ފާހަގަކުރައްވައި ފައުޒީ ވިދާޅުވީ މިފްކޯއިން މިއަހަރުގެ ތިންވަނަ ކުއާޓަރުގައި އެކްސްޕޯޓްކުރި މަހުގެ އަދަގު 21 އިންސައްތައަށް އިތުރުވެފައިވާ ކަމަށެވެ. އަދި އެކުންފުނިން މިއަހަރުގެ މިހަތަނަށް ގަތް މަހުގެ އަދަަދުވެސް މިދިޔަ އަހަރުގެ މިމުއްދަތާ އަޅާ ބަލާއިރު އިތުރުވެފައިވާ ކަމަށެވެ.\nވިޔަފާރި ރާއްޖެ މިފްކޯ


Track bandhu kuranee 15 in 18 ah\nޓްރެކް ބަންދު ކުރަނީ 15 އިން 18 އަށް\nސިންތެޓިކް ޓްރެކްގައި ބަޔަކު ދުވަނީ --\nމޯލްޑިވްސް ސްޕޯޓްސް އެވޯޑްސް ގާލާ އިވެންޓަށް ސިންތެޓިކް ޓްރެކް ވަގުތީ ގޮތުން ބަންދު ކުރާނީ މި މަހުގެ 15 އިން 18 ގެ ނިޔަލަށް ކަމަށް ޔޫތު މިނިސްޓްރީން ބުނެފި އެވެ.\nގިނަ އަހަރުތަކެއްގެ މެދު ކެނޑުމަށް ފަހު މޯލްޑިވްސް ސްޕޯޓްސް އެވޯޑްސް އަލުން ބާއްވަން ނިންމާ ވަރަށް ކުލަގަދަ ކޮށް ގާލާ އިވެންޓް ބޭއްވުމަށް އެ މިނިސްޓްރީން ދަނީ ތައްޔާރުވަމުންނެވެ.\nމިނިސްޓަރު މަހުލޫފް ވިދާޅުވީ މޯލްޑިވްސް ސްޕޯޓްސް އެވޯޑްސް ގާލާ އިވެންޓަށް 550 މެހެމާނުންނަށް ދައުވާ ދޭނެ ކަމަށެވެ. އެ އިވެންޓަށް ޓްރެކް ބަންދު ކުރާނެ ކަމަށް މިނިސްޓަރު އިއްޔެ ވަނީ ވިދާޅުވެފައެވެ. އަދި ވިދާޅުވީ ސިންތެޓިކް ޓްރެކްގެ ބޭނުން ކޮންމެ ދުވަހަކު އެތައް ބަޔަކު ކުރާތީ އެ ނޫން ތަނެއްގައި އިވެންޓް ބޭއްވުމަށް މަސައްކަތް ކުރި ކަމަށެވެ. ނަމަވެސް ހެންވޭރު ދަނޑާއި ގަލޮޅު ދަނޑު އަދި ކާނިވާ ސަރަހައްދުވެސް އެ އިވެންޓަށް ކުޑަ ކަމަށެވެ.\n"ހަފްލާގެ ތައްޔާރީތަކަށް ކުރަންޖެހޭ ބައިވަރު އަދި ބުރަ މަސައްކަތަށް ތާށިވެ ދަތިވި ނަމަވެސް ޓްރެކް އެއްކޮށް ބަންދު ކުރާނީ އެންމެ ކުރު މުއްދަތަށް،" މިނިސްޓަރު ވިދާޅުވިއެވެ.\nމިނިސްޓަރު މިއަދު ވިދާޅުވީ މޯލްޑިވްސް ސްޕޯޓްސް އެވޯޑަށް ސިންތެޓިކް ޓްރެކް މާޗް 11 ގައި ބަންދުކުރަން ހަމަޖެހިފައިވީ ނަމަވެސް މިހާރު ބަންދުވާނީ މާޗް 15 އިން 18 އަށް ކަމަށެވެ.\nދުނިޔޭގެ ގިނަ ގައުމުތަކުގައި ކުޅިވަރު އެވޯޑު ތަކަކީ ވަރަށް ކުލަގަދަކޮށް ކުރާކަމަކަށް ވުމުން މިނިސްޓްރީންވެސް މަސައްކަތް ކުރަމުން ދަނީ އެކުވެރި ބައެއް ގައުމު ތަކުގެ ވަޒީރުން އަދި ވަރުގަދަ ކުޅިވަރު ޝަހުސިއްޔަތުތައް ގެނެސްގެން ރާއްޖޭގައި ބާއްވާ އެންމެ ބޮޑު އަދި ފުރިހަމަ ހަފްލާއަށް މޯލްޑިވްސް ސްޕޯޓްސް އެވޯޑްސް ހެދުމަށް ކަމަށް މިނިސްޓަރު ވިދާޅުވިއެވެ.\n"މިކަމުގެ ސަބަބުން ކުޅިވަރު އެތުލީޓުންނަށް ވަރަށް ބޮޑު ހިތްވަރެއް ލިބި ކުޅިވަރުގެ ކުރިއެރުމަށް ދެވޭ ބާރަކަށް ވާނެ. އަދި މިހަފްލާގައި ބައިވެރިވާ ލެޖެންޑުން މެދުވެރިކޮށް އެތަށް މިލިއަން ބައެއްގެ މެދުގައި ރާއްޖެ ކުޅިވަރުގެ ޒަރިއްޔާއިން އިޝްތިހާރުވެގެންދާނެ،" މިނިސްޓަރު ވިދާޅުވިއެވެ.\nއަހުމަދު މަހްލޫފު ޔޫތު މިނިސްޓްރީ\nހަމަހަމަ ފުރުސަތު ހޯދައިދިނުމުގައި އާދެވުނު ހިސާބު ރަނގަޅު\nވައުދުވީ ވަރަށް ވުރެ ރަނގަޅަށް މަސައްކަތް ކޮށްފިން: މަހްލޫފް\nމާލޭގައި ހުރި ފުޓްސަލް ދަނޑުތައް ސަރުކާރަށް ނަގަނީ\nޓީޓީ ޓީމަށް ރައީސް ހިތްވަރު ދެއްވައިފި


ހީވޭ ކަލާވާހެން-20 – Esfiya\nހިތާމަ ލޯބި 20 hours ago\n” އަހަންނަށް ހީވަނީ ދިޔާން އަށްވެސް ލިލިއަން އަށް ވުރެ ރަނގަޅު ކުއްޖެއް ލިބިދާނެހެން.. އޭނައާއެކު އުޅެން ވެއްޖެނަމަ ތިފަރާތުގެ އަބުރާ އިއްޒަތްވެސް ވެއްޔާ މޮޑެވޭނީ.. މީހުން ހާދަ ފާޑު ފާޑު އެއްޗިއްސެއް ކިޔާނެ އޭ..” ހަދީޖާ ބުނެލިއެވެ.\nހަދީޖާގެ ވާހަކަތައް މަޑުޖެހުނީ އެދިމާއަށް އަންނަ މާޔާ ފެނުމުންނެވެ. މާޔާ ތަބަކެއްގައި ގެނައި ޖޫސްތަށިތައް ޖޯލިފަތި ކައިރީ ހުރި ފިލާ މޭޒުގައި ބެހެއްޓިއެވެ.\n” ދެން ދޭބަލަ ބަދިގެ ފަރާތް ދޮށް ކުނިކަހާލާ ސާފުކޮށްލަން.. ” ހަދީޖާގެ ވާހަކަތަކުން މާޔާ އެތަނުން ފޮނުވާލަން މަސައްކަތް ކުރާކަން އޭނާއަށް ޔަޤީންވިއެވެ. މާޔާ ނުތަނަވަސް ކަމާއެކު ބަލާލީ ދިޔާން އަށެވެ. ދިޔާން ހިނިތުންވެލަމުން ބޯ ޖަހާލިއެވެ. އެއާއެކު މާޔާވެސް ދިޔާންގެ އަތްމައްޗަށް އޭނާގެ މަންމަގެ ކަންކަން ދޫކޮށްލަމުން ބަދިގެއާ ދިމާއަށް ހިނގައިގަތެވެ.\n” އަޅުގަނޑު އެއްވެސް އިރެއްގަ އެހެން މީހުން ހީކޮށްފާނެ އެއްޗަކަށް ނުވަތަ ދައްކަފާނެ ވާހަކައަކަށް ނުވިސްނަން.. އެގޮތަކަށް ބަލަން ވެއްޖެނަމަ ދުވަހަކުވެސް ހިތްހަމަ ޖެހުމެއް ނުލިބޭނެ.. އަޅުގަނޑަކީ އަމިއްލަ ލޮލަށް ފެންނަ ފެނުމަށާއި އިވޭ އަޑުތަކަށް ބުރަވެ ގޮތް ނިންމާ މީހެއް.. އެގޮތަށް ބަލަންޏާ ލިލިއަންގެ ފަރާތުން އަޅުގަނޑަށް އެއްވެސް ގޯސްކަމެއް ނުފެނޭ.. އަޅުގަނޑަށް މައްސަލައެއްނެތް ދައްތަ ބޭނުން ނަމަ ކުލި ދައްކާ ގޮތަށްވިޔަސް… އަޅުގަނޑަށް އަނބުރާ އާދެވެންދެން ލިލިއަން މިގޭގަ ބަހައްޓާލަދީ.. މާޔާ ކައިރި ލިލިއަން ހުރުމުން އަޅުގަނޑަށް އެ ހިތްހަމަ ޖެހުން އިންނާނެ..” ދިޔާންގެ އަޑުގައިވަނީ އާދޭހެވެ.\n” ކިހާވަރެއް..؟ ކިހާވަރެއް އަހަންނަށް ދޭން ކެރޭނެ ލިލިއަން ބަހައްޓައިދޭމަތިން..” ހަދީޖާގެ ހީލަތްތެރިކަން އެކުލެވޭ ބެލުން\nދިޔާން އާ އަމާޒުވިއެވެ. ލިލިއަން އަށް ޓަކައި ދިޔާން ފަހަނައަޅާ ދާ މިން ދެނެގަންނަން ބޭނުންވުމުގެ އިތުރުން ދިޔާންގެ ހުރި ފުދުންތެރިކަމެއް ބަލައިލަން ހަދީޖާ ބޭނުންވިއެވެ.\n” ދައްތަ ބުނުއްވާ.. ބުނުއްވި އަގެއް ވަޤުުތުން ދޭނަން..” ދިޔާން އަވަސް އަވަހަށް ބުނެލިއެވެ. ލިލިއަންގެ ރައްކާތެރިކަމަށް މަދު ފައިސާކޮޅެއް ހޭދަކުރަން ޖެހުމަކަށް ދިޔާން ކަންބޮޑެއްނުވެއެވެ.\n” ދުވާލަކަށް އެއްހާސްރުފިޔާއޭ ބުނެފިއްޔާއޯ..؟” ހަދީޖާ ސުވާލެއްގެ ގޮތުގައި އަހާލިއެވެ.\n” އަހަންނަކަށް ހިޔެއްނުވެ އެއީ ބޮޑު އަދަދެއްހެންނެއް.. ލިލިއަން އާއެކު އަހަރެމެންވެސް އޭނާ އެހުރި ނުރައްކަލުގެ ތެރެއަށް ހުށައެޅޭނެ.. އަނެއްކާ ރަށު ތެރޭގަ އަހަރެމެންނޭ ކިޔައިގެން ދެކެވޭނެ ވާހަކަތަ..” ހަދީޖާ އޭނާ ބުނި އަދަދަކީ އެކަށީގެންވާ ވަރެއްކަން ސާބިތުކޮށްދޭން މަސައްކަތް ކުރަމުންދިޔަ ނަމަވެސް ދިޔާންގެ އަޑާއެކު ވާހަކަ ޖެހުނީ ހުއްޓާލާށެވެ.\n” މައްސަލައެއްނެތް.. އަޅުގަނޑު މިވަޤުތު އެއަދަދަށް ރުފިޔާ ދޭނަން..” ދިޔާން ވަޤުތު ބޭކާރު ކުރާކަށް ނަހަދައެވެ. އޭނާ ފޯނެއް ކޮށްލުމާއެކު އެގޭގެ ދޮރުން ވަދެގެން އައީ އޭނާގެ ޕީއޭ އެވެ. ދިޔާން އަތަށް ޗެކް ބުކް ދިނުމަށްފަހު ޕީއޭ ގެއިން ނިކުމެގެން ދިޔައެވެ.\nވިހި ހާސް ރުފިޔާގެ ޗެކެއް ލިޔެ ދިޔާން އޭނާގެ ސޮއެ ކުރުމަށްފަހު ހަދީޖާއަށް ދިއްކޮށްލިއެވެ.\n“މިއީ ދެހަފްތާގެ ކުލީގެ އިތުުރުން އަޅުގަނޑުގެ ފަރާތުން ތިކޮށްދޭ ކަންތަކަށް އިތުރަށް ދޭ އެއްޗެއް.. އެއްވެސް ސަބަބަކާ ހުރެ ދެ ހަފްތާއަށް ވުރެ ލަހުން އަޅުގަނޑަށް އާދެވިއްޖަނަމަ އިތުރު ރުފިޔާ ދައްކަ ދޭނަން.. އަޅުގަނޑަށް ރަނގަޅީ މި މުޢާމަލާތް އިތުރު ފަރާތަކަށް ނޭނގިއްޔާ..” ދިޔާން ހަދީޖާއާ ޗެކް ހަވާލު ކުރަމުން ބުނެލިއެވެ. ދެލޯ ބޮޑުވެފައި އިން ހަދީޖާއަށް އެއްފަހަރު އެ ޗެކަށް އަނެއްފަހަރު ދިޔާންގެ މޫނަށް ބަލައިލެވުނެވެ. އެފަދަ އަދަދެއް އޭނާ ބުނީ ހަމައެކަނި ދިޔާން ތަޅުވާލުމަށެވެ. އެހެނަސް ދިޔާންގެ މޫނުމަތިން ފެންނަމުން ދިޔަ ހަރުދަނާކަށް ހަދީޖާ ހައިރާން ކޮށްލައިފިއެވެ.\nއުމުރުން ފަންސަވީސް އަހަރުވީ އިރު ދިޔާންގެ ޙަޔާތުގައި އެފަދަ މުޢާމަލާތެއް ކުރުމަކީ އާ ކަމެއް ނޫނެވެ. ބަދަލުގައި އެއްޗެއް ބޭނުންނެތި ކަމެއް ކޮށްދޭނެ ފަދަ މީހުން ދުނިޔޭގައި އަތުން ގުނާލެވޭހާ މަދެވެ. އެއީ ދުނިޔޭގެ އާދަކަމުގައި ދިޔާން އަށް ޤަބޫލުކުރެވެއެވެ. ފަސޭހަ ދިރިއުޅުމަކަށް މުދަލާ ފައިސާ ބޭނުން ނުވާނީ ކާކުހެއްޔެވެ؟ ފައިސާއިން ހުރިހާ އެއްޗެއް ނުގަނެވުނަސް ފައިސާއިން ގަނެވެން ހުރި އެއްޗެހި ބައިވަރެވެ. އެފަދަ ވަޤުތުތަކުގައި ކަންކަން ފައިސާ ބޭނުން ކޮށްގެން ނިންމާލުމަކީ ގޯސްގޮތެއްނޫންކަމުގައި ދިޔާން ދެކެއެވެ.\n” މައްސަލައެއްނެތް.. ” ކަރުކެހިލަމުން ހަދީޖާވެސް ދެރަ ނުވާން ވެގެން ބުނެލިއެވެ. ހަދީޖާ އެއްބަސްވުމާއެކު ދިޔާން އަށް ހިތްހަމަ ޖެހުން ލިބިގެން ދިޔައެވެ.\nމާޔާއަށް އޭނާގެ މަންމައާއި ދިޔާން އާ ދެމެދު ދެކެވުނު ވާހަކަތައް ނޭނގުނު ނަމަވެސް ލިލިއަން އެގޭގައި ބަހައްޓަން މަންމަ އެއްބަސްވީތީ ނުހަނު އުފާވިއެވެ. ބަދިގެ ތެރޭގެ ކަންކަން ނިންމާލުމަށްފަހު އޭނާ ދިޔައީ ގެސްޓް ހައުސް އަށެވެ. ދިޔާން ފުރަންވާއިރަށް ނިންމަން ޖެހޭ ބައެއް ކަންކަން ހުރުމުން ގޮސްވީ ޕްރޮޖެކްޓުގެ މަސައްކަތް ކުރާ ސަރަޙައްދަށެވެ.\nމާޔާ ކޮޓަރި ހުޅުވާލާފައި ވަތް އިރު ލިލިއަން އުޅެނީ ހޭލައިގެންނެވެ. އެނދުގެ ފަޑީގައި ލެނގިލައިގެން އިން ލިލިއަން އިނީ ވިސްނުމަކަށް ގެއްލިފައެވެ.\n” ލިން ހިނގާ އެއްޗެއް ކާލަން..” މާޔާ ލިލިއަންގެ ކައިރީ އިށީންނަމުން އެދުނެވެ. އެހެނަސް އެވަޤުތު އެއްވެސް އެއްޗެއް ކާހިތެއް ލިލިއަންގެ ނެތެވެ. ކާން މަސައްކަތްކުރިޔަސް އޭނާއަށް އެ އެއްޗެއް ހުސްނުކުރެވޭނެކަން ލިލިއަން އަށް އެނގެއެވެ. އެހެނަސް މާޔާގެ އެތައް އާދޭހަކާއެކު ލިލިއަން ޖޫސްތައްޓެއް ބޯލިއެވެ. އެއަށްފަހު އަނެއްކާވެސް ލިލިއަން އަށް އެނދުގައި އޮށޯވެލެވުނެވެ. އެއްވެސް ކަމެއްކުރާނެ ހިތްވަރެއް، ޢަޒުމެއް އޭނާގެ ގަޔަކު ނެތެވެ. އެއީ އެންމެ ރަނގަޅުގޮތް ނޫންކަން އެނގުނަސް ނުބައި ޚިޔާލުތައް ސިކުނޑިއަށް ވެރިވާން ލިލިއަން އަށް ޖާގަދެވުނެވެ.\nމަސައްކަތުން އަވަދިވެގެން ދިޔާން އަށް ގެއަށް އާދެވުނު އިރު ރޭވެއްޖެއެވެ.\n” ކޮބާ ލިލިއަން..؟” ދިޔާން ގެއަށް ވަދެވުމާއެކު ފުރަތަމަވެސް ސުވާލު ކުރިއެވެ.\n” އެބައޮތް އެނދުގަ އޮށޯވެގެން.. މިއަދު ހަތަރު ދަމު އެއްޗެއްވެސް ނުކައި ޖޫސްތައްޓަކުން އެހުންނަނީ.. އަހަރެން ވަރަށް މަސައްކަތް ކޮށްފިން..” މާޔާ ވަރުބަލިވެފައިވާ އަޑަކުން ހާމަކުރިއެވެ.\n” އިޓްސް އޯކޭ.. އަހަރެން އެބަ ބަލަން އެއްޗެއް ކާން ދެވޭތޯ..ތެންކިޔު..” މާޔާ އަށް ޝުކުރުވެރިކަމުގެ ބެލުމެއް ދިޔާން ހިއްސާކޮށްލިއެވެ.\nދިޔާން ކޮޓަރީގެ ދޮރުގައި ދެތިން ފަހަރަކު ޖަހާލިއެވެ. ޚަބަރެއް ނުވުމުން ވަންނަނީ ކަމުގައި ބުނެ ދިޔާން ދޮރު ހުޅުވާލިއެވެ. އެނދުގައި ކުރުގެޅިގެން އޮތް ލިލިއަން ދިޔާންގެ ލޮލުގައި އަޅައިގަތެވެ. އެ މަންޒަރުން އެކަނިވެސް ދިޔާންގެ ހިތުގައި މީހަކު ހިފާ ބާރުކޮށްލި ފަދަ އިޙްސާސެއް ކުރެވިގެން ދިޔައެވެ.\n” ލިލީ..” އެނދުގެ މަގަތުގައި އިށީންނަމުން ދިޔާން ގޮވާލިއެވެ. އޭނާއާ ފުރަގަސްދީގެން ލިލިއަން އޮތްނަމަވެސް އޮތީ ނިދާފައި ނޫންކަން ދިޔާން އަށް ޔަޤީންވެއެވެ.\n” ދެން ތެދުވޭ އެއްޗެއްކާން.. ” ދިޔާން އާދޭހުގެ ރާގެއްގައި ބުނެލިއެވެ.\n” ކޯއްޗެއް ކާން ބޭނުންވަނީ.. ؟ އަހަރެން ލިލީ ކާން ބޭނުންވާ އެއްޗެއް ގެނެސްދޭނަން..” ދިޔާން ބުނެލިއެވެ. އޭނާއަށް ހަޤީޤަތުގައި ކަން ކުރަންވީ ގޮތެއް ނުވިސްނެއެވެ. ލިލިއަން ހިތްހަމަ ޖައްސަން ކުރާނެ ކަމެއް، ދައްކާނެ ވާހަކައެއް އޭނާއަކަށް ނޭނގެއެވެ. ލިލިއަންގެ ހިނިތުންވުން ދެކެން ބޭނުންވީ ނަމަވެސް އެކަމަށް ވަޤުތު ބޭނުންވާނެކަން ދިޔާން އަށް އެނގެއެވެ.\n” ޔާން..” ދިޔާން އަށް އޭނާގެ ޚިޔާލުތަކުން ނިކުމެވުނީ ލިލިއަން ގޮވާލުމާއެކުއެވެ.\n” ކީއްވެތަ މިހެންމިވީ..؟ އަހަރެންގެ ހުރި ހަމައެކަނި މީހަކީ މަންމަ.. މަންމަ ކޮންމެ ގޮތަކަށް އުޅުނަސް އަހަރެން ދެކުނީ އެއީ އަހަރެންގެ ހުރި ހަމައެކަނި އާއިލާ ކަމުގަ.. އެކަމަކު މިހާރު.. އަހަރެންގެ އެކަކުވެސް ނެތް.. އަހަރެން ކިހިނެތް ހަދާނީ..؟ ލިލިއަން ހިތާމައިގެ ސާލަކުން ބަނދެވިފައިވާ ފަދައެވެ.\n” ލިލީ ތިހެން ނުވިސްނަބަލަ.. އަހަރެން މިހުރީނު.. ޔޫ ހޭވް މީ.. އޯލްވޭސް..” ދިޔާން ލިލިއަން އެނދުން ނަގާ ތެދުކުރަމުން ސީދާ އެދެލޮލަށް ބަލައިލިއެވެ.\nލިލިއަން އަށް އިތުރަށް ކެތެއް ނުކުރެވުނެވެ. ދިޔާން ގައިގާ ބައްދައިގަންނަމުން ގިސްލާފައި ރޮވެން ފެށުނެވެ. މި ހުރިހާ އިރު ހިފަހައްޓައިގެން ހުރި ކަރުނަތައް ބޭރުވަމުން ދިޔައެވެ. މަންމަގެ ކުއްލި ވަކިވެ ދިޔުމާއެކު ލިލިއަން ވަނީ ނުހަނު އެކަނިވެރިވެފައެވެ. ދެމެދުގައި އޮތީ ގާތް ގުޅުމެއް ނޫންނަމަވެސް މަންމަ ވާނީ މަންމަ އަށެވެ. އެހިތުގައި މަންމައަށްޓަކައި ނުފިލާ ލޯބިވެއެވެ. މަންމަގެ އުޅުން އިސްލާހުކުރަން ލިލިއަން އެތައް ފަހަރަކު އެދުނީވެސް މަންމަ ދެކެ ލޯބިވާތީއެވެ. އެހެނަސް ތަޤުދީރުގައި ލިޔެވިފައިވަނީ އެހެންވާހަކައެކެވެ.\nދިޔާންގެ ކޮންމެ ޖުމްލައެއް ވެގެން ދިޔައީ ލިލިއަންގެ ހިތުގައި ފިރުމާލަދިން ފިނިފިނި ވައިރޯޅިއަކަށެވެ. ކޮންމެ ހާލެއްގައިވެސް ދިޔާން އޭނާއާއެކު ހުންނާނެއޭ އެހިތް ބުނެލިއެވެ. އެއާއެކު ދިޔާން އާ ވަކިވާންޖެހޭ ވަޤުތު ކައިރިވަމުން އަންނަކަން ސިކުނޑިއަށް ވެރިވުމާއެކު ލިލިއަން ވަކިން ހިތުގައި ޖެހޭ ގޮތްވިއެވެ. ދިޔާން ކައިރީ ނުގޮސް މަޑުކުރުމަށް އެދި ހިތުގެ ކަނަކުން އާދޭސްކުރަން ބޭނުންވި ނަމަވެސް އެހާ އަމިއްލަ އެދުން ބޮޑު މީހަކަށް ވާކަށް ލިލިއަން ބޭނުމެއްނޫނެވެ.\n” އަހަރެން އެނބުރި އަންނަންދެން ލިލީ ހުންނާނީ މާޔާއާއެކު އެގޭގަ އިނގޭ.. އިރާދަކުރެއްވިއްޔާ އަހަރެން ވަރަށް އަވަހަށް ލިލީ ބަލާ އަންނާނަން.. ” ދިޔާން ލިލިއަންގެ ކަރުނަތައް ފޮހެލަދެމުން ކުލުންވެރިކަމާއެކު ބުނެލިއެވެ.\n” އެކަމަކު.. ހަދީޖާއްތަ..” ލިލިއަން ހާސްވީ އޭނާ މާޔާއާއެކު އެގެއަށް އުޅެން ގޮސްފިނަމަ ހަދީޖާ ހިތްހަމަ ނުޖެހޭނެކަން ޔަޤީންވާތީއެވެ. މީހެއްގެ ރުޅިވެރިކަން އަމާޒުވެގެން އުޅުމަށްވުރެ ފަޅުގެއެއްގައި އުަޅެންވެސް ލިލިއަންގެ ހިތަށް މާ ފަސޭހަވާނެއެވެ.\n” މާޔާގެ މަންމަ އޯކޭއޭ.. އަހަރެން ހަދީޖައްތަ އޯކޭ ކޮށްފިން.. ދެން އެކަމާ އެހާ ނުވިސްނާ.. މާޔާ ހުރީމަ ލިލީވެސް އެކަންޏެއް ނުވާނެ އެންނު..” ދިޔާން ބުނެލިއެވެ. އޭނާއާ ހަދީޖާއާ ދެމެދު ހިނގި މުޢާމަލާތް ދިޔާން ސިއްރުކުރިއެވެ. އެކަން އެނގިއްޖެނަމަ ލިލިއަން އޭނާގެ އަމިއްލަ ނަފްސު ކުށްވެރިކުރާނެކަން ދިޔާން އަށް އެނގެއެވެ.\nއެރޭ މާޔާގެ އެހީއާއެކު ލިލިއަން އެގެއަށް ބަދަލުވިއެވެ. އޭނާ ބޭނުން ކުރާ އެއްޗެހި ލިލިއަންގެ ގެއިން ދިޔާން އާއި ސަދޫފް ގެނެސްދިނެވެ.\nހުރިހާ ކަމެއްކޮށް ހަމަޖެހިލެވުމުން ދިޔާން ލިލިއަން އަށް ބަލައިލިއެވެ.\n” މާޔާއާއެކު ކައްޗޭ.. މިއަދު ހަތަރު ދަމު ނުކައެންނު ތިހުރީ.. ޕްލީސް..” ދިޔާން ލިލިއަންގެ ކޯތާފަތުގައި ހިފަހައްޓާލަމުން އާދޭހާއެކު ބަލައިލިއެވެ.\nލިލިއަން ބޯ ޖަހާލީ އޭނާއާ މެދު ދިޔާން ހާސްކުރަން އިތުރަށް ބޭނުންނުވާތީއެވެ.\nVarah reethi story ماشاءالله\nThank u mishka. V ufaavejje story kamudhiyaeema 😊❤\nThank you DevilBoy😊❤\nނޭނގި ޔާރު ވަކިވީ (4)


ޤައުމީ މަލީކް، "މަދިރި ހޯހޯ" ކެމްޕޭން ޤައުމީ ފެންވަރުގައި ފަށައިފި | Jazeera\tޤައުމީ މަލީކް، "މަދިރި ހޯހޯ" ކެމްޕޭން ޤައުމީ ފެންވަރުގައި ފަށައިފި - Jazeera\nޤައުމީ މަލީކް، "މަދިރި ހޯހޯ" ކެމްޕޭން ޤައުމީ ފެންވަރުގައި ފަށައިފި\nޢަލީ ޔާމީން June 4, 2019 66 views0\nއުމުރުން އެންމެ ފަސް އަހަރުގެ އަހުމަދު މަލީކް ވަހީދު (މަލީކް) އަކީ މިއަދު ދިވެހިންނަށް އާ މޫނެއް ނޫނެވެ. އެންމެ ފަސް އަހަރުގައި މަލީކް އެވަނީ ގިނަ ބައެއްގެ ލޯތްބާއި އިހްތިރާމް ހޯދައިފައެވެ. އެންމެ އާދައިގެ މީހާއިން ފެށިގެން ރާއްޖޭގެ އެންމެ މަތީ ވެރިޔާ، ރައީސް އިބްރާހިމް މުހައްމަދު ޞޯލިހުގެ ގާތް އެކުވެރިއަކަށް މަލީކް މިހާރު މިވަނީ ވެފައެވެ. ރައީސް ޞޯލިހަކީ މަލީކްގެ މިސްކިތު ފްރެންޑެވެ.\nމަލީކް އަކީ އުމުރުން ހަގެއް ކަމަކު، ކުޅަދާނަ ހުނަރުވެރި ކުއްޖެކޭ ބުނެވިދާނެއެވެ. މިނިސްޓަރު މަހުލޫފާއި އެކުގައި ރާއްޖެ ޓީވީގެ ޕްރޮގްރާމެއްގައި މަލީކް އޭނާގެ ހުނަރު ދައްކާލިއިރު، މަލީކް އެންމެ ބޮޑަށް މަޝްހޫރުވެފައިވަނީ ރައީސް ޞޯލިހާއި އެކު އާންމުވި، "މިސްކިތު ފްރެންޑް" ވީޑިއޯއިންނެވެ.\nމުޅި މީސް މީޑިއާގައި މަލީކްގެ ނަން ވިދަވިދާ އޮއްވާ އަނެއްކާވެސް މިވަނީ އޭނާގެ ނަން އިތުރަށް ވިދާލައިފައެވެ. މިފަހަރު މިސްކިތު ފްރެންޑެއް ނޫނެވެ. ރަމަޟާން މަހުގެ މަތިވެރި ރޯދައިގެ އަޅުކަން ނިންމާލުމުގެ އުފަލުގައި އައި ފިތުރު އީދުގެ މުނާސަބާ މަލީކް ފާހަގަކުރީ ޤައުމީ ކެމްޕޭނަކުންނެވެ. އަބަދުވެސް ޤައުމުދެކެ ލޯބިވާ، ޤައުމީ ވަންތަ މަލީކް މިފަހަރު ފެށީ ރާއްޖޭގައިވެސް ގިނަ ބަޔަކު އެ ބައްޔެއްގެ ތަކުލީފާއި ވޭން އުފުލަން ޖެހިފައިވާ ޗިކަންގުންޏާއާއި، ޑެންގޫ ފަދަ ބަލިތަކުގެ ސަބަބު ކަމުގައިވާ މަދިރި ނައްތާލުމުގެ ހާއްސަ ކެމްޕޭނެވެ. "މަދިރި ހޯހޯ"ގެ ނަމުގައި ރާއްޖޭގެ އެންމެ ބޮޑު އިންސުއަރެންސް ކުންފުނި އެލައިޑް އިންސްއަރެންސާއި ގުޅިގެން މަލީކް ފެށި މި ކެމްޕޭނަކީ މަދިރި އަލާވާ ތަންތަން ނައްތާލައި މަދިރިން ރައްކާތެރިވުމަށް ފެށިގެން ދިޔަ ޚާއްސަ ކެމްޕޭނެކެވެ.\nމަލީކް ބުނި ގޮތުގައި މި ކެމްޕޭން ފަށަން ޖެހުނީ، އޭނާގެ އެކުވެރިއެއް ޗިކަންގުންޏާ ޖެހުމުން ކަމަށެވެ. އަދި އީދު ނަމާދަށް ފަހު މިސްކިތުން ގެއަށް އައި މަގުމަތީގައި މަދިރި އާލާވާ ގޮތައް ހުރި ތަންތަން ފެނުމުން ކަމަށެވެ.\nކުޑަކުޑަ މަލީކް މިފެށި ކެމްޕޭނުގައި ބައިވެރިވުމަކީ މުހިންމު ކަމެކެވެ. ދިވެހިންގެ ސިއްހަތާއި ދުޅަހެޔޮކަމާއި ގުޅިފައިވާ މި ކެމްޕޭނަށް އަހަރެން މަރުހަބާ ކިޔަމެވެ. "މަދިރި ހޯހޯ"އެވެ. "މަދިރި ހޯހޯ"އެވެ.


Nafusaanee faruvaage fenvaru rangalhukoh hiley foarukohdheynan: Ibu | Mihaaru\nނަފްސާނީ ފަރުވާގެ ފެންވަރު ރަނގަޅުކޮށް ހިލޭ ފޯރުކޮށްދޭނަން: އިބޫ\n11 ސެޕްޓެމްބަރ 2018 - 12:409comments\nނަފްސާނީ ބަލިތަކަށް ރާއްޖޭގައި ދޭ ފަރުވާގެ ފެންވަރު ރަނގަޅުކޮށް، ފަރުވާގެ ކަންކަން އާސަންދައިން ލިބޭނެ ގޮތް އިދިކޮޅު އިއްތިހާދުގެ ވެރިކަމެއްގައި ހަމަޖައްސައި ދެއްވާނެ ކަމަށް އެ އިއްތިހާދުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) ރޭ ވިދާޅުވެއްޖެ އެވެ.\nނ. ވެލިދޫގައި އިއްތިހާދުން ބޭއްވި، ރިޔާސީ އިންތިޚާބުގެ ކެމްޕެއިން ޖަލްސާގައި، ސިއްހީ ސިޔާސަތު އިއުލާން ކުރައްވަމުން އިބޫ ވިދާޅުވީ ނަފްސާނީ ބަލީގެ މައްސަލަތަކަށް ރާއްޖޭގައި ސަމާލުކަން ދޭން ޖެހިފައިވާ ކަމެއް ކަމަށެވެ. އަދި އެކަން ހައްލު ކުރުމަށް އިދިކޮޅު އިއްތިހާދުގެ ވެރިކަމެއްގައި "ނެޝަނަލް މެންޓަލް ހެލްތު ކައުންސިލެއް" އުފައްދައި ޚިދުމަތުގެ ފެންވަރު ރަނގަޅު ކުރައްވާނެ ކަމަށް ވިދާޅުވި އެވެ.\n"ނަފްސާނީ ބަލިތަކަށް ދެވޭ ފަރުވާ ފުޅާކޮށް އެ ފަރުވާ އާސަންދައިގެ ދަށުން ކަށަވަރު ކުރެވިގެންދާނެ،" ގިނަ އަދަދެއްގެ ސަޕޯޓަރުންނާއެކު ރޭ ބޭއްވި ޖަލްސާގައި އިބޫ ވިދާޅުވި އެވެ.\nSihhee dhaairaage muvahzafunge musaara bodu koh dheynan: Ibu\nސިއްހީ ދާއިރާ ހަރުދަނާ ކުރައްވާނެ ކަމަށް ވިދާޅުވުން--\nރާއްޖޭގައި ހިދުމަތްދޭ ނަފްސާނީ ޑޮކްޓަރުންގެ އަދަދު މަދެވެ. އެހެންވެ، ނަފްސާނީ ބައްޔަށް ފަރުވާ ހޯދަން ޑޮކްޓަރަށް ދެއްކުމަށް އެތައް ދުވަހަކާއި ވަގުތުތަކެއް ހޭދަކުރަން ޖެހެ އެވެ. އަދި އެ ބަލިތަކަށް ފަރުވާ ހޯދަން ނަގަންޖެހޭ ތެރަޕީއަށް ބޮޑު ހޭދައެއް ކުރަންޖެހެ އެވެ. ތެރަޕީގެ ފަރުވާ އާސަންދައިގެ ނިޒާމުގެ ތެރެއިން ނުލިބޭއިރު އެހީ ހޯދާ ނަމަ ޖެހެނީ ޑޮކްޓަރެއްގެ ލިޔުން އެންސްޕާއަށް ހުށަހެޅުމަށެވެ.\nއިބޫ ވިދާޅުވި ގޮތުގައި، ނަފްސާނީ ބައްޔަށް ފަރުވާ ދިނުމާ ބެހޭ ގާނޫނެއް ކަނޑައަޅައި، އިދިކޮޅު އިއްތިހާދަށް ވެރިކަން ލިބިއްޖެ ނަމަ އެ އަށް އަމަލު ކުރައްވާނެ އެވެ. ނަމަވެސް އެ ގާނޫނުގެ ތަފްސީލެއް ނުދެއްވަ އެވެ.\nނަފްސާނީ ބަލިތަކަށް ފަރުވާ ދިނުމަށް އާސަންދައިން 2016 އަހަރު އެކަނި ވެސް 3.3 މިލިއަން ރުފިޔާ ޚަރަދު ކުރި ކަމަށް ހެލްތު މިނިސްޓްރީން ބުނެ އެވެ. އަދި ފާއިތުވި އަހަރުތަކުގައި އައިޖީއެމްއެޗުގައި އެކަނި ވެސް އަހަރަކު 5،000 މީހުން ނަފްސާނީ ޑޮކްޓަރުންނަށް ދައްކާފައިވާ ކަމަށް އެ މިނިސްޓްރީން ބުނެ އެވެ.\nފުރާނަ އަށް ނުރައްކާވާ ހާލަތައް ދާއިރު އަވަސް ފަރުވާ ލިބޭނެ ހަރުދަނާ ނިޒާމެއް ރާއްޖޭގައި ނެތް ކަން ފާހަގަ ކުރައްވައި އިބޫ ވަނީ "ޕެރަމެޑިކް" ހިދުމަތް ލިބޭނެ އިންތިޒާމް ހަމަޖައްސަވައި ދެއްވާނެ ކަމަށް ވިދާޅުވެފަ އެވެ. އެގޮތުން، "ނެޝަނަލް އެމްބިއުލާންސް" ނިޒާމެއް ގާއިމް ކުރައްވާނެ ކަމަށް އިބޫ ވިދާޅުވި އެވެ.\n"ރާއްޖޭގެ ހުރިހާ ކަންކޮޅުތަކަށް ކަނޑާއި އެއްގަމާއި ވައިގެ އެމްބިއުލާންސްގެ ހިދުމަތް އެއް މަރުކަޒުން ބެލެހެއްޓި އަދި އަވަސް ޕެރެމެޑިކް ހިދުމަތް ލިބޭނެ ގޮތަށް އިރާދަކުރެއްވިއްޔާ އަޅުގަނޑުމެންގެ ވެރިކަމެއްގައި ހަމަޖެހިގެންދާނެ،" އިބޫ ވިދާޅުވި އެވެ.\nޕެރެމެޑިކަކީ ހާލުދެރަ މީހުން ހޮސްޕިޓަލަށް ގެންދެވެންދެން އަވަސް ފަރުވާ ދޭ ނިޒާމެވެ. އެކަމަށް ހާއްސަ އެމްބިއުލާންސްތައް މާލެ އާއި އަތޮޅުތެރޭގައި މިހާރުވެސް އެބަހުއްޓެވެ. ނަމަވެސް އެންމެ އެކަށޭނެ ގޮތަކަށް ބޭނުމެއް ނުކުރެ އެވެ.\nނ. އަތޮޅުގެ ރަށަކަށް ވަޑައިގެން އިބޫ ސަޕޯޓަރަކާ ސަލާމް ކުރައްވަނީ-- ފޮޓޯ: އެމްޑީޕީ\nހާއްސަ އެހީއަށް ބޭނުންވާ މީހުންނަށް ދޭން ޖެހޭ ފަރުވާގެ ނިޒާމު ހަރުދަނާ ކުރަން ޖެހޭ ކަމަށާއި އޭނާގެ ވެރިކަމެއްގައި އެފަދަ ކުދިންނަށް ޅަފަތުގައި ސިއްހީ ފަރުވާ އާއި އަޅާލުން ލިބޭގޮތަށް ފަސޭހަ ނިޒާމެއް ގާއިމް ކުރައްވާނެ ކަމަށް ވެސް އިބޫ ވިދާޅުވި އެވެ.\n"ހާއްސަ އެހީއަށް ބޭނުންވާ ފަރާތްތަކަށް ފޯރުކޮށްދޭން ޖެހޭ ޒަމާނީ ބޭސްފަރުވާ އާއި އެހެނިހެން އެހީތެރިކަން ފަސޭހަ ކަމާ އެކު ލިބޭނެގޮތް ހަމަޖެހިގެންދާނެ،" އިބޫ ވިދާޅުވި އެވެ.\nއަދި ރާއްޖޭގެ އެކި ސަރަހައްދުގަކުގައި ދިރިއުޅޭ ތެލެސީމިއާ ކުދިންނަށް ބޭނުންވާ ބޭހާއި ލޭ އެޅޭނެ އިންތިޒާމް ހަމަޖައްސަވާނެ ކަމަށްވެސް އިބޫ ވިދާޅުވި އެވެ.\nއޭނާ ވަނީ ރާއްޖޭގެ ހަތަރު ސަރަހައްދެއްގައި ޒަމާނީ ފެންވަރުގެ ހޮސްޕިޓަލްތައް ގާއިމް ކުރައްވާނެ ކަމަށް ވެސް ވައުދުވެވަޑައިގެންފަ އެވެ. އެއީ، ޒަމާނީ ވަސީލަތްތަކާ އެކު އެކި ދާއިރާތަކަށް ހާއްސަ ޑޮކްޓަރުން މަސައްކަތް ކުރާނެ ތަންތަނަށް ހައްދަވާނެ ކަމަށް އިބޫ ވިދާޅުވި އެވެ.\nއިތުރު ލިޔުންތައް ސިއްހަތު އައިޖީއެމްއެޗު އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ޕެރެމެޑިކް އެމްބިއުލާންސްގެ ހިދުމަތް މެންޓަލް ހެލްތް ހެލްތު މިނިސްޓްރީ ސިއްހީ ޚިދުމަތް ނ. އަތޮޅު


Fulhadhoo badharu hedhumuge mashroou mobilize kohfi\nފުޅަދޫ ބަނދަރު ހެދުމުގެ މަޝްރޫއު މޮބަލައިޒް ކޮށްފި\nބ. ފުޅަދޫ ބަނދަރު ހެދުމުގެ މަޝްރޫއުގެ ތެރެއިން- ފޮޓޯ އެމްޓީސީސީ\nއެމްޓީސީސީއިން މައުލޫމާތު ދޭ ގޮތުގައި، ފުޅަދޫ ބަނދަރު ހެނދުމުގެ މަޝްރޫއުގެ ތެރެއިން، ބަނދަރުގެ ބޭރު ތޮށިލުމާއި ރިވެޓްމެންޓް ޖެހުމުގެ މަސައްކަތުގެ އިތުރުން އެތެރެ ތޮށިލުމާއި އަދި މޫރިން ބްލޮކްސްލުމުގެ މަސައްކަތް ކުރާ ގޮތަށް ވަނީ ހަމަޖެހިފަ އެވެ. އަދި ބަނދަރުގެ ޕޭވްމެންޓް ހެދުމުގެ މަސައްކަތް ވެސް ކުރާނެ އެެވެ.\nބަނދަރު ހެދުމުގެ މަޝްރޫއުގެ ދަށުން، އެމްޓީސީސީން ފުޅަދޫ ބަނދަރު 54،861 ކިއުބިކް މީޓަރަށް ހިއްކާނެ އެވެ. އަދި އެރަށުގައި ބޭރުތޮށި ލުމަށް ހަމަޖެހިފައިވަނީ 108 މީޓަރަށް ކަމަށާއި ރިވެޓްމަންޓް ޖެހުމަށް ހަމަޖައްސާފައިވަނީ 302 މީޓަރުގެ ސަރަހައްްދެއްގަ އެވެ. އެތެރެ ތޮށި ލުމަށް ހަމަޖައްސާފައިވަނީ 223 މީޓަރަށެވެ.\nޕްލޭނިން މިނިސްޓްރީން އެމްޓީސީސީއާ ފުޅަދޫ ބަނދަރު ހެދުމުގެ މަޝްރޫއު ހަވާލުކޮށްފައިވަނީ 390 ދުވަސް ތެރޭ ނިންމާ ގޮތަށެވެ.\nއެމްޓީސީސީ މިނިސްޓްރީ އޮފް ނެޝަނަލް ޕްލޭނިން އެންޑް އިންފްރާސްޓްރަކްޗާ ފުޅަދޫ\nއޭދަފުށީ މަގުތަކުގެ ބޮޑު ބައެއް ނިންމައިފި\nފޮއްދޫ ގޮނޑުދޮށް ހިމާޔަތް ކުރުން ނިމެނީ


ގޮތްނޭނގޭ އުދުހޭ އެއްޗެތި.. ޙަޤީޤަތެއްތަ؟ | މަޢްލޫމާތު | ޢިލްމު\nBack ކަވާސާ ޢިލްމު ޢިލްމުގެ ބައިތައް މަޢްލޫމާތު ގޮތްނޭނގޭ އުދުހޭ އެއްޗެތި.. ޙަޤީޤަތެއްތަ؟\nއަދި އެމެރިކާ އާއި ރަޝިޔާ އާއި ދެމެދުގައި ކުރެވުނު ފިނިހަނގުރާމައިގެ ދުވަސްވަރު ވަރަށް ގިނަ އަދަދެއްގެ ޔޫއެފްއޯ ޔޫރަޕުން ފެނުނު ކަމަށް ބުނެވެއެވެ.\nއެމެރިކާއާއި ރަޝިޔާ އިން މިހަނގުރާމައިގެ ތެރޭގައި ދުނިޔޭގެ އެކި ކަންކޮޅުތަކުގައި ތިބި މޮޅެތި ސައިންޓިސްޓުން ހިފާހައްޔަރު ކޮށް ނުރައްކާތެރި ހަތިޔާރު އުފެއްދުމަށް ބޭނުން ކުރިއެވެ. މިދުވަސްވަރު މީހުން ތިބެނީ އެމީހުން ނައްތާލާފާނެ ފަދަ ގަދަފަދަ އީޖާދުތައް މިދެގައުމުން ކޮށްފާނެތީ ބިރުންނެވެ.\nޔޫއެފްއޯ އެއް ފުރަތަމަފަހަރަށް ފެނުނުކަމަށް ބުނެވެނީ 1947 ގައި އެމެރިކާގެ ޕައިލެޓެއް ކަމުގައިވާ ކެނެތު އާރނޯލްޑް އަށެވެ. މީނާ އަށް މިއެއްޗެތިތައް ފެނުނީ ވޮޝިންޓަންގެ އެމްޓީ ރެއިނަރކައިރިން ވަރަށްބާރުސްޕީޑެއްގައި އުދުހިފައިދަނިކޮށެވެ. އާރނޯލްޑް ނޫސްތަކަށްދީފައިވާ އިންޓަވިޔުގައި ބުނީ އެއީ އުދުހޭ ތަރިތަކެއްކަމަށެވެ.\nހަމަ އެގޮތަށް 8 ޖޫން 1947 ގައި ބީ-އެކްސް-48 ގެ މަތިންދާބޯޓުގެ ޓެސްޓް ދުއްވުންތައް ދުއްވަނިކޮށް އެބޯޓުގެ ކަނާތުފިޔައިގެ ވަރަށްކައިރިން މީގެ އުދުހޭ އެއްޗެއް ވަރަށް ބާރުސްޕީޑުގައި ދިޔަތަން ޕައިލޮޓަށް ފެނުނެވެ. މި އަލިގަދަ ބޯތަށިތައް އެމަސައްކަތުގައި އުޅުނު އެންމެންނަށް ފެނުނެވެ. އަދި މި އާދަޔާއި ޚިލާފުވާހަކަ އެމީހުންގެ ރިޕޯޓްތަކުގައި ލިޔުނެވެ. ނަމަވެސް އެވާހަކަ އޭރު އެކަކުވެސް ގަބޫލެއްނުކުރެއެވެ.\n1948ގެ ޖެނުއަރީ ގައި އުދިހިފައި ދިޔަބޯޓެއް ގޮވާ އޭގެ ޕައިލެޓް މަރުވީ ޔޫއެފްއޯ އެއްގައި ޖެހިގެން ކަމަށް ޚަބަރު ފެތުރުނެވެ. އެމެރިކާގެ ސަރުކާރުން މިކަން ބެލުމަށް ޚާއްޞަ ކޮމީޓީ އެއް ޢައްޔަން ކުރިއެވެ. އަދި މީހުން ގެ މެދުގައި ޔޫއެފްއޯގެ ވާހަކަ މަޝްހޫރުވާން ފެށިއެވެ.\nޔޫއެފްއޯގެ އެންމެ މަޝްހޫރު ހާދިސާ އަކީ3ސެޕްޓެމްބަރ 1969 ގައި ޓެކްސަސްގެ އޮފިސަރ އެއްކަމަށްވާ ހާރބަޓް ޝާރމަރ އަށް ދިމާވި ކަމަށް ބުނެވޭ ހާދިސާ އެވެ. މެންދުރު ގާތްގަނޑަކަށް 30:12 ވާން ކައިރިވެފައި ހުއްޓާ އޭނާގެ ދަނޑުގައި ތިބި ޖަނަވާރު ތައް ވަރަށް ބާރަށް އަޑުލައްވަން ފެށިއެވެ. އެހެންވެ ކޮންމެވެސް އާދަޔާ ޚިލާފު ކަމެއް ވާން އުޅޭކަން އޭނާއަށް ޝައްކުވިއެވެ. މިވާ ގޮތެއްބެލުމަށް އޭނާގެ ކާރުގައި ދަނޑުގެ ވަށައިގެން ބުރެއްޖަހާލުމަށް ނިކުމެއްޖެއެވެ. އިރުކޮޅަކުން އޭނާ އަށް ފެނުނީ ދެދަނޑު ދޭތެރޭގައި ތިބި، ބިޔަ މީހުންތަކެއްގެ މެދުގައި ވަނިކޮށެވެ. މީނާ ޕޮލިސް ސްޓޭޝަން އަށް ގޮސް އޭނާ އަށް ޔޫއެފްއޯ އެއް ފެނިއްޖެކަމަށް ޚަބަރުދިނެވެ.\nއެއަށްފަހު އޭނާ، ގެޔަށް އައުމާއިއެކު ވަރަށް ބާރަށް ބޮލުގައި ރިހެން ފެށިއެވެ. އަދި ކަރުދަށުގައި ވަރަށް ފުންކޮށް ޒަޚަމް ވެފައިވާތީ ފެނުނެވެ. އެއީ ނިޔުކްލިއަރ ރޭޑިއޭޝަން އަކުން އުފެދިފައިވާ ޒަޚަމް އެއްކަމަށް ޑޮކްޓަރުން ބުންޏެވެ. މިތަނަށް ފަރުވާ ކުރުމަށް މަސް ދުވަސް ނެގިއެވެ.\nޝާރމަރ ބުނާގޮތުގައި އޭނާ އަށް ފެނުނީ ނުދަންނަ ޒާތުގެ ބަޔަކު އުދުހޭ ބޯތަށި ތަކެއްގައި އައި ތަނެވެ. ދެން މިޔަށް އޭނާ ނެގުމަށް ފަހު މީނާ ކައިރީގައި ކަރަންޓް ޝްޓޭޝަން ތަކާއި ފެން ލިބޭނެ ތަންތަނާއި ބެހޭ ގޮތުން ސުވާލު ކުރިއެވެ. އެމީހުންނަކީ ކައިރި ގެލެކްސީ އެއްގައި ތިބޭ ބައެއްކަމަށާއި އެމީހުންގެ ބޭސްތައް ދުނިޔޭގެ އެކި ހިސާބުތަކުގައި ހުންނާނެ ކަމަށް ބުނި ކަމަށްވެސް ވެއެވެ. ދެން އެމީހުން އޭނާ އިން ކާރަށް ލުމަށް ފަހު އަނބުރާދިޔައީ އެވެ.\nމިނޫނަސް ވަރަށް ގިނަ ޔޫއެފްއޯގެ ވާހަކަތައް އެދުވަސް ވަރު ވަނީ އަޑު އިވިފައެވެ. ސުވާލަކީ އެއީ ހަމަ ޙަޤީޤަތުގައިވެސް އުޅޭ އެއްޗެއްބާވައެވެ. އެ އެއްޗިތި އުޅޭނަމަ މިހާރު އެތިބީ ކޮންތާކަށް ވަދެ ހެއްޔެވެ؟


މާލެ ސަރަހައްދުގެ ގެސްޓު ހައުސްތައް ފިޔަވައި އެހެން ރަށްރަށުގެ ގެސްޓު ހައުސްތައް އަންނަ ބުރާސްފަތި ދުވަހު ހުޅުވާއިރު، އެ ތަންތަން ހުންނަ ރަށްރަށުގެ އާންމު ތަންތަނުގައި މާސްކު އެޅުން މަޖުބޫރުވާނެ ކަމަށް އެޗުޕީއޭ އިން ބުނެފި އެވެ.\nOctober 02, 2020 11\nކޮވިޑުގެ ސަބަބުން އިގުތިސާދީ ގޮތުން ނިސްބަތުން އެންމެ ބޮޑު ގެއްލުމެއް ލިބުނު އަދި ލިބެމުންދާ އެއް ގައުމަކަށް ދިވެހިރާއްޖެ ވަނީ ވެފަ އެވެ. އެއީ އެންމެ ސަބަބަކާ ހުރެ އެވެ؛ ޓޫރިސްޓުން އައުން ހުއްޓުމުންނެވެ. ޓޫރިޒަމަކީ ރާއްޖޭގެ އިގުތިސާދުގެ މައި ނާރެވެ. ޓޫރިޒަމް ބަރޯސާވެފައި އޮތީ މީހުން އެއް ތަނުން އަނެއް ތަނަށް ދަތުރުފަތުރު...\nގެސްޓުހައުސް ހުންނަ ރަށަކުން ދާ ނަމަ ކަރަންޓީން ލާޒިމު\nގެސްޓު ހައުސްތައް ހިންގާ ރަށްރަށުން އެހެން ރަށްރަށަށް ދަތުރުކުރާ މީހުން ކަރަންޓީން ވާން ޖެހޭގޮތަށް ކަރަންޓީނުގެ އުސޫލަށް އެޗުޕީއޭ އިން އިއްޔެ ބަދަލު ގެނެސްފި އެވެ.\nމާލޭގެ ގެެސްޓް ހައުސްއެއްގެ ތެރޭގައި މަރުވެފައި އޮއްވާ މިއަދު ފެނުނު ބިދޭސީއެއްގެ ހަށިގަނޑުން ސާމްޕަލް ނަގައި ކޮވިޑް-19 އަށް ޓެސްޓްކޮށްފި އެވެ.\nކޮރޯނާވައިރަސް ފެތުރުން ހުއްޓުވުމުގެ ފިޔަވަޅެއްގެ ގޮތުން މިރޭ 12 އިން ފެށިގެން މާލެ އާއި ވިލިމާލެ އަދި ހުޅުމާލޭގެ ހޮޓާތަކާއި ގެސްޓްހައުސްތަކަށް ބޭރު ޓުރިސްޓުން ނުގެނެވޭނެ ކަމަށް، އެޗުޕީއޭއިން ނިންމައިފި އެވެ.\nއެކްސްކާޝަނަށް ދިއުން ހުއްޓާލަން އަންގައިފި\nރާއްޖެ އިން ވެސް ކޮވިޑް-19 ބަލި ޖެހިފައިވާ އަށް މީހަކު ފެނިފައިވާތީއާ އެކު، އެ ބަލި ފެތުރުން ހުއްޓުވުމުގެ ގޮތުން އަޅާ ފިޔަވަޅެއްގެ ގޮތުން، މި ދުވަސްވަރު އެކްސްކާޝަނަށް ނުދިއުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިއަދު އަންގައިފި އެވެ.\nމީގެ ކުރިން އިޓަލީގެ ޓުރިސްޓުން، ވ. ކެޔޮދޫގެ ގެސްޓް ހައުސްތަކުގެ އެނދުތައް ފުރާލަދެ އެވެ. އެމީހުންގެ ލޯބި އެރަށަށް ވަރަށް ޚާއްސަ އެވެ. އަދި ރަށުގެ ރައްޔިތުންނަށް ވެސް އިޓަލީ ޓޫރިސްޓުން އެހާމެ މުހިންމެވެ.\nAugust 12, 2016 27\nޓޫރިސްޓް ހޮޓާތަކަށް ހުއްދަ ދޭ ގަވައިދަށް ބޮޑު ބަދަލެެއް\nޓޫރިސްޓް ހޮޓާ ހިންގުމަށް ހުއްދަ ދޭ ގަވައިދަށް ބޮޑެތި ބަދަލުތަކެއް ގެނެސް، އެތަންތަން ހިންގޭނީ ސިއްހީ ހިދުމަތާއި 24 ގަޑިއިރު ކަރަންޓް އަދި ފުލުހުން ތިބޭ ރަށްރަށުގައި ކަމަށް ހަމަޖައްސައިފި އެވެ.


FIFA aai AFC ge vafudheh Raajje anna gothah hamajehijje | Mihaaru\nއެފްއޭއެމްގެ ޖެނެރަލް ސެކްރެޓަރީ ހުސެއިން ހަވާޒް (ޖަވާ) އާއި ފީފާގެ ރައީސް އިންފަންޓީނޯ (މ) އަދި އެފްއޭއެމްގެ ރައީސް ބައްސާމް.-- ފޮޓޯ: އެފްއޭއެމް\nފީފާ އާއި އޭއެފްސީގެ ވަފުދެއް ރާއްޖެ އަންނަ ގޮތަށް ހަމަޖެހިއްޖެ\n07 މާޗް 2019 - 18:52 1 comment\nރާއްޖޭގެ ފުޓްބޯޅައިގައި ހިނގަމުންދާ ކަންތައްތައް ބެލުމަށް އަންނަ ހަފްތާގައި ފީފާ އާއި އޭއެފްސީގެ ވަފުދެއް ރާއްޖެ އަންނަ ގޮތަށް ހަމަޖެހިއްޖެ އެވެ.\nފީފާގެ ވަފުދެއް ރާއްޖެ އައުމާ ބެހޭގޮތުން އެފްއޭއެމަށް އިއްޔެ ފޮނުވާފައިވާ ސިޓީގެ ކޮޕީއެއް "މިހާރު" ނޫހަށް ވަނީ ލިބިފަ އެވެ. ފީފާގެ ވަފުދު އަންނަން ކުރިން ހަމަޖެހިފައި އޮތީ މި ހަފްތާގަ އެވެ. އެކަމަކު މިހާރު ހަމަޖެހިފައިވާ ގޮތުން އަންނާނީ އަންނަ އަންގާރަ ދުވަހު އެވެ.\nފީފާގެ ވަފުދު އަންނަނީ އެފްއޭއެމްގެ ހާލަތު ބެލުމުގެ އިތުރުން ރާއްޖޭގެ ގިނަ ކްލަބްތަކުގެ ސޮޔާ އެކު އެފްއޭއެމްގެ ލީޑަޝިޕް ބަދަލުކުރަން އެކްސްޓްރާ އޯޑިނަރީ ކޮންގްރެސެއް ބާއްވަން ހުށަހަޅައިފައިވާތީ އެކަން އޮޅުން ފިލުވުމުގެ ގޮތުންނެވެ.\nފީފާ އާއި އޭއެފްސީގެ ވަފުދު ކުރާ ޒިޔާރަތުގައި އެފްއޭއެމްގެ އިތުރުން އެފްއޭއެމްގެ އިތުބާރު ނެތްކަމުގެ މައްސަލައިގައި އެކްސްޓްރާ އޯޑިނަރީ ކޮންގްރެސެއް ބޭއްވުމަށް ހުށަހެޅި ކްލަބްތަކާއި އެކަމުގައި ބައިވެރިވެ ސޮއި އަނބުރާ ގެންދިޔަ ކަމަށް ބުނާ ކްލަބްތަކާ ބައްދަލުކުރާނެ އެވެ. އަދި ފުރުސަތު ލިބިއްޖެނަމަ ރާއްޖޭގެ ކުޅިވަރާ ބެހޭ ވުޒާރާ މި ވަގުތު ހިންގެވުމާ ހަވާލުވެ ހުންނެވި އެކްޓިން މިނިސްޓަރު އަލީ ވަހީދުއާ ވެސް ބައްދަލުކުރެއްވުމަށް ވަނީ ހަމަޖެހިފަ އެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) "މިހާރަ"ށް ވިދާޅުވީ ފީފާ އާއި އޭއެފްސީގެ ވަފުދު ރާއްޖެ އަންނަ ގޮތަށް ހަމަޖެހިފައިވާ ކަމަށާއި އެއީ އެކްސްޓްރާ އޯޑިނަރީ ކޮންގްރެސެއް ބޭއްވުމުގެ ގޮތުން ނޫން ކަމަށާއި ރާއްޖޭގެ ފުޓްބޯޅައިގެ ހާލަތު ދެނެގަތުމަށް ކަންތައްތައް އޮޅުންފިލުވުމުގެ ގޮތުންނެވެ.\nއެފްއޭއެމްގެ ލީޑާޝިޕުގެ އިތުބާރު ނެތްކަމުގެ ވޯޓެއް ނެގުމަށްޓަކައި އެކްސްޓްރާ އޯޑިނަރީ ކޮންގްރެސްއެއް ބާއްވައިދޭން އެދި 15 ކްލަބެއްގެ ސޮޔާ އެކު ވިކްޓަރީން ދާދި ފަހުން ހުށަހެޅި އެވެ. އެކަމަކު ފީފާއާ މަޝްވަރާކުރުމަށް ފަހު އެފްއޭއެމުން ނިންމީ އެކްސްޓްރާ އޯޑިނަރީ ކޮންގްރެސް ނުބާއްވާށެވެ. ސަބަބަކަށް އޭރު ބުނީ އޯޑިނަރީ ކޮންގްރެސްއެއް އޮތުމުން ކްލަބްތަކުގެ ކަންބޮޑުވުންތައް ހިއްސާކުރުމުގެ ފުރުސަތު އޮތުމެވެ.\nFAM ah shauguverivanyaa inthihaabah thahyaaruvey: Bassam\nބައްސާމް ވަނީ އަންނަ އަހަރު އެފްއޭއެމް އިންތިހާބަށް ތައްޔާރުވުމަށް ގޮވާލާފައި.\nފަހުން އެފްއޭއެމުން ބުނީ ސޮއިކުރި 15 ކްލަބުގެ ތެރެއިން ނިއު ރޭޑިއަންޓް ސަސްޕެންޑްކޮށްފައިވާތީ އާއި ރޮކް ސްޓްރީޓްސް އާއި ފޯކައިދޫ އަކީ މެމްބަރު ކްލަބްތަކަށް ނުވާތީ އެ ކްލަބްތައް އޭގައި ނުހިމެނޭނެ ކަމަށެވެ. އަދި އިތުރު ހަތަރު ކްލަބަކުން ނަން އަނބުރާ ގެންގޮސްފައިވާތީ ގާނޫނީ އަދަދު ހަމަނުވާ ކަމަށެވެ.\nފީފާގެ ސިޓީ އިއްޔެ ލިބުނުއިރު، އެފްއޭއެމްގެ ރައީސް ބައްސާމް އަދީލް ޖަލީލް އިއްޔެ ނޫސްވެރިންގެ ބައްދަލުވުން ބޭއްވީ ފުރަތަމަ ޑިވިޝަނުގެ ފަސް ކްލަބެއް ކަމަށްވާ މާޒިޔާ، ގްރީންސްޓްރީޓްސް، ދަ ގްރާންޑޭ، ޔުނައިޓެޑް ވިކްޓްރީ އަދި ކްލަބް އީގަލްސްގެ އޮފިޝަލުންނާ އެކު އެވެ. މީގެ ތެރޭގައި، ސޮއިކޮށް ނަން އަނބުރާ ގެންދިޔަ ކްލަބްތަކެއް ހިމެނޭކަމެއް ނޭނގެ އެވެ. ނަން އަނބުރާ ގެންދިޔައީ ކޮން ކްލަބްތަކެއް ކަމަށް އެފްއޭއެމުން ބުނެފައެއް ނުވެ އެވެ.\nއެ ބައްދަލުވުމުގައި ވާހަކަ ދައްކަވަމުން ބައްސާމް ވިދާޅުވީ ކްލަބްތަކުން އެކްސްޓްރާ އޯޑިނަރީ ކޮންގްރެސެއް ބާއްވަން ނޫޅޭ ކަމަށާއި އެކަން ކުރަނީ ވަކި ބަޔަކު ބޭނުންވެގެން ކަމަށެވެ. އަދި ބައްސާމް ވަނީ ފީފާގެ ރައީސް ޖިއާނީ އިންފަންޓީނޯ އާއި އޭއެފްސީގެ ރައީސް ޝެއިހް ސަލްމާނާ ބަދަހި ގުޅުމެއް އޮންނަ ކަމަށް ވިދާޅުވެފަ އެވެ.\nއެފްއޭއެމްގެ ލީޑަޝިޕް ބަދަލުކުރުމަށް މަސައްކަތް ކުރާ ކަމަށް އެ އިދާރާ އިން ތުހުމަތު ކުރަނީ އެމްއެމްޕީއާރްސީ ހިޔާނާތުގެ މައްސަލައެއް ބަަލަމުން އަންނާތީ މި ވަގުތު ގޭގައި ހުންނެވި ކުޅިވަރާ ބެހޭ ވަޒީރު އަހުމަދު މަހުލޫފު އަށެވެ. އެކަމަކު މަހުލޫފާއި މިހާރު ހުންނެވި އެކްޓިން ޔޫތު މިނިސްޓަރު އަލީ ވަހީދު ވަނީ އެއްވެސް ނުފޫޒެއް ނުފޯރުވާ ކަމަށް ވިދާޅުވެފަ އެވެ.\nއިތުރު ލިޔުންތައް އެފްއޭއެމް ފީފާ އޭއެފްސީ\nފީފާގެ ރައީސް ރާއްޖެ ވަޑައިގަންނަވާ ގޮތަށް ހަމަޖެހިއްޖެ


Uruguay ge aslu fenvaru Russia aa dhekolhah dhekkeynetha?\nއުރުގުއޭގެ އަސްލު ފެންވަރު ރަޝިޔާއާ ދެކޮޅަށް ދެއްކޭނެތަ؟\nމިސްރާ ދެކޮޅަށް ކުޅުނ ު މެޗުގައި އުރުގުއޭ ކުޅުންތެރިން --- ފޮޓޯ: ފީފާ\nއުރުގުއޭގެ އަސްލު ފެންވަރު މިފަހަރުގެ ވޯލްޑްކަޕުގައި އަދިވެސް ދައްްކާ ނުލެވޭ ކަމަށް، އެ ޓީމުގެ ކޯޗް އޮސްކާ ޓަބަރޭޒް ބުނެފި އެވެ.\nގުރޫޕް ސްޓޭޖުގައި، އުރުގުއޭ ކުޅޭ ފަހު މެޗުގައި މިރޭ ނިކުންނާނީ މުބާރާތް ބާއްވާ ގައުމު ރަޝިއާއާ ދެކޮޅަށެވެ. ރަޝިއާ އޮތީ ރަނގަޅު ފޯމެއްގަ އެވެ. ކުޅުނު ދެ މެޗުން އަށް ލަނޑު ޖެހި އެވެ. ފުރަތަމަ މެޗުގައި ސައުދީ އަރައްބިއްޔާއާ ދެކޮޅަށް ހޯދި 5-0 ގެ މޮޅަކީ މުބާރާތުގެ ތާރީހްގައި މުބާރާތް ބާއްވާ ގައުމުން މިހާ ރަނގަޅަށް ފެށި ފުރަތަމަ ފަހަރެވެ.\nމިރޭގެ މެޗުން މޮޅުވާ ޓީމަކަށް، ގުރޫޕްގެ އެއް ވަނަ މާގަމު ލިބޭނެ އެވެ.\n"އަހަންނަށް އެނގޭ އަހަރެމެންނަށް ޕްރެޝަރު އޮތް ކަން، އަދި އަހަރެމެންވެސް ގަބޫލު ކުރަން އަހަރެމެންގެ ފެންވާރު މުޅިން ރަނގަޅު ނޫންކަން، އަހަރެމެންނަށް އަދި އަހަރެމެންގެ އަސްލު ފެންވަރު ދައްކާނުލެވޭ،" އުރުގުއޭގެ ކޯޗް ޓަބަރޭޒް ބުންޏެވެ.\n"އަހަރެމެން ކޮންމެ މެޗަކާވެސް ކުރިމަތި ލަނީ ވަރަށް ހަމަޖެހިގެން، ކުރިންވެސް މިކަހަލަ ހާލަތެއް ދިމާވި، 2011 ވަނަ އަހަރު އަހަރެމެން ކޮޕާ އެމެރިކާ ޗެމްޕިއަންކަން ހޯދިއިރުވެސް މިކަހަލަ ހާލަތެއް ކުރިމަތިވި."\nރަޝިއާގެ ކޯޗް ސްޓެނިސްލާވް ޗެރިޗޭސޮވް ބުނީ، ދެ ވަނަ ބުރަށް ކޮލިފައި ވެފައި ވީނަމަވެސް އެ ޓީމުން މެޗަށް ސީރިއަސްކަން ކުޑަ ނުކުރާނެ ކަމަށެވެ.\n"މި މެޗަށްވެސް އަހަރެމެން ތައްޔާރު ވާނީ އެހެން މެޗަށް ތައްޔާރުވާ ހެން،" ޗެރިޗޭސޮވް ބުންޏެވެ. "ދެ ވަނަ ބުރަށް ކޮލިފައި ވީނަމަވެސް އެއީ އަހަރެމެން ބަލަން ޖެހޭ ކަމެއް ނޫން، މެޗަށް އެންމެ ރަނގަޅަށް ތައްޔާރުވެގެން ތިބި ކުޅުންތެރިން ކުޅޭނެ. އަހަރެމެންގެ މެޑިކަލް ޓީމުވެސް އަންގާފައެއް ނެތް ވަކި ބަދަލެއް ގެންނާކަށް."\nރަޝިއާ އާއި އުރުގުއޭ ކުޅޭ މެޗު ފަށަނީ ރާއްޖޭ ގަޑިން އިރުއޮއްސި 7:00 ގަ އެވެ.\nރަޝިޔާ ވޯލްޑް ކަޕް 2018 އުރުގުއާއި\nރަޝިއާ ބަލިކޮށް ގުރޫޕް އޭގެ އެއްވަނަ އުރުގުއޭއަށް


Raees Nasheed aai idhikolhu coalition MATI ge dhifaaugai!\nރައީސް ނަޝީދާއި އިދިކޮޅު ކޯލިޝަން މަޓީގެ ދިފާއުގައި!\nމޯލްޑިވްސް އެސޯސިއޭޝަން އޮފް ޓުއަރިޒަމް އިންޑަސްޓްރީ، މަޓީގެ ދިފާއުގައި ރައްޔިތުުންގެ މަޖިލީހުގެ ރައީސް، ރައީސް މުހައްމަދު ނަޝީދާއި އިދިކޮޅު ޕްރޮގްރެސިވް-ކޮންގްރެސް ކޯލިޝަނުން ވާހަކަދައްކައިފިއެވެ.\nއެފަރާތްތަކުން މަޓީގެ ދިފާއުގައި ވާހަކަދައްކަވާފައިވާ ދަނޑިވަޅަކީ އެ ޖަމްއިއްޔާގެ ފަރާތުން ނެރުނު ބަޔާނަކާއިމެދު އިކޮނޮމިކް މިނިސްޓަރ ފައްޔާޒް އިސްމާއިލް ނުރުހުން ފާޅުކުރައްވާ، އެ ބަޔާނަކީ ސަރުކާރުގެ ގައިގައި ކޮޅުފައިން ޖެހުންކަމަށް ވިދާޅުވެފައިވާ ދަނޑިވަޅެއްކަން ފާހަގަކޮށްލެވެއެވެ.\nއެގޮތުން މިއަދުގެ ވަގުތެއްގައި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ކުރެއްވި ޓްވީޓެއްގައި ވިދާޅުވީ ސަރުކާރުން މަޓީ އަދި އެހެނިހެން ހުރިހާ ފަރާތްތަކުގެވެސް ހެޔޮލަފާ އިރުޝާދު ބަލައިގަންނާނެ ކަމަށާއި ވިޔަފާރިވެރިންނަކީ ގައުމުގެ ތަރައްގީގެ ބޮޑެތި ހިއްސާދާރުން ކަމަށެވެ. އަދި އުފެއްދުންތެރިކަން ނިކުންނާނީ މަސައްކަތްތެރިންނާއި، ވިޔަފާރިވެރިންނާއި ގުދުރަތީ ވަސީލަތްތައް އެކުވުމުންކަމަށް އެމަނިކުފާނު ފާހަގަކުރެއްވިއެވެ.\nމީގެ އިތުރުން އިދިކޮޅު ޕްރޮގްރެސިވް-ކޮންގްރެސް ކޯލިޝަނުންގެ ފަރާތްތަކުންވެސް ވަނީ މަޓީ ދިފާއުކޮށް ވާހަކަ ދައްކަވާފައެވެ.\nއެގޮތުން ޕީޕީއެމްގެ ނައިބު ރައީސް އަދި ގުރައިދޫ ދާއިރާގެ މެންބަރު މުހައްމަދު ޣައްސާން މައުމޫން ކުރެއްވި ޓްވީޓެއްގައި ވިދާޅުވީ މިއީ ގައުމަށްޓަކައި ގޮތް ދޫކުރަންވީ ވަގުތުކަމަށާއި، މަޝްވަރާކޮށް އިގްތިސާދީ މާހިރުންނާއި މަޓީ ފަދަ ތަޖުރިބާކާރުންގެ ލަފަޔަށް ބަރޯސާ ވާންވީ ވަގުތުކަމަށެވެ. އަދި ކޮންމެ ކަމެއް ސިޔާސީކޮށް ބިރުދެއްކުން ދޫކޮށްލުމަށްވެސް ޣައްސާން ވަނީ ގޮވާލައްވާފައެވެ.\nމީގެ އިތުރުން ރޭ އޮތް ނޫސްވެރިންގެ ބައްދަލުވުމެއްގައި ވާހަކަދައްކަވަމުން ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހުމަދު ޝިޔާމް ވިދާޅުވީ މި ހާލަތުގައި ސަރުކާރަށް އެންމެ ބޮޑު އެހީއެއް ދެމުންދަނީ ޓޫރިޒަމް ދާއިރާ އިން ކަމަށާއި އެހީގެ ޕެކޭޖް ކަނޑައެޅުމުގައި މަޓީއާއި މަޝްވަރާ ނުކުރުމަކީ ކަންބޮޑުވާ ކަމެއްކަމަށެވެ. އަދި އެކަމުގެ ސަބަބުން ފަތުރުވެރިކަމުގެ ދާއިރާގެ އެތައް ބައެއްގެ ވަޒީފާ ގެއްލިގެން ގޮސްފައިވާކަމަށް އެބޭފުޅާ ވިދާޅުވިއެވެ.\nކޮވިޑް-19 ގައި ދިވެހިންނަށް އޮތް އެންމެ އެއް ބޮޑު ނަސީބަކީ އެމްޑީޕީގެ ވެރިކަމެއް އޮތުން: ރައީސް ނަޝީދު618 hours ago\nވަރަށް ގިނަ ދިވެހިންނަށް ޑރ.ވަހީދު ފެނުމުން ބާޣީއަށް ގޮވޭ: ރައީސް ނަޝީދު43 weeks ago\nޗައިނާއާއި އެކު ވެފައިވާ މިނިވަން ވިޔަފާރީގެ އެއްބަސްވުން ދެމިއޮތްކަމަށް ބެލެވެން ނެތް: ރައީސް ނަޝީދު01 month ago\nވިކްޓިމް ބްލޭމިންގްއަކީ ގާނޫނީގޮތުން ބޮޑު ކުށަކަށް ހަދަން ޖެހޭ: ހައިތަމް032 minutes ago\nމާނުއާއި ދެކޮޅަށް ކުރެވޭ ކޮރަޕްޝަންގެ ތުހުމަތުތަކުގެ ތަހުގީގަށް އޭނާ ރާއްޖެއިން ބޭރުގައި ހުރުމުން ދަތިތަކެއް!04 hours ago\nއައިލެންޑް އެކްސްޕާޓުން ބުނަނީ ފްލެޓްތަކުގެ މަސައްކަތްތައް ނުނިމި ލަސްވަނީ ސިޔާސީ ކަންކަމާއި ހެދިކަމަށް!07 hours ago\nމިއަހަރުގެ މިނިވަން ދުވަހުގެ އިހްތިފާލްތައް ނޯންނާނެ!020 hours ago


Male' gai 24 gadi irah huhdha dheynee bodethi maguthakugai hunna fihaarathakah: City council | Mihaaru\nމާލޭގައި 24 ގަޑިއިރަށް ހުއްދަދޭނީ ބޮޑެތި މަގުތަކުގައި ހުންނަ ފިހާރަތަކަށް\n09 ޖެނުއަރީ 2019 - 16:295comments\nމާލޭ ސިޓީ ކައުންސިލްގެ ޑެޕިއުޓީ މޭޔާ ޝަމާއު ޝަރީފު ވިދާޅުވީ، 24 ގަޑި އިރު ފިހާރަތަކާއި ރެސްޓޯރެންޓްތައް ހިންގުމަށްޓަކައި ސަރަހައްދުތައް ކަނޑައަޅާ އެ މައުލޫމާތުތައް އިކޮނޮމިކް މިނިސްޓްރީއާ ހިއްސާކޮށްފައިވާ ކަމަށެވެ. އަދި ސިޓީ ކައުންސިލުން ފޮނުވާ ސަރަހައްދުތައް ފައިނަލް ކުރާނީ އެ މިނިސްޓްރީން ކަމަށް އޭނާ ވިދާޅުވި އެވެ.\nޝަމާއު ވިދާޅުވީ، މާލޭގައި ފިހާރަތަކާއި ރެސްޓޯރެންޓްތަކަށް ހުއްދަ ދިނުމުގައި ބަލާފައިވަނީ ފުލުހުންނަށް ފަސޭހަ އިން ޕެޓްރޯލް ކުރެވޭނެ ސަރަހައްދުތައް ކަމަށެވެ. އެ ސަރަހައްދުތައް ކަނޑައެޅުމުގައި ފުލުހުންގެ މަޝްވަރާ ހޯދާފައިވާ ކަމަށް އޭނާ ވިދާޅުވި އެވެ. އެގޮތުން އެއްވެސް ހަނި ގޯޅިއެއް ނުހިމެނޭނެ ކަމަށާއި މަޖީދީ މަގާއި ސޯސަން މަގު ފަދަ ބޮޑެތި މަގުތަކުގައި ހުންނަ ތަންތަނަށް ހުއްދަ ދިނުމަށް ކަނޑައަޅާފައިވާ ކަމަށެވެ.\nމާލޭ ސިޓީ ކައުންސިލްގެ އިތުރުން އަތޮޅުތަކުގެ ކައުންސިލްތަކަށް ވެސް 24 ގަޑި އިރު ހިންގާނެ ތަންތަން ހުންނާނެ ސަރަހައްދުތައް ކަނޑައެޅުމުގެ ފުރުސަތު އިކޮނޮމިކް މިނިސްޓްރީން ވަނީ ދީފަ އެވެ. އެމިނިސްޓްރީން ބުނީ އެ މައުލޫމާތުތައް ލިބޭ މިންވަރަކުން ގެޒެޓް ކުރަމުންދާނެ ކަމަށެވެ.\nސަރަހައްދުތަކުގެ އިތުރުން ފިހާރަތަކާއި ރެސްޓޯރެންޓްތަކަށް ހުއްދަ ދިނުމުގައި ހާއްސަ ޝަރުތުތަކެއް ވަނީ ކަނޑައެޅިފަ އެވެ.\n- 24 ގަޑިއިރު އޮޕަރޭޓްކުރާ ކެމެރާ ހަރުކޮށްފައި ހުރުން\nދަންވަރު ވިޔަފާރި ހިންގުމުގެ ހުއްދަ ދެނީ 2،000ރ. ގެ ފީއަކަށެވެ. މި ހުއްދަ ދެނީ ދެ އަހަރުގެ މުއްދަތަކަށެވެ. ޝަރުތުތަކާ ހިލާފްވާ ފުރަތަމަ ފަހަރު ހަ މަހަށް ހުއްދަ ހިފަހައްޓާނެ އެވެ. އަދި ތަކުރާރުކޮށް އެ ގަވާއިދާ ހިލާފްވާ ނަމަ، ހުއްދަ ބާތިލްކުރާ ގޮތަށް ވެސް ވަނީ ހަމަޖައްސައިފަ އެވެ.\nއިތުރު ލިޔުންތައް މާލެ ސިޓީ ކައުންސިލް އިކޮނޮމިކް މިނިސްޓްރީ 24 ގަޑިއިރުގެ ހިދުމަތް މާލެ ފިހާރަ ކެފޭ/ރެސްޓޯރެންޓް މާލޭގެ ޑެޕިއުޓީ މޭޔަރު ޝަމާއު ޝަރީފް


ކުނިނެގުމާ ގުޅޭގޮތުން ވެމްކޯއިން ނެރުނު ބަޔާން މޭޔަރު ދޮގުކުރައްވައިފި | Sandhaanu\nކުނިނެގުމާ ގުޅޭގޮތުން ވެމްކޯއިން ނެރުނު ބަޔާން މޭޔަރު ދޮގުކުރައްވައިފި\nއޯގަސްޓް 15, 2021\nމާލެ ސިޓީގެ ގޭގެއިން ނެރޭ ކުނި ބޭރުގައި ބެހެއްޓުމުގެ ބަދަލުގައި ގޭގެއިން ކުނި ނަގާގޮތަށް ނިންމާފައި ނުވާކަމަށް ބުނެ ވެމްކޯއިން ނެރުނު ބަޔާން މާލެސިޓީގެ މާޔަރު ޑރ. މުހައްމަދު މުއިއްޒު ދޮގުކުރައްވައިފިއެވެ.\nކޮވިޑް-19އާ ގުޅިގެން ރައްކާތެރިކަމުގެ ފިޔަވަޅެއްގެ ގޮތުން ގޭގެއިން ބޭރަށް ކުނި ނެރެން އެންގި އެންގުން ނިމުމަކަށް ގެނައުމަށް ނިންމާފައިވާ ކަމަށް މޭޔަރު ޑރ. މުހައްމަދު މުއިއްޒު މީގެ ދެ ދުވަހެއް ކުރިން ވަނީ ވިދާޅުވެފައެވެ.\nތާޖުއްދީން ސްކޫލުގައި ބުރާސްފަތި ދުވަހުގެ ރޭ ބޭއްވި ބައްދަލުވުމުގައި މޭޔަރު މުއިއްޒު ވިދާޅުވީ ކުރިންވެސް އަމަލު ކުރަމުން އައި އުސޫލުން ގޭގެއަށް ވަދެ ކުނި ނަގަން ފަށަން ޖެހޭ ކަމަށެވެ.\nއަދި މިމަހުގެ 21 ވަނަ ދުވަހުން ފެށިގެން ކުރިއެކޭ އެއްގޮތަށް ގޭގެއަށް ގޮސް ކުނި ނަގަން ފަށުމަށް ހަމަޖައްސާފައިވާކަމަށާ އެކަމާ ގުޅޭ ގޮތުން ވެމްކޯއާއެކު މަޝްވަރާ ކުރަމުންދާ ކަމަށް ވެސް މޭޔަރު ވިދާޅުވިއެވެ.\nއެކަން ނޫސްތަކުން ރިޕޯޓް ކުރުމާއ ގުޅިގެން އިއްޔެ ވެމްކޯއިން ވަނީ ނޫސްބަޔާނެއް ނެރެފައެވެ. އެ ބަޔާނުގައި ބުނެފައިވަނީ ކޮވިޑާއި ގުޅިގެން މިދިޔަ އަހަރުގެ އޭޕްރީލް އިން ފެށިގެން މާލެ ސިޓީގެ ގޭބީސީ ތަކުން ކުނި ނެރުމުން ގެންދަނީ އެކަމަށް އުސޫލެއް ކަޑައަޅައި އެ އުސޫލެއް ދަށުން ކަމަށާ، ނޫސް މަޖައްލާތަކުގައި ދައުރުވަމުންދާ އެ ކޯޕަރޭޝަނުން ކުނި ނެގުމުގެ އުސޫލަށް ބަދަލު ގެނެވިފައި ނުވާކަމަށެވެ.\nމިއާއެކު މޭޔަރު މުއިއްޒު މިއަދު ވަނީ ޓްވީޓް ކުރައްވާފައެވެ. މޭޔަރު ވިދާޅުވީ ތެދު ނޫން ބަޔާންތައް ނެރުމަކީ ވަރަށް ޒިންމާދާރުކަން ކުޑަކަމެއް ކަމަށާ ކުނި ނެގުމުގެ ކަންކަން ބަދަލު ކުރުމާ ގުޅޭގޮތުން މާލެ ސިޓީ ކައުންސިލާއި ވެމްކޯއާ ދެމެދު މަޝްވަރާ ކޮށްފައިވާނެ ކަމަށެވެ.\nIts highly irresponsible to make such untrue statements when we hadameeting with you and WAMCO team about these changes and you and your team agreed to adhere to the change we bring. Nevertheless we hope you will act upon the commitments given in the meeting. https://t.co/QBgzxawNNA\n— Dr Mohamed Muizzu (@MMuizzu) August 15, 2021\nއަދި ހިތާމައަކީ ކައުންސިލާއި ވެމްކޯ އާއި ދެމެދު ވެފައިވާ އެއްބަސްވުމާ އެއްގޮތަށް މާލޭގެ ކުނި ނެގުމާއި މެނޭޖްކުރުން ކުރިޔަށް ނުގެންދާތީ ކަމަށް ވެސް މުއިއްޒު ވަނީ ވިދާޅުވެފައެވެ.\n” ކޮންމެ މަހަކު ވެމްކޯ އަށް ކައުންސިލުން ކުރަންޖެހޭ ޚަރަދު. ހިތާމަޔަކީ، ކައުންސިލާއި ވެމްކޯ އާއި ދެމެދު ވެފައިވާ އެއްބަސްވުމާ އެއްގޮތަށް މާލޭގެ ކުނި ނެގުމާއި މެނޭޖްކުރުން ކުރިޔަށް ނުގެންދާކަން. މިކަމަކީ ސިޓީ ކައުންސިލުން އިސްލާޙުކުރުވަން މަސައްކަތް ކުރާނެކަމެއްކަން ދަންނަވަން” މުއިއްޒު ކުރެއްވި ޓްވީޓްގައި ވެއެވެ.\nމި ޓްވީޓާ އެކު މޭޔަރުވަނީ ވެމްކޯގެ ބިލުތަކަކާއި މާލެ ސިޓީއާއި ވެމްކޯއާއި ދެމެދު ވެފައިވާ އެއްބަސްވުމުގެ ބައެއް ވެސް އާންމުކުރައްވާފައެވެ.\nކޮންމެ މަހަކު ވެމްކޯ އަށް ކައުންސިލުން ކުރަންޖެހޭ ޚަރަދު. ހިތާމަޔަކީ، ކައުންސިލާއި ވެމްކޯ އާއި ދެމެދު ވެފައިވާ އެއްބަސްވުމާ އެއްގޮތަށް މާލޭގެ ކުނި ނެގުމާއި މެނޭޖްކުރުން ކުރިޔަށް ނުގެންދާކަން. މިކަމަކީ ސިޓީ ކައުންސިލުން އިސްލާޙުކުރުވަން މަސައްކަތް ކުރާނެކަމެއްކަން ދަންނަވަން. pic.twitter.com/GV5yHwwXIl


ދުވަސްވީ މީހުންގެ އިނާޔަތް ބޮޑުކުރުމުގެ ހުށަހެޅުމަށް މެންބަރުން ދެކޮޅު! ދުވަސްވީ މީހުންގެ އިނާޔަތް ބޮޑުކުރުމުގެ ހުށަހެޅުމަށް މެންބަރުން ދެކޮޅު!\nދުވަސްވީ މީހުންގެ އިނާޔަތް ބޮޑުކުރުމުގެ ހުށަހެޅުމަށް މެންބަރުން ދެކޮޅު!\nކާށިދޫ ދާއިރާގެ މެންބަރު ޢަބްދުﷲ ޖާބިރު\nއުމުރުން ދުވަސްވީ މީހުންނަށްދޭ އިނާޔަތް ދިހަ ހާސްރުފިޔާއަށް އިތުރުކުރުމަށް ހުށައެޅި ބިލަށް މަޖިލީހުގެ ގިނަ މެންބަރުން ތާޢީދުނުކުރާކަން ހާމަކުރައްވައިފިއެވެ.\nރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު ޢަބްދުﷲ ޖާބިރު ދިވެހިރާއްޖޭގެ ޕެންޝަނާބެހޭ ޤާނޫނަށް ހުށައަޅާފައިވާ އިޞްލާހުގައިވަނީ އުމުރުން ދުވަސްވީމީހުންނަށް މިހާރު ދެމުން އަންނަ ޢިނާޔަތުގެ ޢަދަދު ދިހަ ހާސްރުފިޔާއަށް އިތުރުކުރުމަށެވެ.\n"ޢުމުރުން ދުވަސްވީ މީހުންނަކީ ޤަރުވެރިކަމާއެކު އުޅެވޭނެ ބަޔަކަށް ހެދުމަށްޓަކާ ދައުލަތުން މިހާރު ފޯރު ކޮށްދެމުން އަންނަ ފައިސާގ ޢަދު ބޮޑު ކުރަންޖެހޭކަމަށް އަޅުގަނޑުދެކެން. މިހާރު ދެމުން އަންނަ ފަސްހާސް ރުފިޔާއަކީ ކުޑަ އަދަދެއް. ކޮމިޓިން އިތުރަށް ދިރާސާކޮށްގެންވެސް މި ޢަދަދު ބޮޑުކުރަންޖެހޭ." ޖާބިރުގެ ހުށަހެޅުމުގައި ވެއެވެ.\nޖާބިރުގެ މި ހުށައެޅުމަށް ގިނަ މެންބަރުންވަނީ ތާޢީދުނުކުރާކަމަށް ހާމަކުރައްވާފައެވެ. މެންބަރުން ވަނީ އާމްދަނީއާއި މާލީގޮތުން ގުޅުންހުރި ބިލްތައް ހުށަހަޅަންޖެހޭނީ ދައުލަތުގެ ބަޖެޓަށް ރިޔާއަތްކޮށް ސަރުކާރުންކަން ފާހަގަކުރައްވާފައެވެ.\nމިބިލަށް ވާހަކަފުޅު ދައްކަވަމުން އައްޑޫ މަރަދޫ ދާއިރާގެ މެންބަރު އިބްރާހީމް ޝަރީފް ވިދާޅުވީ، ބަޖެޓާގުޅޭ ބިލްތައް ބަޖެޓާ އެއްގޮތަށް ހުށަހަޅާނީ ސަރުކާރުގެ ފަރާތުންކަމަށެވެ. އަދި އަހަރުގެ މެދުތެރެއިން ބަޖެޓާގުޅުންހުރި ބިލެއް ހުށަނޭޅެނެކަމަށްވެސް ޝަރީފް ވިދާޅުވިއެވެ.\n"އަޅުގަނޑު ގޮވާލަން މިހާރުން މިހާރަށް ކާށިދޫ ދާއިރާގެ ޢިއްޒަތްތެރި މެންބަރު ޢަބްދުﷲ ޖާބިރު ހުށަހަޅާފައިވާ މިބިލް މަޖިލީހުގެ ތަޅުމުން ބޭރުކޮށްލުމަށް. މިފަދަ މާލީ ބިލްތައް ސަރުކާރަށް ނޫނީ ހުށަނޭޅޭނެގޮތަށް ޤަވާއިދަށް އިޞްލާހު ގެންނާނަން." ޝަރީފް ވިދާޅުވިއެވެ.\nމި ބިލަށް ބަހުސްކުރައްވަމުން ހުޅުދޫ ދާއިރާގެ މެންބަރު އިލްޔާސް ލަބީބް ވިދާޅުވީ، ޕެންޝަނާ ބެހޭ ޤާނޫނަށް އިޞްލާޙުތަކެއް ގެނެވޭނީ ވަރަށް ބޮޑެތި ދިރާސާތަކެއް ކޮށްގެންކަމަށް. އެގޮތުން އެތައް ތަފާސްހިސާބުތަކެއް އެކޮށް ދައުލަތަށް ވަންނަ އާމްދަނީއާއި ދައުލަތުގެ ޚަރަދުތަކަށްބެލުމަށްފަހުނޫނީ ބިލް ހުށަނޭޅޭނެކަމަށް އޭނާ ވިދާޅުވިއެވެ.\n"ހަމަ ވިސްނުންފުޅަށް އަންނަ އެއްޗެއް ބިލްގަ ހިމަނާފަ މިގޮތަށް ހުށަނޭޅޭނެ. ދުނިޔޭގެ އެހެން ޤައުމުތަކުގައިވެސް ދައުލަތަށް ލިބޭ ޢާމްދަނީއާއި ދައުލަތުގެ ޚަރަދުތަކާއި އިންފްލޭޝަންއާއި ޖީޑީޕީއާއި އެތައް ކަލްކިއުލޭޝަންތަކެއް ހެދުމަށްފަހު ހުށައަޅާނީ މިފަދަ ބިލްތައް. ހަމަ ސިކުނޑިއަށް އަންނަ އަދަދެއް ކަރުދާހުގައި ޖަހަނީއެއްނޫން." އިލްޔާސް ލަބީބް ވިދާޅުވިއެވެ.\nމާފަންނު މެދު ދާއިރާގެ މެންބަރު އިބްރާހީމް ރަޝީދު ވިދާޅުވީ، ޢުމުރުން ދުވަސްވީމީހުންނަށާއި، ނުކުޅޭދުންތެރިކަން ހުންނަ މީހުންނަށާއި، ވަޒީފާ ނެތް މީހުންނަށް އިނާޔަތާއި ލުއި ގޮތްތައް ހޯދައިދޭނީ މިސަރުކާރުންކަމަށެވެ.\n"މިއީ ވަރަށް ޒިންމާދާރުކަން ކުޑަކޮށް އިއްޒަތްތެރި މެންބަރު ޢަބްދުﷲ ޖާބިރު ހުށަހެޅުއްވި ބިލެއް. ވަގުތުތަކެއް ނަގާލުމަށް ކުރާ ކަންކަން. މެންބަރު ޖާބިރު ވިދާޅުވީ އެމަނިކުފާނަކީ އިދިކޮޅު ލީޑަރުކަމަށް. ނަމަވެސް އިދިކޮޅު ލީޑަރެއްގެ އެއްވެސް ސިފައެއް އެބޭފުޅާގެ ފަރާތުން ނުފެނޭ." އިބްރާހީމް ރަޝީދު ވިދާޅުވިއެވެ.\nޢުމުރުން ދުވަސްވީ މީހުންނަށް ކޮންމެ މަހަކު ދައުލަތުން އަންނަނީ ފަސްހާސް ރުފިޔާދެމުންނެވެ. ޖާބިރު ހުށައެޅުއްވި ބިލް ބަލައިގަތުމަށް ފެނޭތޯ މިއަދު އެއްގަޑި ތިރީހުގައި ވޯޓަށް އަހާނެއެވެ.


ދިވެހިން ބޭނުންވަނީ މީހުން ދިރިއުޅޭ ރަށްތައް ފަޅުކޮށްގެން ތަރައްޤީ ހޯދާކަށްނޫން – ޑެޕިއުޓީ ޗެއާޕާސަން އަލީ ނިޔާޒު – Maldivian Democratic Party\nދިވެހި ރައްޔިތުން މިއަދު ބޭނުންވަނީ ރާއްޖޭގައި މީހުން ދިރިއުޅޭ ރަށްތައް ފަޅުކޮށްގެން ތަރައްޤީ ހޯދަން ނޫންކަމަށާއި، ރާއްޖޭގެ ރައްޔިތުން މިއަދު އެދެނީ ލާމަރުކަޒީ އުސޫލުން ރާއްޖެ ތަރައްޤީކުރުމަށް ކަމަށް އެމްޑީޕީގެ ޑެޕިއުޓީ ޗެއާޕާސަން އަލީ ނިޔާޒު ވިދާޅުވެއްޖެއެވެ.\nހޯމަދުވަހުގެ ރޭ ސިޔާސީ ޕާޓީތަކުގެ ފަރާތުން އެމްޑީޕީ ހަރުގޭގައި ބޭއްވި ޖަލްސާގައި ވާހަކަ ދައްކަވަމުން އަލީ ނިޔާޒު ވިދާޅުވީ ނިމިގެންދިޔަ ލޯކަލް ކައުންސިލްތަކުގެ އިންތިޚާބުގައި އެމްޑީޕީ އަދި ވާދަވެރި ސިޔާސީ ޕާޓީތަކުން ކެމްޕޭންކުރީ ލާަމަރުކަޒީ ނިޒާމް ބާރުވެރުކުރުވުމަށެވެ. އަދި ސަރުކާރުގެ މަރުކަޒީ ސިޔާސަތުތަކަށް ރައްޔިތުން ތާއީދުނުކުރާކަން ކައުންސިލް އިންތިޚާބުގައި ފެނިގެން ދިޔަކަމެވެ. އަދި ރައްޔިތުން އެދެނީ ލާމަރުކަޒީ އުސޫލުން ރާއްޖެ ތަރައްޤީކުރުމަށްކަން ސާފުކޮށް އެނގިގެން ދިޔަކެމެވެ.\nރާއްޖޭގެ ބޭރުގެ ދަރަނި ބޮޑުވެ، ވަކިން ޙާއްސަކޮށް ދަރަނީގެ ބޮޑު މިންވަރެއް ވަކި ޤައުމަކަށް ނިސްބަތްވުމާ ގުޅިގެން އަލީ ނިޔާޒު ކަންބޮޑުވުން ފާޅުކުރެއްވިއެވެ. ދަރަނި ބޮޑުވެ، އަކަމާ ވާކަދައްކަވަމުން އަލީ ނިޔާޒު ވިދާޅުވީ ‘މިއީ ޤައުމު ދަރަނިކުރުމުގެ ތާޖު އަޅުއްވައިގެން އެކަން އެއީ މޮޅު ކަމެއް ކަމުގައި ދައްކައި އެކަން އެއީ ޒުވާނުންނަށް އޮތް ރަނގަޅު ކަމެއްގެ ގޮތުގައި ދައްކައި ވަލިއްޔުލް އަމްރު ވިދާޅުވާ ދުވަސްވަރު” ކަމުގައެވެ.\nދައުލަތުން ތަރައްޤީގެ ނަމުގައި ނަގަމުންދާ ލޯންތަކަކީ ވިޔަފާރީގެ އުސޫލުން ނަގާ ލޯންކަމަށާއި އެއީ ރަނގަޅު އުސޫލެއް ނޫން ކަމުގައި އަލީ ނިޔާޒު ވިދާޅުވިއެވެ. ތަރައްޤީޤެ މަޝްރޫޢުތައް ކަމަށް ބުނެ ވިޔަފާރީގެ އުސޫލުން %13-12 ގެ އިންޓަރެސްޓުގެ ލޯނު ނަގައި އަނބުރާ ލޯނު ދައްކަން ޖެހޭ މުއްދަތުވެސް ކުރުވުމަކީ ރަނގަޅު ކަމެއް ނޫން ކަމުގައި ވިދާޅުވިއެވެ. އަލީ ނިޔާޒު ވިދާޅުވީ މިގޮތަށް ލޯނު ނެގުމުން ބަޖެޓުގެ %30 ހޭދަވަނީ ލޯނުގެ އިންޓަރެސްޓް އަދާކުރުމަށް ކަމުގައެވެ.\nއަގުބޮޑުކޮށް ލޯނު ނަގައިގެން ސަރުކާރުން ކުރަމުންގެންދާ ކަމަކީ މާލެ ތޮއްޖެއްސުން ކަމަށާއި އެއީ ރައްޔިތުން އެދޭ ގޮތް ނޫން ކަމުގައި ވެސް ޢަލީ ނިޔާޒު ފާހަގަ ކުރެއްވިއެވެ.


Rilwan mahsala gai DNA aa gulhey hekin aa medhu ithuru shakkeh ufahdhaifi\nރިލްވާން މައްސަލާގައި ޑީއެންއޭއާ ގުޅޭ ހެކިންނާމެދު އިތުރު ޝައްކެއް އުފައްދައިފި\nރިލްވާން: މައްސަލާގެ އަޑުއެހުންތައް ވަނީ ނިންމާލާފަ\nގެއްލުވާލާފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާން އަބްދުﷲ މައްސަލާގައި ފުލުހުންނާއި ޕްރޮސިކިއުޓާ ޖެނަރަލް، ޕީޖީގެ ފަރާތުން ބޮޑެތި އިހުމާލްތަކެއްވެފައިވާ ކަމަށް ވިދާޅުވެ ބޮޑެތި ޝައްކުތަކެއް އަނެއްކާވެސް މައްސަލާގައި ދައުވާ ލިބޭ ފަރާތްތަކުން އުފައްދައިފި އެވެ.\nރިލްވާން ގެއްލުވާލި މައްސަލާގައި ޓެރަރިޒަމްގެ ދައުވާ އުފުލާފައިވަނީ ގ. ހިލްޓަން، އާލިފް ރައޫފާއި ގދ. ވާދޫ، ކަރަންކާގޭ، މުހައްމަދު ނޫރައްދީންގެ މައްޗަށެވެ. މައްސަލާގައި މިއަދު ވަނީ ފަހު އަޑުއެހުން ބާއްވާފަ އެވެ. ދެ ފަރާތުން ވަނީ ހުލާސާ ބަޔާން އިއްވާފަ އެވެ.\nދައުލަތުގެ ހުލާސާ ބަޔާން އިއްވަމުން ސީނިއާ ޕަބްލިކް ޕްރޮސިކިއުޓާ އައިޝަތު މުހައްމަދު ވިދާޅުވީ، މައްސަލާގައި ހެކި ބަސް ދީފައިވާ ފަރާތްތަކުގެ ހެކި ބަހުން ރިލްވާން ގެއްލުނު ރޭ ގަދަކަމުން މީހަކު ކާރަކަށް އެރުވިކަން ސާބިތުވާ ކަމަށެވެ. އަދި އާލިފްގެ ރަތް ކާރު ހުޅުމާލެއަށް ގެންދިޔަކަން ވެސް ސާބިތުވާ ކަމަށެވެ.\nމި މައްސަލާގައި އެންމެ މުހިންމު ހެއްކެއްގެ ގޮތުގައި ދައުލަތުން ހުށަހަޅާފައިވަނީ އާލިފްގެ ރަތް ކާރުން ފެނުނު އިސްތަށިން ފެނުނު ޑީއެންއޭ އެވެ. އެ އިސްތަށިން ފެނުނު މައިޓްރޯކޮންޑަލް ޑީއެންއޭ، ރިލްވާންގެ މަންމަ އައިޝަތު އީސާގެ ޑީއެންއޭއާ ދިމާވެ އެވެ. ޑީއެންއޭ ޓެސްޓްތައް ހަދާފައިވަނީ ތައިލޭންޑްގެ ލެބޯޓްރީއަކުންނާއި ވިއެޓްނާމުންނެވެ. އެ ރިޕޯޓްގެ އަސްލަކަށް ބަަލައިގެން ދިވެހި ފުލުހުންގެ އޮފިސަރެއް ވެސް ރިޕޯޓް ތައްޔާރުކުރި އެވެ. އޭނާ މައްސަލާގައި ހެކި ބަސް ވެސް ދިނެވެ.\nއޭނާ ހެކި ބަސް ދެމުން ފާހަގަކުރި ކަމެއް ހުލާސާ ބަޔާން އިއްވަމުން އައިޝަތު މުހައްމަދު ފާހަގަކުރެއްވި އެވެ. އެގޮތުން މައިޓްރޯކޮންޑަލް ޑީއެންއޭއަކީ މަންމަގެ ފަރާތުން އަންނަ އެއްޗެއް ކަމަށާއި އެ ދިމާވާނީ އެއް ބަނޑު މީހުންނާއި އެއް ބަނޑު އަންހެނުންގެ އަންހެން ދަރިންނާ ކަމަށެވެ. އެހެންވެ، ރިލްވާންގެ އެއްބަނޑު ހަތަރު ދައްތަ އާއި ހަތަރު ބޭބެގެ ހެކި ބަސް ނަގާފައިވާކަން ފާހަގަކުރެއްވި އެވެ. އެ އެންމެންގެ ހެކި ބަހުން ވެސް އާލިފްގެ ކާރަށް އެއިން އެކަކު ވެސް ނާރާކަން ކަށަވަރުވާ ކަމަށާއި އެމީހުންގެ އިސްތަށި އެ ކާރަށް ދިޔުމުގެ ފުރުސަތު ނެތްކަން ވެސް އެނގޭ ކަމަށެވެ.\nވަކީލް އައިޝަތު ވިދާޅުވީ، ރިލްވާން ގަދަކަމުން ކާރަށްލާފައިވާއިރު އެ ކާރަކީ އާލިފްގެ ކާރަށްވުމުގެ ފުރުސަތު މައްސަލާގެ ހެކިންގެ ހެކި ބަހުން ފުރުސަތު ބޮޑު ކަމަށެވެ. އެހެންވެ އެކަމުގެ ޒިންމާ އެ ކާރުގެ ވެރި އާލިފާއި ކާރު ހުޅުމާލޭގައި ދުއްވި ނޫރައްދީން އުފުލަންޖެހޭނެ ކަމަށް ވެސް ވިދާޅުވި އެވެ.\nހުލާސާ ބަޔާންގައި ދައުލަތުގެ ވަކީލް ފާހަގަ ކުރެއްވި ކަންތައްތަކާ ގުޅިގެން އާލިފާއި ނޫރުގެ ވަކީލް ނޫރުއްސަލާމް އަބޫބަކުރު ވަނީ ގިނަ ސުވާލުތަކެއް ކުރިމަތިކުރައްވާފަ އެވެ. އެގޮތުން އެންމެ މުހިންމު ކަމެއްގެ ގޮތުގައި އޭނާ ފާހަގަކުރެއްވީ ޑީއެންއޭ ދިމާވާނެ ކަމަށް ބެލެވޭ އެންމެންގެ ހެކި ބަސް ދައުލަތުން ނަގާފައިނުވުމެވެ. މައްސަލާގެ މެދާ ހަމައަށް ދިޔަ ފަހުން ރިލްވާންގެ ބޭބެ މޫސާ ރިލްވާންގެ ހެކި ބަސް ނަގަންޖެހޭކަން ދައުލަތަށް އެންގި އެ ހެކި ހުށަހެޅިއިރު މައްސަލަ ބައްލަވާ ގާޒީ އާދަމް އާރިފް އެ ހެކި ބަލައިގަތުމަށް ނިންމެވީ މައްސަލާގައި އުފެދޭ ޝައްކު ނައްތާލުމަށެވެ. އަދި އަދުލުއިންސާފު ގާއިމުކުރުމަށެވެ.\nނަމަވެސް ނޫރުއްސަލާމް ވިދާޅުވި ގޮތުގައި، އެކަން މޫސާ ރިލްވާންގެ ހެކި ބަސް ނެގުމުން ވެސް ހާސިލެއް ނުވެ އެވެ. މައްސަލާގައި އަދިވެސް ޝައްކުތައް ބޮޑެވެ. އެއީ، އެ ޑީއެންއޭ ރިލްވާންގެ އެއް ބަނޑު އަންހެނުންގެ ދަރިންނާ ދިމާވުމުގެ ފުރުސަތު އޮވެ، އެ މީހުންގެ ހެކި ބަސް ނަގާފައި ނެތުމެވެ.\nމީގެއިތުރުން އެ ކާރަށް ކުރިން ރިލްވާން އެރުމުގެ ފުރުސަތު ވެސް އެބަ އޮތް ކަމަށެވެ. އަދި ބަޔަކު އެ ކާރަށް އިސްތައްޓެއްލުމުގެ ފުރުސަތު ވެސް އެބަ އޮތް ކަމަށް ނޫރުއްސަލާމް ވިދާޅުވި އެވެ. ރިލްވާންގެ އާއިލާ މީހުންގެ ހެކި ބަހުން އާލިފާއި ނޫރައްދީން ކުށްވެރިކުރެވޭނެ އެއްވެސް ގޮތެއް ނެތް ކަމަށެވެ.\n"މިއީ ޖަރީމާ ފޮރުވަން ކޮށްފައިވާ ދައުވާއެއް"\nނޫރުއްސަލާމް ވިދާޅުވީ، މި ދައުވާއަކީ ރިލްވާން ގެއްލުވާލި ޖަރީމާ ފޮރުވަންކޮށްފައިވާ ދައުވާއެއް ކަމަށެވެ. އެ މައްސަލަ ދެ ކުއްޖެއްގެ ބޮލަށް ކަނޑާލައި ޖަރީމާގެ އަޑު ކަނޑުވާލަން ކޮށްފައިވާ ދައުވާއެއް ކަމަށެވެ. މައްސަލާގެ ތަހުގީގު އާއި ދައުވާކުރުމުގެ ބޮޑެތި އިހްމާލުތައްވެފައިވާ ކަމަށެވެ.\nއެގޮތުން ރަތް ކާރަކީ އާލިފްގެ ކާރުކަން ސާބިތު ކުރަން އެއްވެސް ލިޔުމެއް ދައުލަތުން ހުށަހަޅާފައިނުވާ ކަމަށް ނޫރުއްސަލާމް ވިދާޅުވި އެވެ. ކާރުގެ ރަޖިސްޓްރީ ފަދަ ފަސޭހައިން ލިބޭ ލިޔުމެއް ވެސް ނެތް ކަމަށެވެ. އެ ކާރަކީ އާލިފް ކާރެއް ކަމަށް ތަހުގީގު ބަޔާންގައި އޭނާ ބުނެފައިވެ އެވެ. ނަމަވެސް އެ ބަޔާނަށް އޭނާ ވަނީ އިންކާރުކޮށްފަ އެވެ.\nނޫރުއްސަލާމް ވިދާޅުވީ ބަޔާނަށް އާލިފް އިންކާރު ކުރަނީ ތަހުގީގުގައި އެދުނު ކަންކަން ފުލުހުން ކޮށް ނުދީ އޭނާގެ ބަޔާންގައިވާ އެ ތަންކޮޅުގެ ބޭނުން ހިފައި އޭނާގެ މައްޗަށް ދައުވާކޮށްފައިވާތީ ކަމަށެވެ. އާލިފްގެ ކާރު އާންމުކޮށް މާލޭގައި ޕާކްކުރާ ސަރައްހަދު ސީސީޓީވީ ފްޓޭޖް ބެލުމަށް އާލިފް ތަހުގީގުގައި ފުލުހުން ކިބައިގައި އެދުނު ކަމަށާއި ނަމަވެސް އެކަން ފުލުހުން ކޮށްފައިނުވާ ކަމަށް ނޫރުއްސަލާމް ވިދާޅުވި އެވެ.\nކާރުން ފެނުނު އިސްތަށީގެ ޗެއިން އޮފް ކަސްޓަޑީ ހެކީގެ ގޮތުގައި ހުށަނާޅާ މިއަދު ހުލާސާ ބަޔާން އިއްވަމުން ދައުލަތުގެ ވަކީލް ޗެއިން އޮފް ކަސްޓަޑީއާ ހަވާލާދީ ވާހަކަ ދައްކަވާފައިވާތީ އެކަމުގެ ޝަކުވާ ވެސް ނޫރުއްސަލާމް ކުރެއްވި އެވެ. ނޫރުއްސަލާމް ވިދާޅުވީ، ޗެއިން އޮފް ކަސްޓަޑީ ހުށަނާޅާ އެ އިސްތަށި ނެގި ތަނަކާއި ނެގި ގޮތެއް ސާބިތު ނުކުރެވޭނެ ކަމަށެެވެ. އަދި އެއީ ދައުލަތުން ބޭނުންވާ ވަގުތެއްގައި ހުށަހަޅަން އޮންނަ އެއްޗެއް ވެސް ނޫން ކަމަށެވެ. އެ އިސްތައްޓަކީ އާލިފްގެ ކާރުގައި އޮންނާނެ އިސްތައްޓެއް ނޫން ކަަމަށް އޭނާ ޔަގީންކޮށްދޭ ކަމަށާއި އެހެންކަމަށްވާއިރު އެ އިސްތަށި ނެގީ އޭނާގެ ކާރުކަން ދައުލަތުން ސާބިތުކޮށްދޭން ޖެހޭނެ ކަމަށެވެ.\nއެކަމާ ގުޅިގެން މައްސަލަ ބައްލަވާ ގާޒީ އާދަމް އާރިފް ވެސް ވަނީ ވާހަކަ ދައްކަވާފަ އެވެ. ގާޒީ ވިދާޅުވީ ޗެއިން އޮފް ކަސްޓަޑީ ހުށަހަޅާ ކަމަށް ބުނެ ދައުލަތުން ސިޓީއެއް ފޮނުވި ކަމަށާއި ނަމަވެސް ސިޓީއެއް ފޮނުވުމަކީ ހުށަހެޅުން ނޫން ކަމަށެވެ. މައްސަލާގައި ލިޔުމެއް ހުށަހަޅާނަމަ ޝަރީއަތުގެ މަޖިލީހުގައި އެކަން ފާހަގަކޮށް ދައުވާ ލިބޭ މީހާއަށް ވެސް އެކަން އަންގަންޖެހޭނެ ކަމަށެވެ. ނަމަވެސް ޗެއިން އޮފް ކަސްޓަޑީއަކީ އޮތް އެއްޗެއްކަން ވެސް ދައުވާ ލިބޭ މީހުންނަށް އެނގުނީ ހުލާސާ ބަޔާންގައި ދައުލަތުން އެކަން ފާހަގަކުރުމުން ކަމަށެވެ.\nގާޒީ ވިދާޅުވީ، އަދުލުއިންސާފު ގާއިމުކުރުމަށް މޫސާ ރިލްވާންގެ ހެކި ބަސް ބަލައިގަތުމަށް ޝަރީއަތުން ނިންމުމަކީ ދައުލަތުން އެގޮތަށް ކޮންމެ ފަހަރަކު އަމަލު ކުރަންޖެހޭ ކަމެއް ނޫން ކަމަށެވެ. ދައުލަތުން ހުށަހަޅާ ކަންކަން ބަލައިގަތުމުގައި ދައުވާ ލިބޭ މީހުންގެ ހައްގުތަކަށް ވެސް ބަލަންޖެހޭ ކަމަށެވެ.\nއެކަމާ ގުޅިގެން ދައުލަތުގެ ވަކީލް ވިދާޅުވީ، ރިލްވާންގެ މައްސަލަ ކޯޓަށް ހުށަހެޅި ދައުވާއާއެކު ޗެއިން އޮފް ކަސްޓަޑީ ހުށައެޅުމުގެ އުސޫލެއް ނެތް ކަމަށެވެ. ޗެއިން އޮފް ކަސްޓަޑީ ދައުވާއާއެކު ހުށަހަޅަން ފެށީ ހައިކޯޓުގެ ހުކުމަކަށްފަހު ކަމަށެވެ. ނަމަވެސް ގާޒީ ވިދާޅުވީ، ދައުވާއާއެކު ހުށަނާޅާ ފަހުން ހުށަހެޅި ނަމަވެސް އެކަން ޝަރީއަތުގައި ފާހަގަކޮށް ދައުވާ ލިބޭ މީހުންނަށް އެކަމާ ގުޅޭ ގޮތުން ވާހަކަ ދައްކަން ފުރުސަތު ލިބެންޖެހޭނެ ކަމަށެވެ.\nހުލާސާ ބަޔާން ނިންމާލައްވަމުން ނޫރުއްސަލާމް ވިދާޅުވީ، މައްސަލާގައި ހިމެނޭ އެއްވެސް ހެއްކެއް އާލިފާއި ނޫރައްދީންގެ ނަން ވެސް ބުނެފައިނުވާތީ އެ މައްސަލަ އެ ދެ މީހުންގެ މައްޗަށް ސާބިތުވާނެ އެއްވެސް ހަމައެއް ނެތް ކަމަށެވެ.\nދެން އޮތީ ހުކުމް\nމި މައްސަލާގެ އަޑުއެހުންތައް އެހާ ހިސާބުން ނިމުނީކަން ގާޒީ އިއުލާން ކުރެއްވި އެވެ. ޖިނާއީ އިޖުރާއަތުގެ ގާނޫނުގެ ދަށުން 10 ދުވަސް ތެރޭގައި ހުކުމް އިއްވަން ޖެހޭނެ ކަމަށް ބުނެފައިވާތީ ކުރިއަށް އޮތް ފަސް ދުވަހުގެ ތެރޭގައި ހުކުމް އިއްވުމަށް އަޑުއެހުމެއް ބާއްވާނެ ކަމަށް ގާޒީ ވިދާޅުވި އެވެ.\nރިލްވާންގެ މައްސަލަ ދައުލަތުން އިސްތިއުނާފު ކުރަނީ


E'ee dhusthooree hayaathugai nufenna varuge hadi amaleh: Shahid | Mihaaru\nޝާހިދު (މ) ނޫސްވެރިންނާ ބައްދަލުކުރައްވަނީ: ސުޕްރީމް ކޯޓުގެ ނިންމުމަށް ފާޑުވިދާޅުވި\nއެއީ ދުސްތޫރީ ހަޔާތުގައި ނުފެންނަ ވަރުގެ ހަޑި އަމަލެއް: ޝާހިދު\n14 ޖުލައި 2017 - 23:41 28 comments\nއިއްޔެ އިރު އޮއްސެނިކޮށް ސުޕްރީމް ކޯޓުން ކުރި ހުކުމަކީ ރާއްޖޭގެ ދުސްތޫރީ ހަޔާތުގައި މިހާތަނަށް ނުގަންނަވަރުގެ ގަނޑެއް ގަތް ދުވަހެއް ކަމަށް ވިދާޅުވެ، ރައްޔިތުންގެ މަޖިލިހުގެ ހެންވޭރު އުތުރު ދާއިރާގެ އަބްދުﷲ ޝާހިދު، ގދ. ތިނަދޫގައި މިރޭ ފާޑު ވިދާޅުވެއްޖެ އެވެ.\nއިދިކޮޅު އިއްތިހާދުން އެ ރަށުގައި ބޭއްވި ޖަލްސާގައި ވާހަކަ ދައްކަވަމުން، ރައްޔިތުންގެ މަޖިލިހުގެ ކުރީގެ ރައީސް ވިދާޅުވީ "އެ ހަޑިމުޑުދާރު އަމަލު"ގެ ސަބަބުން ލިބުނު މާޔޫސްކަމުގައި އުއްމީދުގެ ބައްތި އަލުން ދިއްލަން ތިނަދޫ ވަރުގެ ބިމެއް ނެތް ކަމަށެވެ.\n"މިއީ ނެތި ފަނާކޮށްލީމާ އަލުން ތެދުވެ، ތަހުޒީބު [ގެނައި] ރަށެއް،" ޝާހިދު ވިދާޅުވި އެވެ.\nއެހެންކަމުން އިސްލާހީ މަސައްކަތުގައި ފަހަތަށް ނުޖެހި، ކުރިއަށް ދާން ޖެހޭ ސަބަބަކީ ތިނަދޫ ރައްޔިތުން އެ ގެނެސްދިން އުއްމީދު ކަމަށް، ކުރިން މީހުން ބާލައި ފަޅުކުރި ރަށުގައި ހުންނަވައި، ޝާހިދު ވިދާޅުވި އެވެ.\nމިހާރު އަމަލްކުރަމުން އަންނަ ގާނޫނުއަސާސީ އާއި އޭގެ ކުރިން އަމަލްކުރި ގާނޫނުއަސާސީ ޑްރާފްޓްކުރުމުގެ މަސައްކަތުގައި ވެސް އުޅުއްވި މެމްބަރު ވިދާޅުވި ގޮތުގައި 2008 ގައި ބަދަލުވީ ހަމައެކަނި އޭގެ ބޭރުގަނޑުގެ ކުލަ ނުލުން ފެއްސަކަށް ނޫނެވެ. އޭގެ މާއްދާތަކާއި އެ މާއްދާތަކުގެ ތަރުތީބަށް ބެއްޔަސް އެއީ ރާއްޖޭގެ ދުސްތޫރީ ހަޔާތުގައި ދުވަހަކު ވެސް ނާންނަ ވަރުގެ ބޮޑު ބަދަލެއް ކަމަށް ވިދާޅުވި އެވެ.\nޕާޓީއެއްގެ މެމްބަރުކަމުން ވަކިވުން، ވަކިކުރުން ނުވަތަ އެހެން ޕާޓީއަކާ ގުޅުމުން ރައްޔިތުންގެ މަޖިލިހުގެ މެމްބަރުކަން ގެއްލޭނެ ކަމަށް ސުޕްރީމް ކޯޓުން ރޭ ކަނޑައަޅައި ނެރުނު ހުކުމަކީ ކިހާ ބޮޑު ގޯހެއްކަން ދައްކަވަން ޝާހިދު މިސާލު ނެންގެވީ ގާނޫނުއަސާސީގެ ބައެއް މާއްދާތަކުންނެވެ.\nއަށް ވަނަ މާއްދާގައި "ދިވެހި ދައުލަތުގެ އެންމެހާ ބާރުތައް ހިންގަންވާނީ މި ގާނޫނުއަސާސީގައިވާ ގޮތުގެ މަތިން" ކަމަށް އޮތް އޮތުން ވިސްނައިގަންނަން ދުސްތޫރީ އިލްމުވެރިޔަކަށް ނުވަތަ ގާނޫނީ ވަކީލަކަށް ވާން ނުޖެހޭ ކަމަށް ޝާހިދު ވިދާޅުވި އެވެ.\n"ދިވެހި ބަހަށް ފަރިތަ، ދިވެހި ބަހުން ވާހަކަ ދައްކާ އުޅޭ ކޮންމެ ދަރިއަކަށް ސާފުވާނޭހާ ސާފު ބަހުން ބުނެފައި އެ އޮތީ،" އޭނާ ވިދާޅުވި އެވެ.\nގާނޫނުއަސާސީގެ މާއްދާތަކުގެ ތަރުތީބަށް ބައްލަވާފައި، އަށް ވަނަ މާއްދާއާ ގުޅޭ ގޮތުން އޭނާ ނެންގެވީ "މި ގާނޫނުއަސާސީއާ ހިލާފަށް ކުރާ ކޮންމެ ކަމަކީ ބާތިލް ކަމެކޭ" ބުނެފައި އޮންނަ 268 ވަނަ މާއްދާ އެވެ. ދެން އޭނާ ޖެހިވަޑައިގަތީ "ގާނޫނުއަސާސީ އަށް ކިޔަމަންގަތުން" ކަމަށް ލިއެފައިވާ 299 ވަނަ މާއްދާއަށެވެ. އޭގައި ބުނެފައި ވަނީ ވެރިކަން ހިންގާ ފަރާތާއި (ރައީސުލްޖުމްހޫރިއްޔާ)، ރައްޔިތުންގެ މަޖިލިހުންނާއި އިންސާފު ގާއިމްކުރުމުގެ ބާރުންނާއި މިނިވަން ކޮމިޝަންތަކާއި މުއައްސަސާތަކާއި ދައުލަތުގެ މަގާމުތަކުގައި ތިބި މީހުންނާއި ހުރިހާ ރައްޔިތުން "މި ގާނޫނުއަސާސީގައިވާ އެންމެހާ ކަންތައްތަކަށް ފުރިހަމައަށް ކިޔަމަންވެ، އަމަލްކުރާންވާނެ" ކަމަށެވެ.\nމި މާއްދާތައް އޭނާ ދެއްކެވީ، ސުޕްރީމް ކޯޓުގެ ހުކުމަކީ ގާނޫނުއަސާސީގައި ރައްޔިތުންގެ މަޖިލިހުގެ މެމްބަރުން ވަކިވާނެ ގޮތް ކަމަށް ކަނޑައަޅާފައިވާ ސަބަބުތަކާ ހިލާފަށް އިތުރު ކުރި ބަޔަކަށް ވުމުންނެވެ. ގާނޫނުއަސާސީގައި ސާފުކޮށް ބަޔާންކޮށްފައިވާ ކަމަކާ މުޅިން ފުށުއަރާ ހުކުމެއް ސުޕްރީމް ކޯޓުން ނެރުމަކީ ގާނޫނުއަސާސީއާ ޚިލާފުވުން ކަމަށް، އިދިކޮޅު ފަރާތްތަކާއި ގާނޫނީ ބައެއް ތަޖުރިބާކާރުން އަންނަނީ ބުނަމުންނެނެވެ\nސުޕްރީމް ކޯޓުން އެ ހުކުމްކުރީ ޕީޕީއެމުން 10 މެމްބަރަކު އިދިކޮޅު ފަރާތްތަކާ ގުޅުމުން ރައްޔިތުންގެ މަޖިލިހުގެ މެޖޯރިޓީ ގެއްލުމާ އެކު، ބަންޑަރަ ނައިބު މުހައްމަދު އަނިލް ވެއްދެވި ދުސްތޫރީ މައްސަލައިގަ އެވެ.\nއިތުރު ލިޔުންތައް ގދ. ތިނަދޫ ރައްޔިތުންގެ މަޖިލިސް ސުޕްރީމް ކޯޓް އަބްދުﷲ ޝާހިދު، ފޮރިން މިނިސްޓަރު ރާއްޖޭގެ ގާނޫނުއަސާސީ އިދިކޮޅު އިއްތިހާދު


Anhenunnah furusathudhee, Adhaalath ge inthihaabah alun hulhuvaalaifi\nއަންހެނުންނަށް ފުރުސަތުދީ، އަދާލަތުގެ އިންތިހާބަށް އަލުން ހުޅުވާލައިފި\nއަދާލަތު ޕާޓީން ބޭއްވި ދީނީ ދަރުހެއްގައި އެޕާޓީގެ އިސް ބައެއް ބޭފުޅުން އަދި އާންމު މެންބަރުން ބައިވެރިވަނީ --\nއަދާލަތު ޕާޓީގެ އެންމެ އިސް މަގާމަށް އަންހެނުންނަށް ކުރިމަތިލެވޭގޮތަށް އެ ޕާޓީގެ ދުސްތޫރު ބަދަލުކޮށް، އެ ޕާޓީގެ ރައީސް އަދި ނައިބު ރައީސްގެ މަގާމަށް ކުރިމަތިލުމަށް އަލުން ހުޅުވާލައިފި އެވެ.\nމީގެ 15 އަހަރު ކުރިން އުފެދުނު އަދާލަތު ޕާޓީގެ ދުސްތޫރުގައި ޕާޓީގެ ރައީސް ކަމާއި ނައިބު ރައީސް ކަމަށް ކުރިމަތި ލެވޭނީ، ކުރިމަތިލުމާއި ހަމައަށް ޕާޓީގެ މަޖިލިސްތަކުގެ ތެރެއިން މަޖިލީހެއްގައި މެދުނުކެނޑި ދެ އަހަރު އުޅެމުން އަންނަ މީހަކަށް ކަމަށް ހަމަޖެއްސުމާއި އަދާލަތު ޕާޓީގެ ރައީސް ކަމަށް އަންހެނަކަށް ކުރިމަތި ނުލެވޭ ގޮތް ހެދުމަށް މަސައްކަތް ކުރާކަމަށް ބުނެ، އެ މައްސަލަ ވަނީ ވަރަށް ބޮޑަށް ހޫނުވެފައި އެވެ.\nބައެއް މީހުން ވަނީ މިއީ މިދިޔަ 10 އަހަރު އަދާލަތުގެ ރައީސްގެ މަގާމުގައި ހުންނެވި އިމްރާން އަބްދުﷲ އިތުރަށް މަގާމުގައި ދެމި ހުރުމަށް ގެންނަ އިސްލާހެއް ކަމަށް ތުހުމަތު ކޮށްފައެވެ. އަދި މިއީ ޑިމޮކްރަސީގެ އުސޫލުތަކާއި ހިލާފު ކަމެއް ކަމަށްވެސް އެ މެންބަރުން ބުނެފައިވެ އެވެ.\nމީގެ އިތުރުން އަދާލަތު ޕާޓީގެ ރައީސް ކަމަށް އަންހެނަކަށް ކުރިމަތި ނުލެވޭ ގޮތް ހަދަން މަސައްކަތް ކުރަނީ ކުރީގެ ޖެންޑާ މިނިސްޓަރު ޝިދާތާ ޝަރީފު އެ މަގާމަށް ޝައުގުވެރިކަން ފާޅުކޮށްފައިވާތީ ކަމަށްވެސް ބައެއް މެންބަރުން ބުނެފައިވެ އެވެ.\nއެ ފާޑުކިއުންތަކާއެކު އިމްރާން ވަނީ ޕާޓީގެ ރައީސް ކަމަށް އަންހެނަކަށް އާދެވޭ ގޮތަށް އިސްލާހު ހުށަހަޅުއްވައިފަ އެވެ.\n"މި ގޮތަށް އަޅުގަނޑު އިސްވެ އިސްލާހު ހުށައެޅީ ޕާޓީގެ އިސް ސަފުގައި ހަރަކާތްތެރިވާ ފަރާތްތަކާއި ޕާޓީގައ ހިމެނޭ ދީނީ އިލްމުވެރިންނާވެސް މަޝްވަރާ ކުރުމަށްފަހު މަޝްވަރާ މަޖިލީހުގެ ހަތް މެންބަރުންގެ ސޮޔާއެކު،" އިމްރާން ވިދާޅުވެފައިވެ އެވެ.\nއަދާލަތުން ރޭ ކުރި އިއުލާނެއްގައި ބުނީ ޕާޓީގެ ތިން ވަނަ ދައުރަށް ޕާޓީގެ ރައީސާއި ނައިބު ރައީސް ހޮވުމަށްޓަކައި ބާއްވާ އިންތިހާބު މިހާރު މި މަހުގެ 30 ވަނަ ދުވަހަށް ފަސްކޮށްފައިވާ ކަމަށެވެ.\nމި މަހުގެ 23 ވަނަ ދުވަހަށް ފުރަތަމަ ތާވަލުކުރި އިންތިހާބު ފަސްކޮށްފައިވަނީ، ޕާޓީގެ ދުސްތޫރުގެ 42.1 ވަނަ މާއްދާގެ ދަށުން ޕާޓީގެ ރައީސްގެ ކިބައިގައި ހުންނަންޖެހޭ ޝަރުތުތަކަށް، މިދިއަ ހުކުރު ދުވަހު ބޭއްވުނު މަޝްވަރާ މަޖިލީހުން ބަދަލު ގެނެސްފައިވާތީ ކަމަށް އެ އިއުލާނުގައި ބުނެފައިވެ އެވެ.\nއެހެންކަމުން، އިންތިހާބަށް ކުރިމަތިލުމަށް މި މަހުގެ އެއް ވަނަ ދުވަހު ކުރި އިއުލާނު ބާތިލުކޮށް އެ މަގާމަށް ކުރިމަތިލުމަށް އަލުން ހުޅުވާލާފައިވާކަމަށް އެ ޕާޓީން ބުންޏެވެ.\nއަދި އިންތިހާބުގައި ވާދަކުރުމަށް ބޭނުންވާ ފަރާތްތަކުން އެކަމަށް އެދޭ ފޯމާއި، ފޯމާއެކު ހުށަހަޅަންޖެހޭ ލިޔެކިޔުން 17 ޖެނުއަރީ ވާ އާދީއްތަ ދުވަހުގެ މެންދުރު 2:00 ގެ ކުރިން ޕާޓީގެ މައި އޮފީހަށް ހުށަހެޅުމަށް ވަނީ އެދިފަ އެވެ.\nއިތުރަށް ބުނީ، މި އިންތިހާބުގައި ވޯޓުލުމުގެ ހައްގު ލިބޭނީ އަންނަ ބުދަ ދުވަހުގެ ނިޔަލަށް ޕާޓީގެ މެންބަރެއްގެ ގޮތުގައި ރަޖިސްޓްރާ ބަލައިގަނެފައިވާ، ޕާޓީގެ މެންބަރުންނަށް ކަމަށެވެ.\nއަދާލަތުގެ އިންތިހާބު ބޭއްވުމަށް ތައްޔާރުވެފައިވާއިރު، ޕާޓީގެ ރަައީސްގެ މަގާމުގައި ހުންނެވި އިމްރާން އާއި އެ ޕާޓީގެ ނައިބު ރައީސް އަދި ރައީސް އޮފީހުގެ މިހާރު ޗީފް އޮފް ސްޓާފް އަލީ ޒާހިރު ޕާޓީގެ މަގާމުގައި ދެމި ތިއްބެވުމަށް އެ ޕާޓީގެ މަޝްވަރާ މަޖިލީހުގެ ގަވާއިދަށް ގެނެސްފައިވާ އިސްލާހަކީ އުފެދުމުގައި ވެސް ބާތިލު ކަންކަން ކަމަށް ކަނޑައަޅައި ދިނުމަށް އެދި އެޕާޓީގެ އާންމު މެންބަރުން އިލެކްޝަންސް ކޮމިޝަނަށް ވަނީ މައްސަލައެއް ހުށަހަޅައިފަ އެވެ.\nއަދި އެ މައްސަލަ މިހާރު ބަލަމުންދާކަމަށް އެ ކޮމިޝަނުން ވަނީ ބުނެފަ އެވެ.\nއަދާލަތު ޕާޓީ އިލެކްޝަންސް ކޮމިޝަން އިމްރާން އަބްދުﷲ\nއަދާލަތަށް ދައުލަތުން ފައިސާ ނުލިބޭ ގޮތް ހަދަން ގޮވާލައިފި


Rayyithun nah Manfa va gothah 'Farikede' himayah kurumah Vazeerunge majleehun ninmavaifi\nކެޑެމޫލެ ފަރޮ ހިމާޔަތްކުރުން ވަޒީރުންގެ މަޖލީހުން ނިންމީ4ފެބުރުއަރީ 2020ގައި\nރައްޔިތުންނަށް މަންފާވާގޮތަށް ‘ފަރިކެޑެ’ ހިމާޔަތް ކުރުމަށް ވަޒީރުންގެ މަޖުލީހުން ނިންމަވައިފި\n5 ފެބުރުއަރީ 2020, 11:32 |\nފުވައްމުލައް ސިޓީ ފަރިކެޑެ ސަރަހައްދު ހިމާޔަތް ކުރުމަށް އިއްޔެ ބޭއްވި ވަޒީރުންގެ މަޖުލީހުން ނިންމަވައިފިއެވެ. ‘ރަށިކެޑެ ފަރު’ ނުވަތަ ފަރިކެޑެ ހިމާޔަތް ކުރުމަށް ފުވައްމުލައް ސިޓީ ކައުންސިލުން ވަނީ ކުރިން ތިމާވެއްޓާއި ބެހޭ މިނިސްޓްރީއަށް ހުށަހަޅާފައެވެ. އެހުށަހެޅުމާއި އެއްގޮތަށް ތިމާވެއްޓާއި ބެހޭ މިނިސްޓްރީން ވަނީ ވަޒީރުންގެ މަޖުލީހަށް ކަރުދާހެއް ހުށަހަޅުއްވާފައެވެ.\nއިއްޔެ ބޭއްވުނު ވަޒީރުންގެ މަޖުލީހުގައި އެކަރުދާހަށް މަޝްވަރާ ކުރެއްވުމަށްފަހު ނިންމެވީ ފުވައްމުލަކު ސިޓީ ކައުންސިލުން ހުށަހަޅުއްވާފައިވާ ގޮތަށް ފުވައްމުލަކު ފަރިކެޑަ ސަރަޙައްދު ވަކި މެނޭޖުމަންޓް ޕްލޭނެއްގެ ދަށުން ރައްޔިތުންނަށް އޭގެ މަންފާކުރާގޮތަށް ހިމާޔަތްކުރުމަށެވެ.\nރަށިކެޑެ ފަރު ނުވަތަ ‘ކެޑެމޫލެ ފަރޮ’ އަކީ އެކިބާވަތުގެ މިޔަރު ސާފުވުމަށާއި ވިހެއުމަށް ޖަމާވެ އުޅޭ ސަރަހައްދެކެވެ. އެގޮތުން އެސަރަހައްދުން އާއްމުކޮށް ފެންނަ މުހިއްމު ދިރުން ތަކުގެ ތެރޭގައި މުޅި ދުނިޔޭގައި ވެސް މަދުން ފެންނަ ‘ނަގުލް މޭރެ’ ނުވަތަ ކަނޑި މިޔަރު (ތްރެޝާ ޝަރކް), ‘ބީޑިބޮލް މޭރެ’ ނުވަތަ ކާލިގަނޑު މިޔަރު (ހެމަރހެޑް ޝާރކް) އަދި ފެމުނު (ޓައިގަރ ޝާރކް)، ފާނަ މިޔަރު, އެންމަޑި، އަދި ފެހުރިހި (ވޭލް ޝާކް) ހިމެނެއެވެ. މި ދިރުންތަކަކީ ބައިނަލްއަޤްވާމީ ގޮތުން ނެތިދިޔުމުގެ ބިރުހީވެފައިވާ ދިރުންތައް ކަމުން މި ފަދަ ދިރުންތައް ސާފުކުރުމަށާއި ވިހައި އާލާވުމަށް ބޭނުންކުރާ މި ސަރަހައްދު ހިމާޔަތްކުރުމަކީ މުހިއްމު ކަމަށް ވަޒީރުންގެ މަޖުލީހުގެ ނިންމުމާއި ހަވާލާދެއްވާ ރައީސް އޮފީހުން ހާމަކުރައްވާފައި ވެއެވެ.\nޓައިގަރ ޝާކު ބެލުމަށް ޑައިވީނަށް ދާން ފުވައްމުލައް\nމިފަރަކީ މަސްވެރިކަމުގެ އިތުރުން ފަރުތުވެރިކަމުގައި ވެސް މުހިންމު ދައުރެއް އަދާކުރާ ސަރަހައްދެއް ކަމުން މިތަން ހިމާޔަތްކުރުމަށް ފުވައްމުލަކުގައި ވެސް ތަފާތު މަސައްކަތް ތަކެއް ކުރެވިފައިވެ އެވެ.\nމިސަރުކާރުން ވަނީ ރާއްޖޭގެ ކޮންމެ އަތޮޅެއްގައި މަދުވެގެން 1 ރަށާއި 1 ފަރާއި 1 ކަނޑޫފާ ރައްކާތެރިކުރުމަށް ވަޢުދުވެފައެވެ. މިވައުދު ފުއްދުމުގެ މަސައްކަތުގެ ފުރަތަމަ ފިޔަވަހީގެ ދަށުން ބޮޑު ތިލަދުންމަތީ (ހ،ހދ،ށ އަދި ނ އަތޮޅުގެ)ގެ 11 ސަރަޙައްދެއް ހިމާޔަތްކުރުމަށް ވަނީ ނިންމާފައެވެ. ދިވެހިރާއްޖޭގެ ތިމާވެށި ރައްކާތެރިކުރުމުގެ ޤާނޫނުގެ ދަށުން 15 ޖޫން 2019ގައި އެގޮތުްނ ހިމާޔަތްކޮށްފައިވާ ސަރަޙައްދުތައް ކަނޑައަޅުއްވައި ވަނީ ގެޒެޓްކުރައްވާފައެވެ.\nޜަށިކެޑެ ސަރހައްދު- ގޫގުްލް ސްޓްރީޓް ވިއު، މުނާޙު އަހުމަދު\nމުހައްމަދު6ފެބުރުއަރީ 2020 00:02\nފުވައްމުލަކު ރައްޔިތުން މަސްވެރިކަން ކުރަމުން އައްނަ\nއެއްމެ މުހިއްމި މަސްޕޮއިންޓު ހިމާޔައް ކުރުމަކީީ މިރަށުގެ\nމަސްވެރިން ބޭނުންވާ ގޮތް ނޫންކަމުގައި ދައްނަވަމެވެ.\nތިޔަ މިޔަރެއް ހިމާޔައް ކުރިފަހުން މިރަށު މހުން މިއުޅެނީ\nފަތާލަން މޫދައްނުފޭބިގެން މިރަށުގައިދިރި އުޅެމުންދާ 14000\nމީހުން ކުރިއްޔާ މާރަގަޅުވާނެ.


Dhaulathah 1 Billion Rufiyaage Aamdhanee Eh Libijje - Vaguthu\nދައުލަތަށް އެއް ބިލިއަން ރުފިޔާގެ އާމްދަނީއެއް ލިބިއްޖެ\n9 މަސް ކުރިން ( ސެޕްޓެމްބަރު 12, 2018 )\nމިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް ދައުލަތަށް އެއް ބިލިއަން ރުފިޔާގެ އާމްދަނީއެއް ލިބިއްޖެއެވެ.\nމީރާއިން އާންމުކުރި ތަފާސް ހިސާބުތައް ދައްކާ ގޮތުން މިދިޔަ މަހު ލިބުނު އެއް ބިލިއަން ރުފިޔާގެ އާމްދަނީގެ ތެރެއިން އެމެރިކާ ޑޮލަރުން 38.5 މިލިއަން (593 މިލިއަން ރުފިޔާ) ލިބުނެވެ. އަދި މިއީ މިދިޔަ މަހު ލިބޭނެ ކަމަށް ލަފާކުރި އަދަދަށް ވުރެ 16 ޕަސެންޓް އިތުރު އަދަދެއް ނަމަވެސް، މިއީ މިދިޔަ އަހަރުގެ އޮގަސްޓް މަހާއި އަޅާބަލައިރު، މަދު އަދަދެކެވެ.\nމީރާ އިން ބުނީ، އަންދާޒާ ކުރިވަރަށްވުރެ ގިނައިން މިދިޔަ މަހު އާމްދަނީ ލިބިފައި ވަނީ، ރާއްޖެ ޒިޔާރަތްކުރި ޓޫރިސްޓުންގެ އަދަދު 10 ޕަސެންޓް މައްޗަށް ދިއުމާއި އަދި ޓެކްސްތަކުގެ ފީތައް އިތުރުވުމާއި، ޓޫރިޒަމްގެ ބޭނުމަށް ކުއްޔަށް ދޫކުރި ތަންތަނުގެ ލީޒް މުއްދަތު އިތުރުކުރުމުގެ ފީ އިން ކަމަށެވެ.\nމީރާ އިން ބުނީ، މިދިޔަ މަހުގެ އާމްދަނީގެ އެންމެ ބޮޑު ބައެއް ހިއްސާކުރަނީ މުދަލާއި ޚިދުމަތުގެ އަގުން ނަގާ ޓެކްސް (ޖީއެސްޓީ) އިން ކަމަށެވެ. އެގޮތުން ޖީއެސްޓީގެ ގޮތުގައި އެކަނި ވެސް 529 މިލިއަން ރުފިޔާ ލިބުނުކަމަށް ބުނެފައި ވެއެވެ. އަދި އާމްދަނީގެ ދެވަނަ އަށް އެންމެ ބޮޑު ޕަސެންޓެއް ހިއްސާ ކުރާ ވިޔަފާރީގެ ފައިދާ އިން ނަގާ ޓެކްސް (ބީޕީޓީ)އިންނެވެ. ބީޕީޓީގެ ގޮތުގައި 121 މިލިއަން ރުފިޔާ ލިބުނެވެ.\nއަދި ލީސް މުއްދަތު އިތުރު ކުރުމުގެ ފީގެ ގޮތުގައި 76 މިލިއަން ރުފިޔާ ލިބުނުއިރު، ގްރީން ޓެކްސްގެ ގޮތުގައި 62 މިލިއަން ރުފިޔާ އާއި، އެއާޕޯޓް ޑެވެލޮޕްމެންޓް ފީގެ ގޮތުގައި، 49 މިލިއަން ރުފިޔާ، އަދި އެހެނިހެން ޓެކުހުގެ ފީގެ ގޮތުގައި، 172 މިލިއަން ރުފިޔާ ހިމެނެއެވެ.


އެމްޓީސީސީއަށް ރިސްކް މެނޭޖްމެންޓް އާއި ގުޅޭ ގޮތުން ކޮންސަލްޓެންސީގެ ޚިދުމަތް ދޭނެ ފަރާތެއް ހޯދުން\nއެމްޓީސީސީއަށް ރިސްކް މެނޭޖްމެންޓް އާއި ގުޅޭ ގޮތުން ކޮންސަލްޓެންސީގެ ޚިދުމަތް ދޭނެ ފަރާތެއް ހޯދަން ބޭނުންވެއެވެ.ވީމާ، މި ކަމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ދުވަސްތަކުގައި މަޢުލޫމާތު ސާފުކުރެއްވުމަށްފަހު އަންދާސީ ހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރެއްވުމަށް އަދި އަންދާސީ ހިސާބު ހުށަހެޅުއްވުމަށް ވަޑައިގަންނަވާނީ ޒޮނެއިރިޔާ ބިލްޑިންގ3ވަނަ ފަންގިފިލާގެ މީޓިންގްރޫމަށް މަތީގައި ބަޔާންކުރެވިފައިވާ ގަޑިއަށެވެ. އަންދާސީ ހިސާބު ހުށަހަޅުއްވަން ވާނީ ބަންދުކުރެވިފައިވާ ސިޓީއުރައެއް ގައެވެ. މައުލޫމާތު ސާފުކުރެއްވުމަށް އަދި އަންދާސީ ހިސާބު ހުށަހެޅުއްވުމަށް ކަނޑައެޅިފައިވާ ގަޑިއަށް ޚާޒިރުވެ ވަޑައިނުގަންނަވާ ފަރާތްތަކަށް މި ބީލަމުގައި ބައިވެރިވުމުގެ ފުރުސަތު ނުދެވޭނެ ވާހަކަ ދަންނަވަމެވެ\nޕަބްލިޝްކުރި ތާރީޚު: 09 ނޮވެންބަރު 2020\nސުންގަޑި: 15 ނޮވެންބަރު 2020 1000


19 ވަނަ ރައްޔިތުންގެ މަޖިލީހުގެ އިންތިޚާބުގެ މާފަންނު މެދު ދާއިރާގެ ރަސްމީ ނަތީޖާ\n19 ވަނަ ރައްޔިތުންގެ މަޖިލީހަށް މެންބަރުން އިންތިޚާބު ކުރުމަށްޓަކައި، 2019 އެޕްރީލް 06 ވީ ހޮނިހިރު ދުވަހު ބޭއްވި ރައްޔިތުންގެ މަޖިލީހުގެ އިންތިޚާބުގެ މާފަންނު މެދު ދާއިރާގެ ރަސްމީ ނަތީޖާ މި ދަންނަވަނީއެވެ.\nއިބްރާހީމް ޝިޔާމް، މ. ކަފިޔާވިލު، މާލެ\nފާޠިމަތު ރިޝާނާ، މ. ވައިޓްބެލް، މާލެ\nއަނޫޝާ ޢަބްދުއްލަޠީފް، މ. ހެލެބެލިގެ، މާލެ\nއިބްރާހީމް ރަޝީދު، މ. ޕޮމްޕިޔާ، މާލެ\nއިލްޔާސް ފަރުހާދު، މ. ނާޒްލީމަންޒިލް، މާލެ\nއަސްމާ ރަޝީދު، މ. ވިލާދަށުގެ، މާލެ\nވީމާ، މި އިންތިޚާބުގެ ރަސްމީ ނަތީޖާގައިވާ ގޮތުން، 19 ވަނަ ރައްޔިތުންގެ މަޖިލީހުގެ މާފަންނު މެދު ދާއިރާގެ ގޮނޑިއަށް، އެމް.ޑީ.ޕީގެ ފަރާތުން ކުރިމަތިލި، މާލެ، މ. ޕޮމްޕިޔާ، އިބްރާހީމް ރަޝީދު އިންތިޚާބުވެއްޖެކަން ޢާންމުކޮށް އެންގުމަށްޓަކައި އިޢުލާން ކުރަމެވެ.\nޕަބްލިޝްކުރި ގަޑި: 0701


BPL: West Ham In Arsenal Balikoffi, Gadha4Ge Ummeedhah Huraheh - Vaguthu\nވެސްޓްހަމްއިން އާސެނަލް ބަލިކޮށްފި، ގަދަ ހަތަރެއްގެ އުންމީދަށް ހުރަހެއް\nއިނގިރޭސި ޕްރިމިއާ ލީގުގައި މިރޭ ވެސްޓްހަމް އަތުން އާސެނަލް ބަލިވެއްޖެއެވެ.\nވެސްޓްހަމް ޔުނައިޓެޑްގެ ދަނޑުގައި މިރޭ ކުޅުނު މެޗުން އާސެނަލް ބަލިވީ 1-0ގެ ނަތީޖާއަކުންނެވެ. މެޗުން ބަލިވެ އާސެނަލް އޮތީ ފަސްވަނައިގައެވެ. އެޓީމަށް 22 މެޗުން ލިބެނީ 41 ޕޮއިންޓެވެ. ހަތަރުވަނައިގައި އޮތް ޗެލްސީއަށް 22 މެޗުން 47 ޕޮއިންޓް ލިބިފައިވާ އިރު، އެޓީމުން މިރޭ ކުޅޭ މެޗުގައި ނިއުކާސަލް ބަލިކޮށްފި ނަމަ، އާސެނަލްއާ ނުވަ ޕޮއިންޓްގެ ފަރަގެއް އޮންނާނެއެވެ.\nމިރޭގެ މެޗުގެ ތަރިއަކަށްވީ ވެސްޓްހަމްއަށް ކުޅެމުން އަންނަ އަޔަލޭންޑްގެ 19 އަހަރު ފޯވަޑެވެ. މިރޭގެ މެޗުގެ ހަމައެކަނި ގޯލް އޭނާ ޖެހި އިރު، އެއީ އޭނާ ލީގުގައި ޖެހި ފުރަތަމަ ގޯލެވެ. އެ ގޯލަށް ފުރުސަތު ތަނަވަސްކޮށްދިނީ މި ހިނގާ ޓްރާންފާ ސީޒަންގައި އެޓީމާ ގުޅުނު ސާމިރް ނަސްރީއެވެ.\nނަސްރީ އެންމެފަހުން 2016 ވަނަ އަހަރު ސިޓީއަށް ކުޅުނު ފަހުން ލަލީގާ އަދި އިޓާލިއަން ސެރެއާ އޭގައިވެސް ކުޅުނެވެ. އޭގެ ކުރިން އޭނާ ވަނީ އާސެނަލަށްވެސް ކުޅެފައެވެ.\nމެޗުގެ ދެވަނަ ހާފްގެ ކުރީކޮޅުގައި ރައިސްގެ ގޯލް ފެނުނު އިރު، ފުރަތަމަ ހާފްގައި އާސެނަލުން ތަފާތު މޮޅު ކުޅުމެއް ދެއްކިއެވެ. އެލެކްސެންޑްރާ ލަކަޒޭޓްގެ ދެ ހަމަލާއެއް ލޫކާސް ފަބިއާސްކީ ސޭވް ކުރި އިރު، މިރޭގެ މެޗަކީ ލީގުގެ ފުރަތަމަ މެޗަށްފަހު އާސެނަލަށް ގޯލެއް ނުޖެހި ނިންމާލަން ޖެހުނު ފުރަތަމަ މެޗެވެ.\nމިރޭގެ މެޗުން މޮޅުވެ، ވެސްޓްހަމްއިން ތާވަލުގެ އަށްވަނައަށް ޖެހިލާފައިވާ އިރު، މެޗުގައި އެޓީމުގެ އެޓޭކިން ކުޅުންތެރިންނަށް އިތުރު ހަމަލާތައްވެސް ލިބުނެވެ. އަރްނޯޓޮވިޗާއި، ފިލީޕޭ އެންޑަސަން އަދި ސާމިރު ނަސްރީވެސް ވަނީ ގޯލަށް ނުރައްކާ ކޮށްފައެވެ.


Dhen anna pandemic ah dhuniye thayyaaru vaan jehey: Dr. Tedros\nދެން އަންނަ ޕެންޑެމިކް އަށް ދުނިޔެ ތައްޔާރުވާން ޖެހޭ: ޓެޑްރޮސް\n08 ސެޕްޓެމްބަރ 2020 - 00:13:21\nދުނިޔެއަށް ދެން ކުރިމަތިވެދާނެ ބޮޑު މުސީބާތަކަށް ކޮންމެހެން ވެސް ތައްޔާރުވެ ތިބެން ޖެހޭ ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ)ގެ ޑިރެކްޓާ ޖެނެރަލް ޑރ. ޓެޑްރޮސް އަދަނޮމް ވިދާޅުވެއްޖެ އެވެ.\nހޯމަ ދުވަހު ޖެނިވާގައި ނޫސްވެރިނާ ބައްދަލުކުރައްވާ ޓެޑްރޮސް ވިދާޅުވީ މިހާރަށްވުރެ ބޮޑަށް ދުނިޔޭގެ ހުރިހާ ގައުމަކުންވެސް ދެން ކުރިމަތިވެދާނެ ބަލިމަޑުކަމަކަށް ތައްޔާރުވެ ތިބެން ޖެހޭ ކަމަށާއި، އެގޮތުން ގައުމުތަކުން ސިއްހީ ދާއިރާއަށް ކުރާ އިންވެސްޓް އިތުރު ކުރަން ޖެހޭ ކަމަށެވެ.\n“މިއީ ދުނިޔެއަށް ކުރިމަތިވި އެންމެ ފުރަތަމަ ބަލިމަޑުކަމެއް ނޫން. މާޒީގައި އަހަރެމެންނަށް ކިޔައި ދެނީ ބަލިތަކާއި ބޮޑެތި މުސީބާތްތަކަކީ ދިރިހުރުމުގައި ކުރިމަތިވާނެ ކަމެއްކަން. ދެން ކުރިމަތިވެދާނެ މުސީބާތަކަށް ތައްޔާރުވާން ޖެހޭ، މިފަހަރަށްވުރެ މާބޮޑަށް ތައްޔާރު ވާން ޖެހޭ،” ޓެޑްރޮސް ވިދާޅުވި އެވެ.\nޗައިނާގެ ވުހާން ސިޓީ އިން މިދިޔަ ޑިސެމްބަރު މަހުގެ ތެރޭގައި އެންމެ ފުރަތަމަ ފެނިގެންދިޔަ ކޮވިޑް-19 މުޅި ދުނިޔެއަށް ފެތުރި މިހާތަނަށް 27.19 މިލިއަން މީހުންނަށް ޖެހިފައިވާއިރު، 888،326 މީހުން ވަނީ މިބަލީގައި މަރުވެފަ އެވެ.\nކޮވިޑް-19 ޖެހިގެން އެންމެ ގިނަ ބަޔަކު މަރުވެފައި ވަނީ އެމެރިކާ އިންނެވެ. އެމެރިކާއިން މިހާތަނަށް 189،095 މީހުން ވަނީ މިބަލީގައި މަރުވެފަ އެވެ. އަދި އެގައުމަކީ ހަ މިލިއަނަށް ވުރެ ގިނަ މީހުންނަށް ބަލި ޖެހި، މިވަގުތު ދުނިޔެއިން އެންމެ ގިނަ ބަޔަކަށް ބަލި ޖެހިފައިވާ ގައުމު ވެސް މެއެވެ.


Theyvees dhuvahah fahu ciovid number 100 in dhashah\nކޮވިޑް ސާމްޕަލް ނެގުން: ޕޮޒިޓިވްވީ 92 މީހެއް -- އަވަސް ފޮޓޯ\nރާއްޖެއިން އިތުރު 92 މީހަކު ކޮވިޑް-19 އަށް ޕޮޒިޓިވް ވެއްޖެ އެވެ. މިއީ ރާއްޖޭގެ ކޮވިޑް ނަންބަރު 100 އިން މަތީ ހުންނަތާ 23 ވަނަ ދުވަހުގެ ފަހުން އެ ނަންބަރު ދަށްވި ފުރަތަމަ ފަހަރެވެ. މިއަދު ޕޮޒިޓިވްވި މީހުނާއެކު ރާއްޖޭގެ ކޮވިޑް ނަންބަރު ވަނީ 83،162 އަށް އަރާފަ އެވެ.\nމިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 1،832 މީހުންނެވެ. މިހާތަނަށް 81،090 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 21 މީހަކަށް ދަނީ ފަރުވާ ދެމުންނެވެ.\nއަދާ ހަމައަށް 227 މީހަކު ވަނީ ކޮވިޑް ބަލީގައި މަރުވެފަ އެވެ. އެންމެ ފަހުން މީހަކު މަރުވީ ހޯމަ އެވެ. އެއީ އުމުރުން 80 އަހަރުގެ ދިވެހި ފިރިހެނެކެވެ.\nރާއްޖޭގައި ކޮވިޑްގެ ހާލަތު މަޑުމަޑުން ދަނީ ގޯސްވަމުންނެވެ. މިދިޔަ 23 ދުވަހު ކޮވިޑް ނަންބަރު 100 އިން ދަށްވެފައެއް ނުވެއެވެ. އަދި މި މަހުގެ ފުރަތަމަ ހަތް ދުވަހު ނަންބަރު ހުރީ 150 އިން މަތީގައެވެ. އެ ނަންބަރު ދަށްވީ ހަ ވަނަ ދުވަހު އެކަންޏެވެ.\nމިިދިޔަ 23 ދުވަސްތެރޭ އެންމެ ގިނަ ބަޔަކަށް ބަލި ޖެހިފައިވަނީ ސެޕްޓެންބަރު ފުރަތަމަ ދުވަހު އެވެ. އެ ދުވަހު 189 މީހަކަށް ވަނީ ބަލިޖެހިފައެވެ. އަދި މި މަހުގެ ތިންވަނަ ދުވަހު 179 މީހަކަށް ބަލިޖެހިފައިވެއެވެ.


Raptors athun champion Lakers ah undhagoo molheh - vNews.mv\nލޭކާސް އާއި ރެޕްޓާސް ވާދަކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nރެޕްޓާސް އަތުން ޗެމްޕިއަން ލޭކާސް އަށް އުނދަގޫ މޮޅެއް\nއައްފާން މުހައްމަދު 07 April 2021, 14:16\nއެންބީއޭ ބާސްކެޓްބޯޅަ މުބާރާތުގައި ޓޮރޮންޓޯ ރެޕްޓާސް އަތުން އެންމެ ފަހުގެ ޗެމްޕިއަން ލޮސް އޭންޖަލިސް ލޭކާސް އުނދަގޫ މޮޅެއް ހޯދައިފިއެވެ.\nފޯރިގަދަ ކުޅުމެއް ފެނިގެންދިޔަ މިމެޗުގައި ލޭކާސް މޮޅުވީ 110 ޕޮއިންޓް 101 ޕޮއިންޓުންނެވެ.\nމެޗުގައި ލޭކާސް އަށް އެންމެ ރަނގަޅަށް ކުޅުނީ މެޗުގައި 17 ޕޮއިންޓް ހޯދާ، ހަ އެސިސްޓް އަދި ހަތަރު ރީބައުންޑް ނަގައިދިން ޓެލެން ހޯޓަން ޓަކާއެވެ. މެޗުން ބަލިވި ރެޕްޓާސް އިން އެންމެ މޮޅު ކުޅުމެއް ދެއްކީ އެޓީމަށް 27 ޕޮއިންޓް ހޯދައިދީ،7ރީބައުންޑް ނަގާ ދެ އެސިސްޓް ކޮށްދިން ޕަސްކަލް ސިއަކަމް އެވެ.\nލޭކާސް މެޗުން މޮޅުވިއިރު ފުރަތަމަ ކުއާޓާ އެޓީމުން ކާމިޔާބުކުރީ 40 ޕޮއިންޓް 28 ޕޮއިންޓެވެ. އަދި ދެވަނަ ކުއާޓާގައި ލޭކާސް އިން 28 ޕޮއިންޓު ހޯދިއިރު ރެޕްޓާސް އަށް ހޯދުނީ އެންމެ 14 ޕޮއިންޓެވެ. ތިންވަނަ ކުއާޓާ ލޭކާސް އިން ކާމިޔާބުކުރީ 8 ޕޮއިންޓުގެ ތަފާތުންނެވެ. އަދި މެޗުގެ ފަހު ކުއާޓާގައި ރެޕްޓާސް އިން މޮޅު ކުޅުމެއް ދެއްކިއިރު އެޓީމު މިކުއާޓާ ކާމިޔާބުކުރީ 31 ޕޮއިންޓް 20 ޕޮއިންޓުންނެވެ.\nމެޗު ކާމިޔާބުކުރި ލޭކާސް އޮތީ ވެސްޓާން ކޮންފަރެންސް ތާވަލުގެ ފަސްވަނައިގައި 32 މެޗުން މޮޅުވެގެންނެވެ. އަދި ލޭކާސް އަތުން ބަލިވި ރެޕްޓާސް އޮތީ އީސްޓާން ކޮންފަރެންސްގެ ތާވަލުގެ 11 ވަނައިގައި 20 މޮޅާއެކުގައެވެ.\nމީގެއިތުރުން މިމުބާރާތުގައި ފިލަޑެލްފިއާ ސެވަންޓީ ސިކްސާސް އާއި ބޮސްޓަން ސެލްޓިކްސް ބައްދަލުކުރިމެޗް 106 ޕޮއިންޓް 96 ޕޮއިންޓުން ކާމިޔާބުކުރީ ސިކްސާސްއެވެ. މިމެޗްގައި ސިކްސާސްގެ ޖޮއެލް އެމްބިޑްވަނީ އެޓީމަށް 35 ޕޮއިންޓް ހޯދާދީ6ރީބައުންޑް ނަގާފައެވެ. މިއީ އަނިޔާއިން އެނބުރި އައިސް އެމްބިޑް ކުޅުނު ދެވަނަ މެޗެވެ. މިމެޗްގައި ސެލްޓިކްސްއަށް އެންމެ ރަނގަޅު ކުޅުމެއް ދެއްކީ އެޓީމަށް 20 ޕޮއިންޓް ހޯދައިދިން ޖޭސަން ޓަޓުމްއެވެ.\nސިކްސާސް އޮތީ އީސްޓާން ކޮންފަރެންސްގެ ޕޮއިންޓް ތާވަލުގެ އެއްވަނައިގައި 35 މޮޅާއެކުގައެވެ. އަދި ސިކްސާސް އަތުން ބަލިވި ސެލްޓިކްސް އަށް ތާވަލުގެ އަށްވަނަ ލިބެނީ 25 މޮޅާއެކުގައެވެ.\nބާސްކެޓްބޯޅަ އެންބީއޭ ކުޅިވަރު


In Pictures: Israhvehinge3gadi iru\nމާލެ، 30 މޭ 2020 -- ކޮންމެ ދުވަހެއްގެ ފަތިސް ވަގުތު ވެފަ އޮންނަނީ މީހުނަށް ވަރަށް ހާއްސަ ވަގުތަކަށެވެ. އެއީ ހިނގަންދާ މީހުންނާއި ދުވަންދާ މިހުންގެ އިތުރުން ކަސްރަތު ކުރަންދާ މީހުންގެ ގަޑި ކަމަށްވާތީ އެވެ. މާލެ ލޮކްޑައުންކުރި ފަހުން އެކަން އެއްކޮށް ހުއްޓިފަ އެވެ. ނަމަވެސް ލޮކްޑައުންގެ ލުއިތަކާއެކު 45 ދުވަސް ފަހުން މިހާރު އުމުރުން 60 އަހަރުން މަތީގެ މީހުންނަށް ހުއްދައަކާ އެއްކޮށް ބޭރަށް ނުކުމެވޭނެ ގޮތް ވަނީ ހަމަޖައްސާފަ އެވެ. -- އަހުމަދު އަޝްހާދު އަބްދުﷲ (ޖެރީ) | އަވަސް


SunOnline: Raees Yameen hayyaru kurumah govaalaa muzaaharaa kohfi\nމުހައްމަދު ޔަމީން 03 May 2022, 18:01\nރައީސް ޔާމީންގެ ގެކޮޅު ކުރިމަތީ މިއަދު ކުރި މުޒާހަރާގެ ތެރެއިން --- ފޮޓޯ/ ސޯޝަލް މީޑިއާ\nކުރީގެ ރައީސް އަބްދުﷲ ޔާމީން ޢަބްދުލްޤައްޔޫމް ހައްޔަރުކުރުމަށް ގޮވާލާ، މޯލްޑިވް ޔޫތު ފޯސްގެ ނަމުގައި ހަރަކާތްތެރިވަމުން އަންނަ ބަޔަކު އެމަނިކުފާނުގެ އަމިއްލަ ގެކޮޅު، ހ. ދޫވެހި ކުރިމަތީގައި މުޒާހަރާކޮށްފިއެވެ.\nމިއަދު ހަވީރު 16:30 ހާއިރު އެ ސަރަހައްދަށް އެއްވި މީހުން ގޮވާލަމުން ދިޔައީ ރައީސް ޔާމީން އަލުން ހައްޔަރުކޮށް ޖަލަށް ލުމަށެވެ. މީގެ އިތުރުން، އެ މަނިކުފާނު އިސްވެ ހިންގަވާ "އިންޑިއާ އައުޓް" ހަރަކާތާ ދެކޮޅަށް ވެސް އެތަނަށް އެއްވި މީހުން ވަނީ އަޑު އުފުލާފައެވެ.\nއެއްވުން ފެށުމާއެކު އެ ސަރަހައްދަށް ވަނީ ރައީސް ޔާމީން އަށް ތާއީދު ކުރާ މީހުން ވެސް އެއްވާން ފަށާފައެވެ. އެއާއެކު ދެ ފަރާތުގެ ދެމެދުގައި ބަހުގެ ހަމަލާތަށް ބަދަލު ކުރެވުނެވެ. އެ ވަގުތު ސަރަހައްދުގައި ހަރަކާތްތެރިވި ފުލުހުން ވަނީ މަސްރަހު އިތުރަށް ގޯސްވިޔަ ނުދީ މުޒާހަރާ ކޮންޓްރޯލް ކޮށްފައެވެ.\nމިއަދު އެއްވުމަކީ ކުރީގެ ނައިބު ރައީސް އަހްމަދު އަދީބު ފޮނުއްވި ގުރޫޕަކުން އިންތިޒާމުކުރި ކަމެއް ކަމަށް ރައީސް ޔާމީންގެ ގާނޫނީ ވަކީލު އާދަމް އާސިފް ވަނީ ތުހުމަތުކުރައްވާފައެވެ.\n"އަޅުގަނޑުމެންނަށް މިއަދު މިތަނުން ފެނިއްޖެ ބޮޑެތި މާރާމާރީގެ މައްސަލަތަކާއި، މީހުން މެރުންފަދަ މައްސަލަތަކުގައި ހައްޔަރުކޮށްފަ ދޫކޮށްލާފަ ތިބި މީހުން މިއަދުގެ ހަރަކާތުގެ ތެރެއިން،" އާސިފް ވިދާޅުވިއެވެ.\nމޯލްޑިވްސް ޔޫތު ފޯސްގެ ނަމުގައި ސޯޝަލް މީޑިއާގައި ހަރަކާތެއް ފެށީ މީގެ ދުވަހެއް ކުރިންނެވެ. އެނަމުގައި ހަދާފައިވާ އެކައުންޓުތަކުން އާންމުކުރި ފުރަތަމަ ވީޑިއޯގައި އިންޑިއާ އައުޓް ހަރަކާތަށް ފާޑުކިޔުމަށް ފަހު، ރައީސް ޔާމީން "ސައިޒުކޮށްލާނެ" ކަމަށް ބުނެފައެވެ. އަދި އެއީ ޒުވާނުންގެ ސުލްހަވެރި ހަރަކާތެއްކަމުގައި ވެސް އެ ވީޑިއޯގައި ބުނެއެވެ.\nޕީޕީއެމްގެ ފަރާތުން ވަނީ އެ ވީޑިއޯއަކީ ރައީސް ޔާމީނަށް ދިން އިންޒާރެއް ކަމަށް ބުނެ ފުލުސް އޮފީހަށް މައްސަލަ ހުށަހަޅާނެ ކަމަށް ބުނެފައެވެ. އެ ވީޑިއޯ ޑިފެންސް މިނިސްޓަރު މާރިޔާ ދީދީގެ ރަސްމީ އެކައުންޓުންނާއި، މަޖިލީހުގެ ރައީސް މުޙައްމަދު ނަޝީދުގެ ނުރަސްމީ އެކައުންޓުން ރިޓްވީޓް ކުރި މައްސަލައިގައި އެ ދެ ބޭފުޅުންނަށް އިދިކޮޅު ފަރާތްތަކުގެ ފާޑުކިޔުން ވަނީ އަމާޒުވެފައެވެ.\nއެމްޓީޑީއިން 3،000 ފޯމު ހުށަހަޅައިފި\nރައީސް ޔާމީން ހައްޔަރުކުރުމަށް ގޮވާލާ މުޒާހަރާކޮށްފި\nއެމްޓީޑީން ގޮވައިލީ ޕީޕީއެމް އަލުން ރިފޯމް ކުރުމަށް